text:
瀕危物種資源中心這個地方一直都好想嚟,不過只有星期五下晝呢個時間先至會開放予公眾人士參觀,剛好有機會今日來個短線遊,途經深水埗長沙灣就上去睇睇啦!
其實好多學校都可能會組團上去參觀,好似哥哥咁上年小一就去過,參觀完番到嚟屋企就講過不停,話見到好大隻老虎,仲有老虎皮
大家去到政府合署上六樓,去到漁農自然護理署辦公室裡面,見到一個 小房間,原來就係資源中心所在
門口一入去,除咗聞到一陣臭臭味外,就見到哥哥所講的大老虎喺門口迎接大家
點解有臭味?事因原來中心內有飼養其中幾款瀕危絕種動物(我估係卦)
最常見幾款稀有動物,香港部份朋友至今還有用來當食物
以下食物你仲有冇食緊呀,如果有...希望你都開始考慮一下「一翅都唔食」
兩個最鍾意就係睇變色龍,一直留喺窗前睇咗好耐
佢哋個樣又真係幾得人鍾意
我哋仲睇住其中一隻變色呀
每一隻品種我哋都唔係太認識,不過以我有限知識(睇埋簡單介紹文),盡量分享俾佢哋知
呢隻又似蛇又似蜥蜴,睇佢個樣好似我咁懶
芊芊成日都叫住話要屋企養番一隻
唔單止陸上品種,連魚都有呀
仲有好多動物仿製品,希望可以喚醒這等商人儘快停止捕殺野生動物
其實沒有需求就沒有供應,大家都不要再配戴這等飾物了
簡單的互動設施去認識相關植物
轉入嚟呢間細小的房間,陳列着許多動物骨頭及牠們的毛皮
睇見咁多瀕危動物,真係覺得人類要停止殺戳,我們就要罷買所有相關產品
最後在這小小互動遊戲區都玩咗一陣,問題圍繞瀕危動物的住處,所以連芊芊咁細個都玩得到!
Photo by CANON 5D Mark IV, Len | EF 16-35mm f2.8L USM
呀劍評分: 7分
呀劍評語: 雖然地方細細,唔會話可以逗留好耐,慢慢細心睇半個鐘都唔駛,不過如果順路經過開,上嚟參觀下俾小朋友望下變色龍都經已超開心
漁農自然護理署瀕危物種資源中心
中心在2001年5月開幕,以提高公眾保護瀕危物種意識.中心內展出約600件屬於200種瀕危物種的展品,包括毛皮,皮革用品,中藥,植物活生寵物等,並分為9個主題區.
地址
長沙灣政府合署六樓漁農自然護理署總部
個別人士參觀時間
星期五下午2時至5時45分(公眾假期除外)
費用全免
查詢電話
2150 6979 / 2150 6974


c: text/html

text:
1.
我係一個讀緊法律系嘅學生,讀到最尾嗰一年,我哋通常都要出去搵實習,實習半年之後返番學校.
搵實習係一場飢餓遊戲,唔係你死就我亡嘅大戰,乜嘢同窗之情,友誼乜乜乜乜,都可以抹晒佢.有實習唔代表你可以平步青雲,但冇實習就肯定只有死路一條.
今日我同我幾十個同學一齊去到mwc律師樓面試,mwc
律師樓出名做房地產,訴訟遺產承辦同一般民事商業事務,係行內一間幾有信譽嘅律師樓,而且規模大,規模大即係多生意,多生意即係有機會有啲細野比實習生做.所以我哋一行十幾人全部戰鬥格咁上到去mwc律師樓.
2.
mwc律師樓喺中環德輔道中141號中保集團大廈,一入到去已經有好多其他大學嘅學生喺度等緊面試,仲有幾個外籍學生,我探頭睇睇入邊,面試嘅竟然係mwc律師樓其中幾個主要嘅律師,我心諗,今次仆街啦,律師會親自出嚟揀見習生,即係代表佢好想有人跟住佢,自己親自揀徒弟啊.通常呢啲面試都會好刁鑽,考下你究竟有幾多實力,同睇吓你真正嘅意向,究竟係想做一個民事訴訟嘅律師,定係刑事等等,有時候當下嘅依個決定,就好影響你之後嘅職業生涯,所以一定要坦白.
3.
雖然冇實習係會好慘,但如果揀咗一條唔係你自己想行嘅路,會仲慘,不過我哋上得mwc律師樓,都好清楚佢係一間做開民事商業事務嘅律師樓,所以基本上全部都做足晒功課.
我自己都係依方面花咗唔少功夫,畢竟mwc律師樓都算叫做係我最後希望,我個樣生得唔醒目,咩都普普通通,細細個就成日俾人笑我淨係識得睇書.
眼見一個又一個同學入咗去,個個都唔同樣出返嚟,有啲就充滿自信,有啲就一副「都係要再搵過實習」嘅嘴臉.我完全估唔到mwc律師樓究竟想要一個乜嘢嘅實習生.
4.「陳健康,到你啦入嚟啦.」
我經過一個又一個嘅同學,好似摩西分紅海咁,但我feel到佢哋對我嘅眼神係充滿着不屑,覺得依咁嘅人都係佢哋對手?但我今日臨出門口時,我媽咪同我講,「仔,唔好理人點睇,你有你自己嘅路行,你專心咁行就可以.」
我入到房,幾個mwc律師樓嘅主要律師全部坐晒係我面前,有個睇落去好惡嘅麥律師,有個肥嘅,睇落去好祥和嘅張律師,仲有個目無表情嘅吳律師.
我做咗一啲好簡單嘅自我介紹之後,佢哋就開始問一啲深入嘅問題.

robotstxt: allowed

filter: keep


text:
今天天氣乾燥,加上各路人馬係咁抽水,正常嚟講,香港無變沙漠都算係咁.但港鐵 海怡半島 站,就因漏水頓成澤國,搞到全站封閉,前往 海怡半島 乘客要乘坐免費接駁巴士由利東到 海怡半島 .如果我係 海怡半島 嘅乘客,真係搭番590都無咁嬲.
海怡半島 站無理由大水浸
海怡半島 唔係舊嘅港鐵站,佢係最新一批投入服務嘅港鐵站,加上 海怡半島 又唔係乜嘢地質奇怪嘅地方,無理由可以水浸到水舞間嘅程度,一個新車站玩到變水舞間,唯一合理解釋,好可能就係有人偷工減料,結果出咗事.
海怡半島 站嘅建築工程,並唔係契丹資本嘅建築公司建造,而係澳洲嘅禮頓公司,同埋賀隆公司聯營,所以,建築公司表面上係無問題,但依家要進一步追查幾件事,搞清楚點解 海怡半島 站喺情人節放工時間玩水浸咁膠:
- 海怡半島 站出事嘅地方喺邊
- 出事嘅地方嘅建造工程外判咗俾啲乜人?
- 出事嘅地方用嘅物料,究竟喺邊度製造
- 港鐵監督建造工程工作有無問題
由於海洋公園站同利東站都係禮頓負責,如果係物料出事,好可能成個南港島線都會出事,依家天氣乾燥到咁都可以咁膠,如果雨季豈不是膠到無朋友,屆時你叫南區居民仲有信心搭你港鐵?所以呢件事一定要查清楚,無論為 海怡半島 居民嘅利益,定係為成個南港島線居民嘅利益.
只不過,呢次 海怡半島 嘅區議員有無牙力追到底,我個人俾個大問題,利東兩位民主黨區議員,我唔擔心,但 海怡半島 選咗乜區議員出嚟,一個係新民黨嘅陳家珮,一個係親土共林啟暉,呢啲友仔同政府打龍通,幾有心去追一件事,我個人好懷疑.特別係陳家珮,呢條友出賣居民啲紀錄都有唔少,喺商場規劃問題上,大家都領教過陳家珮有幾仆街,小罵大幫忙可以追到事實真相,發夢喇.
其實 海怡半島 居民,最應該要怪黑警,如果唔係有成堆黑警宿舍,再加啲共產黨投資嘅單位, 海怡半島 會搞到土共肆虐.我呢度順便提醒啲黑警親屬,你支持政府?你支持啲垃圾做區議員?咁你班繼續準備港鐵站因水浸而封閉喇.
仲有,果啲新港鐵站,個個都可能有鑊氣,各位睇實啲好啲.


text:
震驚十三億人,年金回報率之謎精算師大揭秘精算思政 Act Voice
2018/7/24 — 12:59
(文:紀文慧 @精算思政)
一睇就知係標題黨,唔係講公共年金回報啦.
實情係我排緊隊去書展(係呀書展而家真係唔值得排隊,但呢啲嘢對我來講係類似宗教儀式嘅嘢),碌面書嗰陣又見到第 N 篇講公共年金有咩回報,幾時回本之類.咁就不如寫幾隻字留個紀錄.
提示番,其實年金呢,就係保險來嘅.保險本身目的,主要係為對沖風險,求取回報為次.
即是咁.比如你買咗架新車,好正嘅全新 Tesla Model X,落哂最貴嘅 options.你同所有男人一樣對佢投入完完全全無條件嘅愛(女讀者們,如果有嘅話,請自行觀察你男友/老公/雄性閏蜜買新車時候嘅心理同生理變化).咁一定買全保啦,你愛佢愛到唔上會一炮過俾現金揸走佢,咁冇理由慳嗰少少剩係買三保咁 cheap 啫.男人對(真正嘅)愛人係好慷慨的,唔會斤斤計較,係咪先.
咁你會唔會問個 dealer 個全保幾時回本?有幾大回報?你會唔會諗住試吓專登撞花個 bumper 或者挨花個車門,claim 返多少回報?扣 NCB 咪扣囉,總之 claim 佢十幾廿萬甚至滔滔羅斯,抵返,咁?
唔會㗎嘛,你係真心愛架車㗎嘛,你係唔想佢出事㗎.買全保,都係諗住大吉利是撞咗有得賠,但撞咗架車,你愛人(呀唔係,係架 Tesla)死咗,你都會流兩滴眼淚唔開心幾日嘛.
同樣,假設你(咁好心)同你個做 agent 嘅大學同學(我假設人人都識個咁嘅人啦)買咗個定期保險,保五年死就賠唔死就冇嘢,冇投資成份嘅.咁你唔會諗住「不如我五年之內自殺啦,或者搵人隊冧我,咁回本嘛有回報嘛.」唔會啩?你係唔想死㗎嘛,你買保險係為咗萬一有咩事你會有舊錢留俾你愛人(唔係架 Tesla,係靠你養嘅老公老婆伴侣老豆老母阿仔阿女)等佢生活有保障.
咁年金呢,咪同定期保險差不多,不過相反係保你長命得滯都有錢過生活……
當然講到咁多都仲會有人話「但係到十幾年先回本喎……」哦好啦.又甚或「你班死保險狗又係為咗保險公司可以收多啲錢攪暴利先咁講」哦係嘅,不過呢,其實我係一個精算師.就算看倌你鬧我係保險狗,可唔可以唔好加個「死」字呢?我當然明白網上留言係唔駛有禮貌同埋冇家教才是王道.當然你唔會理公共年金係政府搞㗎,賣平賣貴我冇著數的.我亦都唔會講埋啲「其實政府同 HKMC 都冇保證過萬一個公共年金資不抵債,政府會唔會用公帑包底」啲咁掃興嘅嘢啦……
冇事我返出去買書啦.包膠嗰本「騎士團長殺」呢,包咗膠好似特別誘人好想買啊……


text:
13 MAY 2017(SAT)
講起小小豬最鐘意嘅涼茶,就一定係粟米鬚水,一有粟米水佢就會不其然地狂飲.既然小小豬鐘意我就當然非常願意煲,不過就唔係成日買到,因為街市姐姐話一返貨就會晨早賣晒.今日竟然俾我又見到,所以就買少少加埋糖冬瓜同埋薏米嚟煲個糖冬瓜粟米鬚薏米水啦~
其實依個我都真係成日煲,就係因為我成日都煲,我就以為同大家分享過,睇返....原來我係冇哦,所以就等我借今次機會同大家分享,因為依個涼茶真係好好味,而且係非常簡單,我想好多大小朋友都一定鐘意呀!
粟米鬚薏米水可以清熱降火,利尿消腫同埋清熱毒,加埋糖冬瓜就可以有滋潤同埋清熱生津止渴之效,而且味道又會甜甜地添!
粟米鬚一斤,生薏米1両(約半飯碗),熟薏米1両(約半飯碗)及糖冬瓜適量~
首先就將啲粟米鬚洗乾淨~
生熟薏米都浸洗一陣啦~
煲內放入3L水,煲滾後就可以加入生熟薏米~
然後就用大火加蓋煲約10分鐘~
依個時候就可以加入粟米鬚~
繼續就用大火加蓋煲約15分鐘~
然後就可以因應個人口味加入糖冬瓜,我大約加半包左右啦~
加蓋慢火煲45分鐘~
隔清晒啲渣之後,就可以飲得啦~
小小豬真係勁鐘意飲,每次都係會快快手同我清晒成杯,仲一定要添飲.其實係唔係有效清熱氣或者對濕疹好我就唔太敢講,不過利尿就一定好有成效,因為每次飲完粟米水之後,小小豬去VV次數係密左又多左.去得VV多,咁就可以排下身體毒素,唔多唔少都應該有啲幫助呀!
溫馨提示:由於個別人仕體質不同,所以大家記得煲之前了解下自己,如有疑問,請先向註冊中醫查詢!


text:
有日爸爸湊小檬返學,夜晚小檬同我講
"今日爸爸湊我返學呀,媽咪你都可以架!!"
媽咪個心真係實在一吓..其實媽咪都好想可以湊你返學
自從轉咗下午班之後,我都已經冇咩機會湊佢返學,
除非啲活動日子,啲生日放假都可以湊吓放學.
尋日係下學期學校茶聚時間,
就諗住安排吓湊小檬返學...不過爸爸又唔係香港=___=
於是睇吓舅父得唔得閒,好在舅父返晏,呢段時間OK.
(有時之前果晚放得夜都唔好意思叫佢早起身架!)
叫舅父中午去我屋企接小檬去學校,
我再喺公司出發,喺學校附近會合
Perfect!!
點知舅父仲話嚟接埋我,唔使我lunch時間周圍搵的士
梗係好啦..更加Perfect!
真感動!!
有人接媽咪,真係太好喇..
有個小朋友興奮中!
感恩有個好錫我哋嘅舅父!!
媽媽愛錫仔女都算天經地義,
難得舅父都咁錫小檬同我
感恩有個愛錫我哋嘅舅父!!
有時真係會為冇得湊而唔開心(雖然只係送上校車)
不過有時都叫自己唔好focus喺一點而唔開心,
成個畫面都係美好嘅
除咗返工我已經全部時間陪住佢地,好多時間都一齊!
小朋友成長媽咪都要開始放手..
唔可以永遠躲係喺媽咪身邊...
我開始語無倫次!!哈哈
雖然落左車只係短短一段路,不過我哋好珍惜分秒
重質唔重量(自我安慰中)
兩母子一齊嘅時光,永遠都咁開心!
又整蠱做怪~ =p
雖然呢次安排好無聊,特登車小檬出嚟,
為左我湊佢行入去嘅一段路
不過媽咪能夠做的,可以做的
都會為你做!


text:
阿庫迪亞 必去景點及科拜海灘附近酒店推介
科拜海灘附近酒店預訂
神秘優惠價幫你慳更多
即時揭開神秘優惠價,慳得更多
阿庫迪亞必去推介 - 科拜海灘
想去 阿庫迪亞 自由行?等 Hotels.com 帶你玩盡 阿庫迪亞科拜海灘 啦!留意我地文章,話你知去阿庫迪亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿庫迪亞科拜海灘 附近有咩酒店,等你更加容易計劃行程,慳返酒店來回景點嘅時間.
阿庫迪亞科拜海灘 自由行
去得阿庫迪亞科拜海灘 自由行最緊要一定係揀啱日子去.一啲熱門景點例如,阿庫迪亞 嘅 科拜海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿庫迪亞科拜海灘 交通
想去科拜海灘 暢順無阻濟,最好就係出發前,睇清楚阿庫迪亞科拜海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿庫迪亞科拜海灘 必食必買攻略
阿庫迪亞科拜海灘一直都係旅遊熱門地點,去到阿庫迪亞科拜海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
Read full review
2017-12-14 160 views
好耐冇食過鐵板燒,個客介紹呢間話佢食咗好多年,質素OK.一上到嚟就已經俾門口嗰缸金魚吸引住,好得意呀8條都肥騰騰!我哋分別叫咗一客波士頓龍蝦晚膳($780)及一客和牛晚餐($720)前菜拼盤隻碟勁靚,有兩隻雀仔,如果將食物放喺佢眼前咁影相真係好elegant!炸魚:炸得好靚,好似九肚魚咁外脆內軟,但入面嘅魚肉係非常厚身炸蝦:炸蝦及炸薑絲都好香口,墊底嘅係菠菜,個對比非常好魚蛋:我叫佢魚蛋因為佢係好香嘅鮮魚味,旁邊嘅白蘿蔔及荷蘭豆都好淋身及入味刺身2款好新鮮,店員話鰹魚嘅魚味會比較重,如果唔鍾意嘅可以加旁邊嘅薑茸及葱粒一齊食會好啲,我接受到嗰隻魚味,但一齊食嗰種層次又好好味喎!魚肉非常結實,有咬口感;至於深海池魚嘅味道鮮甜,肉質富有彈性,油份充足波士頓龍蝦廚師切開大大隻龍蝦,入面有好多膏呀!!!先喺鐵板上溶一溶啲牛油,再輕輕燒一燒已開邊嘅龍蝦,跟住再拆肉燒,我哋食得好輕鬆,基本上一夾就食得,啖啖肉!!!再點啲香草汁,味道好濃郁但唔會蓋過龍蝦嘅鮮甜味,一流!!!!燒季節野菜有專登喺日本訂返嚟嘅番薯及滑子菇,平時食嗰啲滑子菇非常細粒,但呢個真係大開眼界,簡直係珍寶size,好得意!!最高級日
我哋分別叫咗一客波士頓龍蝦晚膳($780)及一客和牛晚餐($720)
前菜拼盤
隻碟勁靚,有兩隻雀仔,如果將食物放喺佢眼前咁影相真係好elegant!
炸魚:炸得好靚,好似九肚魚咁外脆內軟,但入面嘅魚肉係非常厚身
炸蝦:炸蝦及炸薑絲都好香口,墊底嘅係菠菜,個對比非常好
魚蛋:我叫佢魚蛋因為佢係好香嘅鮮魚味,旁邊嘅白蘿蔔及荷蘭豆都好淋身及入味
4 views
0 likes
0 comments
2 views
0 likes
0 comments
刺身2款
好新鮮,店員話鰹魚嘅魚味會比較重,如果唔鍾意嘅可以加旁邊嘅薑茸及葱粒一齊食會好啲,我接受到嗰隻魚味,但一齊食嗰種層次又好好味喎!魚肉非常結實,有咬口感;至於深海池魚嘅味道鮮甜,肉質富有彈性,油份充足
4 views
0 likes
0 comments
波士頓龍蝦
廚師切開大大隻龍蝦,入面有好多膏呀!!!先喺鐵板上溶一溶啲牛油,再輕輕燒一燒已開邊嘅龍蝦,跟住再拆肉燒,我哋食得好輕鬆,基本上一夾就食得,啖啖肉!!!再點啲香草汁,味道好濃郁但唔會蓋過龍蝦嘅鮮甜味,一流!!!!
2 views
0 likes
0 comments
3 views
0 likes
0 comments
2 views
0 likes
0 comments
2 views
0 likes
0 comments
4 views
0 likes
0 comments
4 views
0 likes
0 comments
燒季節野菜
有專登喺日本訂返嚟嘅番薯及滑子菇,平時食嗰啲滑子菇非常細粒,但呢個真係大開眼界,簡直係珍寶size,好得意!!
3 views
0 likes
0 comments
最高級日本產黑毛和牛薄燒
用上飛驒牛,入面包住大蔥,牛肉肉質滑溜,一啲渣都冇,同大葱一齊食口感好特別,食落都冇咁油膩
3 views
0 likes
0 comments
黑毛和牛西冷
睇住成塊脂肪豐富嘅和牛西冷喺我哋面前燒,真係勁開心!大廚將燒成半生熟嘅西冷切成7塊,肉汁豐沛又溶喺口,纖維幼細外脆內軟;眼前仲有香草海鹽,Wasabi醬及芝麻汁,不過我鍾意乜都唔落,已經好好味!
3 views
0 likes
0 comments
4 views
0 likes
0 comments
蒜蓉炒飯及海膽炒飯
加咗$35要一個海膽炒飯.兩款炒飯都係好特別,大廚先壓扁一啲飯,再分別加入海膽或雪菜,炸蒜及白芝麻等,然後再燒,燒到咁上下就變成徘徊在似脆又焦之間嘅飯焦片,跟住放埋一邊;再各自炒飯,原來嗰幾塊飯焦片係放喺炒飯旁邊嘅裝飾物,真係非常特別!而海膽炒飯一啲都唔失禮,成碗嘅飯都沾滿金黃色嘅海膽,香味濃郁!雖然蒜蓉炒飯味道足夠,但我當然覺得蒜嘅份量可以再多啲都得啦!
3 views
0 likes
0 comments
2 views
0 likes
0 comments
1 views
0 likes
0 comments
3 views
0 likes
0 comments
2 views
0 likes
0 comments
麵豉湯
勁足料,差不多半碗都係湯渣,白蘿蔔非常清甜,鹹度又適中,好滿足!
3 views
0 likes
0 comments
1 views
0 likes
0 comments
甜品
分別叫咗焦糖布甸雪條及奶凍.心諗乜野係焦糖布甸雪條,原來係將焦糖布甸變成雪條,焦糖味道超濃郁,好好好好好味!奶凍就OK啦,我鍾意食雪條多啲啊!
5 views
0 likes
0 comments
大廚喺我哋臨走前仲送咗一包禮物俾我哋預祝聖誕節,好開心!
Post


text:
港女,佢叫麗港,今年十九歲,自細喺沙田區長大,讀書成績唔喺太叻,中五之後就出嚟好勤力咁做嘢,平時又幾慳,佢話想儲筆錢,有機會嘅話第日再讀書.
而麗港嘅大姨媽,即係親戚口中成日提住嘅表姐,個樣都有少少似鄭裕玲,幾年前開始由大陸落嚟探佢,每月一次到啦,每次都嚟住幾日.起初麗港係有少少唔知點反應,不過都適應到,學阿媽話齋好快就慣.
譬如唔識講大姨媽嘅家鄉話,但慢慢都叫聽得明,係大聲咗啲.又或者大姨媽半夜去廁所貪方便唔閂門,又唔記得沖廁,聽阿媽話其實都好小事,人同人一齊唔多唔少都會有磨擦㗎啦.
況且大姨媽本身生活都應該愈來愈好,次次嚟嘅時候又會帶好多家鄉特產畀佢哋,麗港因為睇得大陸黑心食品嘅新聞多,開頭都唔願食,不過大姨媽話佢自己都食咗好多年啦,而阿媽都話放心食,咁咪食囉.
另外大姨媽每一次仲會喺成家人面前畀封利時阿媽,話係一份心意,多謝我哋成日都帶佢去玩,帶佢食好嘢咁.
咁照計大姨媽份人其實都冇乜嘢,不過直到年幾前,大姨媽嚟得愈來愈密,要麗港成日陪佢出去,每次使好多錢,買好多嘢,金呀,補品呀,名牌手袋之類帶返上大陸.咁麗港放咗工之後好多時都好攰,一齊出去見到大姨媽咁洗錢法,自己就日日咁做,感覺好差.
然後有一日,打開門竟然見到大姨媽帶埋個好耐冇見,個樣都唔認得嘅表妹小京落嚟,話小京要喺麗港屋企住一段長時間.
跟住阿媽就吩咐麗港讓張床出嚟畀表妹.麗港當然好唔開心,自己放工返到屋企都想有自己嘅私人空間,有張舒服嘅床唞吓.
麗港覺得要同阿媽傾吓,但問題係佢阿媽呢幾年就愈來愈沉迷打牌,成日都唔喺屋企,打親電話畀阿媽,一係話唔打閒趕住收線,一係就索性唔聽,留言都唔覆.
就咁樣麗港一家人就開始咗同小京一齊住嘅生活.
所謂相見好,同住難,而家做咗小京口中嘅表姐港,表姐港就生活得愈來愈忟.
好多時放工之後仲要煮埋飯畀全家食,但呢位小京表妹就話唔啱胃口,想食開佢自己中意食嘅.大姨媽話遷就下小京,麗港就忍咗去.
不過有好多嘢,唔係話就到就就,其實小京都住唔慣,兜口兜臉對麗港講佢間房好細,張床唔夠佢屋企嗰張舒服,又話聽唔明麗港講乜,又話大家同一個家鄉,點可能唔識講家鄉話.
終於麗港同小京鬧咗次大交,導火線係出於屋企個坐廁.因為小京不嬲用開蹲廁,好多時都會踎咗上去,有一朝麗港起身發現廁所板有啲屎漬,當堂好慶,就係咁同小京嘈起上嚟,麗港仲嬲到講晒粗口話小京係寄生蟲,要趕小京出去,最後仲搞到大姨媽即刻落嚟問咩事蝦佢個女.
起初大姨媽問有咩證明啲屎漬係佢果女整嘅,講吓講吓就話佢每次嚟都有畀錢麗港阿媽,唔係白食白住,鬧麗港點解可以咁樣對自己嘅表妹,仲話佢遺傳咗佢死鬼老豆狗眼看人低啲衰格,點解唔學下麗香咁明白事理.
麗香,即係麗港嘅孖生家姐,果樣當然同麗港生得好似,不過性格上都講得上係南轅北撤,唔係好夾.而且麗香讀書成績叻啲,喺屯門嘅嶺南大學讀緊,因為住宿舍嘅關係,好少返沙田嘅屋企.
不過炒大鑊呢單嘢麗香當然知啦,因為果晚佢都喺屋企,只係喺間房度冇出嚟,因為要溫書應付考試.
而麗港真係好慶,諗住同麗香訴吓,點知麗香一早已經唔見人,返咗大學去考試.
惟有等到嗰晚先打電話同麗香傾,諗住有人開解下.
點知傾唔夠兩句,兩個人又開始鬧交嘞.
港:究竟你明唔明呀?
香:我點會唔明呢?我都同大姨媽住過啦,但係人哋喺大陸落嚟啫,你鬧人寄生蟲就係唔啱,仲夠膽講趕人出去,嗰個係你表妹呀!
港:咁我直頭係你阿妹啦,你都係唔明,我唔中意佢哋根本唔關佢哋喺邊度嚟嘅事,我係頂唔順佢哋嘅行為呀,做錯咗仲死撐.
香:我幫理不幫親,你冇做錯過咩?記唔記得你嗰年暑假去加拿大阿叔度住呀,你仲將條巾沖落廁所,塞晒呀?
港:咁我以後仲有冇咁做呀?
香:總之你講粗口鬧人寄生蟲就係錯撚晒啦!點解你唔學習包容一下,唔好覺得自己做咩都高人一等,人人生活習慣梗係有唔同㗎啦,佢做錯咗咪同佢講囉.
港:我冇講咩,但次次都係咁,仲話返我轉頭.咩大姨媽老啦,習慣好難改.表妹夠好生啦啩,咪一樣咁?乜都遷就,係咪要將個廁所拆咗去改造踎廁先得呀?
香:你唔忍嘅話想點呀,唔通要打交上差館咩?你成日嘈都解決唔倒,我返到嚟都想靜吓睇吓書㗎.仲有點解你唔同阿媽講?我覺得同阿媽講先係辦法.
港:你唔係唔知阿媽成日玩失蹤,返到嚟又入房瞓,話好攰遲啲先傾,有次仲話我咁唔中意,有本事就搬走,仲話可以安排我搬去大姨媽度住,痴線.我雖然揾得唔多,但都有畀家用㗎,仲叫我搬出去.
香:我明呀,但係總之你就唔好再發火,我搵日同你一齊同阿媽三口六面講清楚.
港:搵日搵日,咁搵到幾時呀?
—
誰是誰, 大家心中有數,可是我們太過習慣以各種親人關係形容彼此的同時,卻忘記了所有比喻再貼切也有失真的情況.一些看來普通不過的家庭糾紛放到現實裡亦未必容易化解,更何況是現在的衝突呢?


text:
雖然老生常談都會話兩個人嘅感情中最重要係坦誠相處,但有幾種情況你講真話只會令事情更差!有時候,喺小細節上講吓善意嘅謊言,會令你自己同對方都舒服好多,減少好多不必要嘅痛苦.但注意嘅係如果喺大件事上你都選擇講大話,咁就真係……幫你唔到喇.
1. 如果我病咗你會唔會照顧我?
唔開心嘅時候,有啲人會習慣封閉自己嘅內心,但其實佢哋心底都好想有人會幫佢按摩,送一碗熱湯,或畀佢一個緊緊嘅擁抱.雖然照顧一個人會好麻煩,除非你真係好唔想做(到底你愛唔愛佢呢?),但如果你肯應承無論點都照顧佢,呵護佢,對方一定會好感動.
2. 我喺你面前喊會唔會令你唔舒服?
同男人唔同,大多數女人都係情緒化嘅動物,而且好鍾意同人分享自己嘅感受,尤其係對住最親密嘅人.除非女友每日都歇斯底里咁,如果唔係你都應該陪喺佢身邊,唔好一見到佢喊就唔知點算好,想掉頭走.你唔需要買幾打玫瑰或者咩名貴嘅禮物,只需畀佢一個溫暖嘅擁抱同願意聽佢呻,就足以令對方融化.
3. 你覺得我使唔使每日化妝?
無一個女仔會希望聽到人哋覺得自己要靠化妝先靚,係絕對無!呢條問題唔係畀你踩佢邊度唔夠靚嘅機會,相反你要令佢覺得佢自然舒服就已經好靚,無論淡妝,濃妝,甚至唔化妝,你都一樣愛佢.
4. 你覺得我個好朋友/家姐正唔正?
呢個問題好重要,當女朋友問到嘅時候千奇要小心!就算覺得佢哋真係樣靚身材正都好,都一定唔好答係啊!記住女人幾時都想喺你心目中成為第一同唯一.
5. 你鍾唔鍾意同我屋企人一齊?
如果你女朋友同屋企關係好好,意味住你都需要同佢哋親近一啲.親近多啲唔代表係每星期都見一次,而係當出席家庭聚會時唔好自己坐埋一邊,試吓投入啲同佢哋相處.就算你唔鍾意佢哋都好,記住女友同佢屋企人係一個package嚟,你愛佢就要錫埋佢屋企人,唔好令對方變磨心啊!
6. 我近排肥咗,你覺得應唔應該唔食嘢減返?
好簡單,就係答唔應該,唔應該,同唔應該.即使女友真係肥咗,你又真係想佢減都好,你都唔可以表現出嚟啊!因為女人會因為你一個答案而諗足一個月!
(圖片來源:shutterstock,tumblr)


text:
你有冇見過鬼!?
第20章 - 你有冇見過「地縛靈」?
事件係我舊公司一位女同事姍姍口述嘅一件見鬼往事.
話說姗姍家底相當唔錯,由內地嚟咗香港定居已經好多年.
佢係雲南人,屋企係做茶葉生意幾個山頭都係種茶葉.
細細個就已經周山走,姍姍話記得當時六七歲同一個採茶葉女工嘅細女年紀差不多,
經常響一級級嘅茶葉田爬上爬落,走嚟走去,玩得好開心.
不過姍姍記得就響要跟屋企人落香港當日收到一個壞消息,係嗰位女工嘅細女由茶葉田跌咗落嚟,
個頭撞到大石流血過多救唔返……
因為當時細路女又唔識追問,自此就慢慢冇將件事放上心.
直到三年前姍姍要返到鄉下雲南祭祖,計劃要逗留四五日.
返到鄉下茶園嘅第二晚,姍姍見天色幾好又有月光就自己一個人出去茶園散步,
行到一級級茶田時,佢發現一個細路女踎低響其中一級田上面,
睇真啲個細路女係朦朦朧朧白色半透明嘅,佢話當時唔知點解唔識驚仲走上前想睇清楚.
姍姍見到嗰個細路女同佢細細個一齊玩嘅小朋友個樣一模一樣,完全冇長大過咁.
佢就想起好多年前茶園發生嗰件意外,更加知道自己見到嘅一定唔係人⋯⋯
姍姍心底一酸再問:「點解你仲響度嘅?」
個小朋友冇出一句聲,雙眼空空洞咁只係望住姗姍流出眼淚,沉默咗一陣就放聲痛哭⋯⋯
而姍姍自己亦莫名其妙咁喊咗出嚟,上前抱住個小朋友不停咁喊⋯⋯一路喊到虛脫不省人事⋯⋯直到天光茶園工人響田邊發現佢.
後來從工人口中先知道原來呢個小朋友鬼魂經常會響茶園出現,所以工人都好少敢夜晚上山.
之後姍姍返到嚟香港都仲係耿耿於懷唔知點樣可以幫到佢嗰位朋友?
但過咗一段時間,姍姍收到嘅消息就係當佢離開雲南之後嗰個小朋友鬼魂就已經冇再出現.
希望嗰位小朋友真係可以得到安息......
「地縛靈」
因死去時有悔恨之意未能解脫,
而能量有限只可活動於某一特定空間.
時間久了他和此空間的能量融為一體, 更加不能逃離這地方.
有如自己製造了一個「結界」.
又像被詛咒似的停留在這空間一百年幾百年甚至上千年⋯⋯
留言
未有留言


text:
7月18日
行程 : 旭川動物園 ~ 富良野花田 ~ 亞斗夢の丘 ~ 菓子王國温泉城
因為唔洗搬酒店,所以可以輕輕鬆鬆咁落去食早餐,而第四日既行程亦正式開始!!
今日可以話係咁多日以黎坐車最長途既一日,差不多毎個景點閒閒地都要坐差不多兩個鐘!!好似第一站既 - 旭川動物園,我地十一點才到達!!係未正式入場時,我地第一時間衝入去門口間小食店,為既就係要買超甜生粟米!!唔洗一陣間就俾我地成團人秒殺左喇!!
正式入場, 旭川動物園其實唔算好大,但内裏既動物種類出奇地多,真係要睇哂既話可能都要花兩三個鐘!!我地係呢度逗留約個半鐘度,雖然有少少走馬看花,但一些重點推介既動物如長頸鹿,企鵝,犀牛,北極熊等我地都停多一陣睇耐少少!!
場入面仲有不少場館俾人可以近距離觀賞動物,但大部份都大排長龍,最後我地揀左入海豹館!!見到隻海豹係中間個透明管道游過時,個個都嘩嘩聲咁!!好鬼興奮!!
跟住梗係周圍影吓相啦!!
臨走就梗係shopping時間啦!!阿女同表姐一齊揀左個海豹毛公仔,按吓個肚仔仲識叫架!!
離開旭川動物園,沿途車程開始落雨,途經美瑛時更落到好似紅色暴雨咁!!心諗唔係咁黒仔吓!!今次黎北海道既主要目的係睇花田,而家睇花先至黎落雨,心情真係即時down哂!!但出奇地當到達富良野時,只係天陰陰,冇落雨,lucky!!
一到歩領隊先帶我地醫肚,今日食燒烤,個鐵板係鋤頭黎架!!雖然可以白飯任舀,但領隊話唔好食咁飽,因為要留肚食另一様任食野!!
黎到期待以久既時候,任食赤玉蜜瓜!!一盤盤新鮮赤玉蜜瓜即切即食,真係超甜超多水!!統計過阿女同表姐各食左兩至三件,阿媽食左四件,連我呢個平時唔好蜜瓜既都食左四件,Ava就更加唔好講,食左八件,足足一整個,真係誇張!!
食飽飽開始另一樣活動,自製薫衣草枕頭.做法好簡單,將杯薫衣草鋪係棉花面上,想香D既可用100円買多杯(阿女同表姐就買多一杯喇),再用棉花包住D薫衣草,最後套埋個枕頭袋,完成!!
終於都到重點節目,欣賞花田!!雖然呢度冇七色花田,但眼前一大片薫衣草田,再加埋其他花種,已令我地興奮不已!!
係頭先途經美瑛見到有個好多靚花既公園,領隊問我地想唔想去,但去左果度就冇得去睇美瑛出名既Mild Seven之樹,大家衡量過後都覺得睇花好D,所以個個舉脚贊成!!到達後天色開始陰暗,但無阻我地賞花既心情,繼續狂影相!!呢個花園比頭先個花田更靚!!
行到上去睇到個牌,先至知原來呢度就係頗出名既 - 亞斗夢の丘(ぜるぶの丘).
終於完成今日既賞花之旅,個天亦開始滿雨,係時候出返去札幌!!
坐左三個鐘頭車,出到黎都已經夜晩7點幾,係時候醫吓個肚!!今晩同樣係食燒烤,另外我地仲自費左塊西冷同鮑魚,塊西冷真係好正,入口即溶!!至於隻鮑魚,則略為酒味重左少少!!
最後返到酒店玩埋個室内泳池,跟手再去浸多次温泉,第四日行程就此結束!!


text:
《香港要點樣先至會強大?》
有人問我,香港百廢待興,點樣先可以令香港強大.
香港嘅問題,在於崇優.崇優即係乜都追求追好.香港得七百萬人,土地就係得一千鬆啲平方公里,要搵最好嘅,唯有向外求.
於是乎,食要食至好嘅,單調嘅粵菜,茶餐廳滿足唔到大家,本地生產嘅,蠔豉,蝦醬,鹹魚更加唔合大家要求.所以要追求其他嘢:韓國炸雞,日本壽司,中國米線,台灣三文治;聽歌又要搵最正嘅,唱功要媲美咩歌唱家呀,Mariah Carey呀,人數要似 AKB48咁多,啲腳要夠少女時代咁長;甚至講到囡囡,都要最後生,要最靚女,身材最好嘅,所以電腦面前就睇㗎妹,落旺角就搵東歐少女,或者叫雞都貪平去鄰國叫.
你會話,崇優唔好咩?有要求唔好咩?問題當你用「最好」去做標準,你嘅選擇就意味住要放棄一啲差少少嘅本地嘢.你每次買一樣「非本地」嘅好嘢,就係放少咗錢俾本地嘅產業發展.如果本地嘅產業未係最好,你亦都唔使指望其他人會用,所以追求最好,就係扼殺次好嘅決定.
噉點解要你屈就,去用一啲可能係差少少嘅本地嘢呢?嗱,其實本地嘢未必真係差啲:因為好多嘢冇客觀標準㗎,你話格仔餅好食啲定雞蛋仔好食啲?每個人都有唔同答案.就算一啲有得客觀比較嘅嘢,差少少其實都冇乜所謂.例如你請一個打字員,一個本地員工一分鐘打到100字,而外地員工就一分鐘打到110字.你係咪代表後者好過前者呢?唔計一切其他因素,其實嗰少少速度真係唔緊要㗎.如果放棄少少「優」,係可以令到本地人,本土嘅產業有所發展,其實呢啲表面上嘅蝕底,其實隨時有賺㗎喎.
尤其係去到文化呢啲,要靠積累返嚟,而唔係石頭爆出嚟嘅嘢.你睇多啲本地作家嘅作品,粵文寫嘅嘢,就算未必夠紅樓夢咁好睇,未必有莎士比亞咁劃時代,但係多人睇就自然多人去開發,多人開發就會越嚟越好.又例如你話香港啲歌唔夠好聽咩?啲囡囡唔夠靚咩?啲妹妹唔夠可愛咩?只要夠多人聽,有足夠嘅fans base,啲唱歌叻跳舞勁外表萌嘅細路女,自然就會入娛樂圈㗎啦.因為係本土嘢,第時你哋唔使學日文學得咁辛苦,都有得睇 idol ,真係物超所值呀.
我用再簡單嘅方法去說明,就係唔好嘗試搵「最好嘅嘢」,試吓搵啲最地道,最本土嘅嘢.開頭你會以為自己係含淚,但係慢慢你就會發現,其實香港本身啲嘢都唔差,只不過係以前你未察覺啫.就算而家差,只要大家一齊支持,自自然就會進步㗎喇.


text:
日期:2018-6-18,農曆五月初五,星期一
地點:馬灣一帶
開始時間:9:00
結束時間:17:00
全日漁穫,以黃釘,沙鱲為主
今局毒王早一個月前已約,仲同艇家梁生確認咗,上星期喺“金美爆釣團”發文時,我先恍然大悟,好彩釣局係端午節正日假期,唔駛另行請假.因早一排家事纏身,都有好耐無出釣,所以釣魚工具無乜補給,特別係鉛,而且上一局又有支魚竿損毀,俾咗揪哥維修都未攞番,只好當日買番啲.另外哩排買蝦做餌都唔多易,毒王自告奮勇先行購買再入深井會合,大家約好深井鴻記食早餐等埋先上船,今局除咗毒王,仲有Ben同Mike,Ben就同佢釣過幾次,Mike就無乜印象.
梁太上嘅石蚌
出釣當日交通一切順利,好快就去到深井,食飽早餐買埋個北菇雞飯做午餐就行出碼頭,但未見梁生艇,打電話去就梁太接,原來今日佢接我哋,一跳上船就快速融離碼頭.第一釣點係大嶼山近橋一處,今日全日天唔多曬,但風有時幾大,總體而言不算辛苦.第一條魚由我釣上,感到條魚食餌唔係搶食都估到八分係乜,抽佢上艇原來真係沙鱲,手板咁大.之後向迪士尼公園方向駛去,但只遠遠望到,又無再去大細交椅洲附近釣,但尚算有啲魚仔玩吓啦.除咗手板沙鱲外,最多係黃釘,唔難釣但唔會好大.
又係梁太上嘅細鱗
其間亦有少量石狗釣到,但始終已過石狗季節,數量同重量都唔會大,當過手癮咁話啦.全程我算維持住上到魚,都係黃釘同沙鱲一半半啦.其餘Ben哥坐喺我後面,同梁太同一邊,所以整體比毒王同Mike坐另一邊上魚多啲,當然梁太喺船家,喺釣場最有利嘅位就梗係佢啦,而且又有經驗,所以全日兩條比較大嘅魚都係佢釣到,分別係細鱗同紅鮋.另外Mike坐喺我隔離,比較新手,上魚唔多,但亦上到條良型沙鯭,好玩好食,但佢有次條絲打埋車葉,反應唔到就咁拉斷支竿,仲俾條絲切親條手指添,好彩唔係好深.反而毒王坐喺Mike後,上魚唔多,唔知係咪前日喺西貢龍宮已釣咗半日,體力差啲哩.
Mike都上番條上枱魚——沙鯭
時近五點就駛返去深井碼頭,撈咗啲魚先嚟個大合照,就分魚上岸,我只攞咗批黃釘同沙鱲,諗住沙鱲留為煎香整鱲魚湯烏冬,啲黃釘就釣咗Maria差唔多俾哂佢.
全日航行track,逆時針而行
我釣嘅一啲魚,以黃釘同沙鱲為主
第一次釣到哩種魚叫“蠟燭”,細陳話哩排都多釣到


text:
唔理好雞定壞雞,食到雞就係好雞,不過通訊局就唔係咁諗.話說喺2015年《萬千星輝頒獎典禮》入面,無綫安排一眾藝人食連鎖炸雞店嘅炸雞,遭通訊事務管理局指間接宣傳兼違反《廣播條例》守則,罰款港幣15萬.事後無綫為此提出司法覆核,案件於今天(5月16日)在高等法院開審.
2015年《萬千星輝頒獎典禮》入面,無綫安排一眾藝人食連鎖炸雞店嘅炸雞.﹝資料圖片﹞
代表無綫的資深大律師麥高義指出,通訊局並冇釐清植入式廣告嘅準則,而同年無綫喺另一節目內亦有薄餅送外賣嘅情節,亦有藝員喺鏡頭面前用餐,最後都裁定並冇違例.
麥高義強調免費電視靠廣告作為收入來源支撐製作新聞及其他節目,換言之,呢個裁決長遠會影響電視台嘅運作同節目質素.雖然食炸雞一事無綫收到13宗投訴,麥高義承認植入式廣告有可能會令人感到煩擾,但通訊局都唔可以因此而侵犯免費電視牌照持有人嘅言論自由.
﹝資料圖片﹞
另外,麥高義提到今次嘅爭論點唔單止為咗無綫嘅生存空間,對於通訊局指加插不必要嘅宣傳內容侵犯觀眾嘅消費權益,同時干預到觀賞趣味係違反《廣播條例》.
麥高義反駁咁樣通訊局係干預咗言論自由,亦指持牌電視台有權製作低品味嘅節目,但係低品味呢樣嘢根本就好難去定出指標同規管.


text:
阿久根 必去景點及脇本海灘附近酒店推介
脇本海灘附近酒店預訂
神秘優惠價幫你慳更多
即時揭開神秘優惠價,慳得更多
阿久根必去推介 - 脇本海灘
想去 阿久根 自由行?等 Hotels.com 帶你玩盡 阿久根脇本海灘 啦!留意我地文章,話你知去阿久根 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿久根脇本海灘 附近有咩酒店,等你更加容易計劃行程,慳返酒店來回景點嘅時間.
阿久根脇本海灘 自由行
去得阿久根脇本海灘 自由行最緊要一定係揀啱日子去.一啲熱門景點例如,阿久根 嘅 脇本海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿久根脇本海灘 交通
想去脇本海灘 暢順無阻濟,最好就係出發前,睇清楚阿久根脇本海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿久根脇本海灘 必食必買攻略
阿久根脇本海灘一直都係旅遊熱門地點,去到阿久根脇本海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
眼見啲人好似特別鍾意睇中文版嘅post,所以今次我專登用中文去寫我呢一個post .
今次要介紹呢一間酒店係位於台北市西門町區嘅一間新酒店.我個人覺得其實台北嘅酒店,如果要住近呢一區嘅話,其實價錢都唔算特別平.如果想住西門町而又揀一啲平嘅酒店,佢哋嘅星級一定好低.我為咗住好啲所以今次專登揀一間比較乾淨同新嘅酒店去試吓.
酒店地點梗係無得頂啦!西門町站出口一出轉右即刻到,無得輸啊!我嘗試過去各大嘅酒店網站搜尋下呢間酒店,價錢大家都有啲唔同喎.我最後梗係check一check官網價錢啦.點知原來官網嘅價錢係最平嘅.咁唔使諗梗係官網book.再加上官網嗰陣時做緊一個優惠就係包免費早餐.呢個早餐唔係落去酒店餐廳食,而係會有專人係朝頭早嘅時候,有專人去你個房嗰度送俾你食.食物就包括有三文治同果汁.
至於間房嘅環境,我覺得就非常之OK.裝修比較高級.由房望出去嘅景觀就係望到城市景.
房間嘅大細都係好好,比其他附近嘅酒店房間大細一定好過佢哋!但係記得book房嘅時候千祈唔好book最平嗰間房,因為最平嘅房間係超級細,細到好似日本酒店咁樣.
酒店房雖然嗰個size夠大,但係個廁所竟然冇浴缸喎!剩係得shower.
成間酒店唯一一個缺點就係佢度房門超級唔隔音.任何人行經過房門大力少少腳步嘅話我都一定聽到.夜晚黑對面房嘅人大聲講嘢少少我間房入面都聽得到.晨早流流七點幾有條茂里係個走廊門口嘈生晒,仲同隔離房嗰個人鬧交鬧到我醒咗!你話呢一間房嘅隔音係咪超級差呢?
如果比我再揀究竟我會唔會再住呢一間酒店呢?如果我再去返呢一區嘅話我會考慮再住呢間酒店,因為佢去西門町實在非常方便.如果你想係西門町區經常出沒嘅話,呢一間酒店係一個不二之選.
Like my Facebook page: www.facebook.com/thepointsaddiction


text:
本 屆 政 府 生 不 逢 時 , 遇 上 金 融 海 嘯 , 人 類 豬 流 感 及 通 脹 問 題...
咁就話生不逢時?咁董建華時代點計?金融風暴,科網股泡沫爆破,SARS ,23 條,禽流感,董伯伯都未話生不逢時!曾蔭權你好意思話因為生不逢時所以做唔到嘢?你有冇咁無賴?
時間回轉到上世紀中點計?Churchill 遇上WWII唔通又話生不逢時?國共內戰國民黨敗走台灣唔通又話自己生不逢時?睇番而家,Obama 響美國最亂之時做總統,又要搞好外交關係,又要搞掂個金融海嘯,唔通佢又話生不逢時呀?白高敦搞唔掂英國財赤連英法隧道都要賣又話生不逢時呀?成個冰島破產唔通個政府又話生不逢時呀?
你做得到特首正正係因為你太生得逢時,你要多謝董伯伯同陳方安生太生不逢時,你先有資格上位!你入到政府打政府工係因為你太生得逢時,當年政府工唔吃香,你身為一個中七仔都考到EOII 再俾你轉到去AO!你上到位係因為近97 大把英國佬番鄉下先有位俾你!你97 年入市成功打大鱷,係因為咁啱索羅斯響俄羅斯出事,先冇辦法同你玩落去!你條友順風順水到咁你話你呢屆政府生不逢時?
你話你係一個打工仔,咁你有咩資格講生不逢時?你身為一個區的最高管理人,你可以話生不逢時咩?2 年前話香港正面對黃金十年,2 年後就話生不逢時?做到嘢就自己領功,做唔到嘢就賴個天?你有冇咁厚面皮?即你本身預期你做特首時期就應該風平浪靜,順風順水,而你只可以響呢個情況下先做到嘢?即任內一遇到困難就會做唔到嘢,因而覺得係關個天事唔關自己廢事?
你知唔知咩叫生不逢時?你有才能有才華但時不予你就生不逢時!你有d 咩「才」?你d grammar 連小學雞都不如!本屆政府有d 咩叻人?叻條條fing ,飲紅酒同ngon ping san luk ling 呀?叻短視斬樹破壞舊區同上網睇咸網呀?叻擦人鞋同lai 鞋底呀?叻將民運領袖送死呀?叻唔幫香港人爭取有民主呀?生不逢時?你成個政府都係太過生得逢時!如果唔係點解完全做唔到嘢都可以做官掌權?話做唔到嘢係因為生不逢時?你唔知有樣嘢又叫時勢/亂世造英雄呀?
真正生不逢時係香港人遇著你呢條厚顏無恥o既木契做特首,遇著成個特區政府都係廢!你呢屆政府生不逢時?我呸!


text:
文:不覊
做香港人,除非你本身有個錢,如果唔係,千祈唔好講咩理想.如果你想講理想,就唔好怨無呢樣無果樣.
延伸閱讀:
讀「神」科難揾食
我大學修神科,邊科就唔好提嘞,即係果啲讀完好似咩都做得但其實又好似咩都唔做得果科.查實呢樣嘢,唔係而家啲後生仔先至有,我個年代,神科早已存在.
我好記得當年從商的表哥知讀我入到 U ﹐打電話俾我 :「吓 !乜你讀呢科呀?將來打算做乜先?無嘢好做喎!!唉,無謂晒時間,早啲出社會搵食好過啦.」
講返我當年讀大學,其實都唔易喎,唔似而家有錢就讀得果隻,我會考都接近30分架.當年我好天真咁認真,選擇自己興趣的科目去學習先至係對的人生態度.
初教中學人工兩萬幾
又咁講,以當年嘅就業環境睇,大學生要搵份似樣啲工作,人工唔太差的,其實一啲都唔難.
我好似就搵到間中學教書,叻就唔係好叻,所以自己都係搵咗間Band 3 學校去教,我好記得間中學喺沙田,我當然係教啲閒科啦.人工都成兩萬幾,對於一個後生來講,算好好喇 .
90年代初,其實真係唔太愁,只係當年自己教咗兩三年書,開始覺得人生日復日年復年,不斷重複教同一樣,開始有啲悶.
嗱,我係好誠實,老實講我真係唔係好有熱誠同使命,我唔似有啲同事口成日講要作育英才,只係我唔太抗拒教書,同啲細路仔相處,但你講好有教育理想咩,咁就一定唔係.
轉行雜誌社
亦有可能係因為咁,我教教吓真係幾沒趣.咁咁啱當時有個同學同我講,佢間公司請人,問我有冇興趣過去做.
同學間公司係雜誌社,我本身識影相,查實仲影得幾靚架,我仲可以兼埋做記者,因為點都叫識幾隻字.心諗,見吓世面都好喎,反正書隨時有得教.於是又走鬼咗去雜誌社做.
老實講,做雜誌社又真係幾得意,可以影吓同訪問唔同人,接觸面廣好多,當時真係做得幾開心架.
金融風暴又轉工
人工呢,就一定唔可以同教書比,當年入職萬鬆啲,據聞而家啲新丁都好似係呢個人工咁上下,諗返都真係幾悲.
做吓做吓,雖則呢行好玩,見識多,但諗落其實前途真係唔太好,開始有意識要轉行,係公司開始裁員,當時係97金融風暴,我知好多行都難撈.突然間覺得自己唔細,係咪時間要搵過份穩陣啲工呢?
果時又開始留意吓其他工,我知自己係個無乜方向之人,於是又諗,不如是但搵間學校教返書先,點知,出咗來就原來好難入得返,果時開始要求多咗,好多學校要請有教育文憑的,我冇,但如果要我讀返,一來要時間金錢,二來我又真係唔太有熱誠.最終我都係無入返行.
心態但求有份工
但就已經決定咗轉行,唔再做雜誌了.我後來去咗間中小型公司做文職,因為當時真係唔太易搵工,求其有公司請就做住先.做的亦唔係好專嘅工作.
查實當時諗法係,我唔介意,但求有份工,當我放咗工,我就可以做自己鍾意做的事,就係玩話劇.我知做戲係唔會搵到食,我亦無打算因此搵食,呢個只係興趣,只係想工餘做自己想做的事.
呢個就係我
我自問無乜事業心,我老豆老母成日話我無出身,讀枉書,唔似做護士的家姐同做會計師的阿哥,係個搵到食的專業人士,但我只能說,呢個就係我.
結果,我響職場上左輚右轉,轉吓工又加上有啲公司執笠,20多年下來,轉過六,七份工,都唔係咪大公司,亦唔係咩高職位,上個月30號出糧,我逗緊 $ 19,850人工.
無可能奢望買樓
而早我兩年出世同遲我們的年出世的家姐同細佬,每月就袋緊 5,6 萬人工,佢地兩個都早幾年買咗樓.
而我,一直住響黃大仙老家公屋.眨吓眼,原來自己已經年過40,人到中年,查實真係積蓄唔多,亦無可能奢望買到層樓.結婚生仔?更加係冇可能的事.
我有層樓值700萬 放租辭工去台灣夠食住生活
延伸閱讀:


text:
無政府主義
無政府主義又叫做非統治主義,係一種倫理主張同政治運動.認為國家,政府呢啲嘢係一樣落後嘅觀念,而家已經無需要存在.無政府主義認為,人同人之間地位應該係平等,唔應該有某啲人會有特別嘅權力去強制每一個人嘅生活方式,而國家可以提供嘅嘢,喺任何一個社群都同樣畀到,所以國家,政府呢啲嘢應該要淘汰晒佢就啱.
無政府主義好多時畀人認為係一啲主張暴力,專門搗亂嘅嘢,不過事實上無政府主義者反對用權力作為控制手段,鄙視用武力令人屈服呢種做法.所以喺理論上,無政府主義者唔會強迫人去接受某一樣諗法,佢哋相信可以通過教育同內化,去令人接受無政府主義.呢個諗法係基於克魯泡特金(kropotkin)嘅性善論而嚟,克魯泡特金認為,只要社會上嘅人可以維持互相扶持嘅合作關係,就自自然然會變好.呢個諗法亦成為好多無政府主義理論嘅基礎,所以無政府主義者相信社群可以取代國家同政府嘅功能,而且行得更有效.
不過現實中就有好多人對無政府主義有一個誤解,認為無政府主義就等如唔講規矩,唔使負責,結果好多時無政府主義者搞親活動,好似集會或者遊行,都會引嚟一啲搞事嘅人.又由於無政府主義者主張廢除國家呢種體制,亦刺激起一啲極右翼愛國主義者嘅情緒,喺無政府主義者搞嘅活動入面,亦有呢啲愛國主義者混咗入去搞事,而呢啲衝突嘅畫面出現喺傳媒上,政府,政黨或者相關嘅組織就乘機利用呢啲衝突畫面,去作為削弱無政府主義說服力嘅工具.


text:
上回講到我見到異像,見到個Single camp本booklet,個Camp三日兩夜咁話.
第一日,大家唔係青少年人,當然唔會一大清早仆入camp啦,呢呢路路之之佐佐,十一點幾十二點先入camp,Hea一輪分個靚組,分下房,食個晏,下晝頭炮當然就係玩破冰遊戲,比一班原本已經係教會認識左十幾年嘅弟兄姊妹再一次互相認識下,知道下佢地個名,幾時生日同埋做邊份工.我真好唔明,教會團契搞乜活動都好,無論查經,專題,唱詩,戶外活動都咁鍾意玩破冰遊戲,而佢地本來就識左十幾年,個個星期都見一兩次面.
雖然我真係好憎玩集體遊戲,但有時要出黎行走江湖應酬交際真係無辦法,儘量都會畀面參與下.但主辦單位會唔會認真咁考慮一下遊戲內容同設計,會唔會啱唔啱一大班人玩呢,對住一班人三十幾歲,返完五日 or 五日半工命都無左半條,仲要佢地大熱天時跑黎跑去玩D競技活動,歷奇遊戲,野外定向咁呀,然後成身臭汗坐係到分享,係唔係真係work呢,唔好係教會圖書館是但拎兩本團契書就抄個遊戲出黎好無!
例如,有個遊戲我真係嚮教會活動玩過好幾次,就將用你個人名,配一個動作,當有人叫你個名,同做你個動作時,你就要應機,做叫另一個名同做相關動作,射返出去,如此類推咁.背後目的,當然係最低限度令你記得人個名啦.問題係,如果係一個細組入面,覺得大家唔係咁熟,十個八個人咁玩就梗係得啦.當然,雖然我一直覺得,你想知人個名,只要你有基本社交技巧,行過去吹兩句水問下,大約分半鐘都問到返黎,不過寫文我就叻啫,集體遊戲呢D野,我識條鐵咩!
咁,大家估下我試過最多幾多人咁一齊玩,十個?唔係!二十個?都唔係!頂晒籠咪三十個?都唔係!係四十幾人呀!係四十幾人呀!係四十幾人呀!淨係每個人介紹自己同整個動作出黎,加埋中間有D扭扭擰擰果D,已經用左十幾廿分鐘!短時間要我記四十幾個人名同動作,咁其實係比我地互相認識,定考我地記憶力呢!如果有人得嘅話,可以咁短時間記得晒所有人D名同動作,去參加奧林匹克記憶力挑戰賽啦!贏左分分鐘仲有獎金添!最多咪記到本來就熟果幾個.由於太多人大家都真係記唔到丫嘛,咁個遊戲好自然玩兩野就斷,擾擾攘攘一輪就當玩完啦.咁我呢,係三十幾四十分鐘入面,就只係度左個動作,同講左自己個名一次,然後就企足咁耐,試問咁為咩呢,你比我玩遊戲定直情玩緊我呀!
夜晚就安排一個講座 or 查經,熱門經文會有:
「先尋求祂的國和祂的義,這些東西都要加給你們了.」
其實我真係好唔明,點解一個 so called 單身事工會用最後呢句,即係點呀,叫個弟兄對住個姊妹講:「呀Mary,我地拍左咁耐拖,我都慾火攻身喇,你嫁比我啦!」而個姊妹會覺得,呀,好浪漫呀,好感受到被愛,然後嫁左比佢,幸福快樂咁生活落去,咁呀!
之後大家年紀都唔細,當然就無辦法再好似後生,傾偈傾到半夜三更,夜晚沖個涼就訓啦,渠頭!


text:
天氣一乾燥就容易流鼻血…
-
阿仔最近都幾易就流鼻血,唔知係咪因為而家天氣都開始有d乾燥.
之前都有煲開d湯水比佢飲,但就嫌唔好味又唔飲,
仲有d咩方法可以令到佢冇咁易流鼻血?
-
JJLam last edited by
而家天氣乾就容易咁,可以飲多d水!
-
Emma last edited by
你小朋友係咪成日都會手多多整個鼻?咁都有機會令到佢容易流鼻血.
-
就係慘在小朋友連水都唔多飲
-
有時佢手多都會搞下個鼻,而家天氣又咁乾燥
-
我個女女都係會咁,跟住我買左隻噴鼻產品比佢,有時天氣乾燥都會佢噴下.
-
said in 天氣一乾燥就容易流鼻血…:
我個女女都係會咁,跟住我買左隻噴鼻產品比佢,有時天氣乾燥都會佢噴下.
你係買左邊隻噴鼻呀?
-
係little remedies,呢隻主要成分係鹽水,
天氣一乾噴幾下都可以潤番個鼻,會冇咁易流鼻血.
有時小朋友鼻塞都可以用呢個,可以買個看門口~
![0_1539673663657_IMG-6894.JPG](uploading 100%)
-
Ody last edited by
呢個邊度有
-
呢隻我見到屈臣氏有得買,你可以去睇睇wo~
-


text:
香港01 龍景昌劈炮,好多人議論紛紛,只不過, 香港01 本身都係一個分析互聯網業務嘅好教材,因為 香港01 係從屬於南海控股,睇南海控股盤數,就知 香港01 盤數有幾核突.扣除南海控股內部提供嘅廣告,竟然得2100萬港紙外部廣告收入,簡單嚟講, 香港01 根本無人睇.
香港01 應該有幾多人手
網媒廣告係唔係一盤好賺生意,一定唔係,但點解五億成本投資換嚟只係兩千幾萬嘅收入?一方面,係廣告管理問題,點樣管理啲廣告,我呢度唔會教精人.但廣告點管理都好,最終決定係內容,如果內容係唔掂嘅,講乜都係多鬼餘.而好不幸, 香港01 嘅內容根本係唔掂,政治立場固然乞人憎到爆,而好多內容同content farm一啲分別都無,邊個要長期追睇一個無insight嘅網絡傳媒.而 香港01 嘅人手同薪酬結構極為龐大嘅情況下,但收到嘅廣告收入完全唔成正比,咁梗係成單嘢輸到底褲都甩埋.
有樣嘢,其實壹傳媒業績有講,就係因為業內流行程序化購買廣告,呢樣嘢係乜嚟,就係透過機器學習,大數據,知道目標讀者喺邊啲地方可以搵到,可以將廣告精準投放到目標讀者,Programmatic Buying嘅年代,做網站主人,固然最基本責任就係踢走果啲同你啲讀者無關嘅廣告,以免阻止真正客戶投放廣告,另一方面,如果果間傳媒啲內容根本無料到,或者內容被人質疑,program自動會唔落廣告喺果度地方度,件事就係咁簡單.而香港嬰兒潮後出生果啲所謂傳媒人,乜佢地識製造一啲可以回應有消費力讀者嘅內容㗎.好多網媒就更加唔駛講,呢啲生產嘅嘢,佢地識條鐵咩?所以,依家香港傳媒面對呢個地球新趨勢,咪一潭死水.
所以,香港傳媒廢柴當道嘅結果,就係個個等中共嘅維穩費餵飽自己,一旦中共無水佢地就宣布玩完,件事就係咁簡單. 香港01 我睇唔到扭轉業績嘅希望,除非改變政治立場,因為擦共產黨鞋嘅垃圾,呢個世界大把,但敢講嘢嘅傳媒,就完全係買少見少,隨時人人睇海外網站,都唔睇香港網站果陣,你班友都係早抖吧喇.


text:
總督島 必去景點及可卡海灘附近酒店推介
可卡海灘附近酒店預訂
神秘優惠價幫你慳更多
即時揭開神秘優惠價,慳得更多
總督島必去推介 - 可卡海灘
想去 總督島 自由行?等 Hotels.com 帶你玩盡 總督島可卡海灘 啦!留意我地文章,話你知去總督島 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋總督島可卡海灘 附近有咩酒店,等你更加容易計劃行程,慳返酒店來回景點嘅時間.
總督島可卡海灘 自由行
去得總督島可卡海灘 自由行最緊要一定係揀啱日子去.一啲熱門景點例如,總督島 嘅 可卡海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
總督島可卡海灘 交通
想去可卡海灘 暢順無阻濟,最好就係出發前,睇清楚總督島可卡海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
總督島可卡海灘 必食必買攻略
總督島可卡海灘一直都係旅遊熱門地點,去到總督島可卡海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
上一次自己裝 PC 已經係 11 年前.嗰時啱入大學,淘汰咗中學部機,然後裝過部新嘅.後嚟 HP 嚟學校做促銷,買咗部 laptop,之後就一直冇重返過 desktop.到畢業嘅時候,買咗人生第一部 Mac,從此同 PC 講拜拜.
用 Mac 嘅早大問題當然係打機唔方便.Steam 𠵱𠺢有好多 indie game,好多都支持 Mac 甚至 Linux,但係喺 indie game 爆發之前,Mac 上邊根本冇咩玩得,一定要用 Boot Camp 裝個 Windows 先至有機打.不過 MacBook 嘅顯卡實在係太差啦,新啲嘅大作都玩唔到,所以後嚟換咗部 MacBook Pro,有獨立顯卡嘅.
呢部 MacBook Pro 陪伴我到打完 Bioshock Infinite 為止,之後就退役啦.手上淨返一部公司嘅 MacBook Pro 同自己嘅 MacBook Air,又挨咗段時間.公司嘅 MacBook Pro 係第一代有 Retina Display 嘅版本,當然有獨立顯卡啦,最初仲可以將分辨率開最高打 StarCraft 2 或者 Diablo 3 𠻹.𠵱𠺢慢慢就唔得啦,要分辨率就要放棄畫質.最大嘅問題係,公司機唔可以用 Boot Camp 裝 Windows,所以最新嘅游戲冇 Mac 版就冇得玩.
我有試過用 console 嚟解決打機嘅問題㗎,舊年 Thanksgiving 就買咗打折嘅 PS4 GTA5 bundle.坐喺沙發道打機,比較適合放鬆咁打,唔適合玩啲太過競技性嘅游戲.而且我都仲係習慣用鍵盤鼠標多過用手製,要求高嘅動作我用手製做唔到.
今年 Fallout 4 要出啦,我喺 Steam 上買嘅 Fallout: New Vegas 都未玩過.而且我仲揾 Blizzard 嘅 friend 要咗個 Overwatch beta invite,冇 PC 就冇得玩.諗嚟諗去,最終都係想買部 PC.話說自己從嚟未擁有過一張靚顯卡,不如就趁今次滿足一下啦!
之後我開始睇 PC Gamer 之類嘅網站做 research,最終確定落嚟嘅配置係咁樣嘅.顯卡作為重點,佔咗 1/3 嘅價錢.希望投資係值得嘅,可以用多幾年唔換機.我連升級方案都諗埋㗎啦,顯卡可以 SLI,內存直接 double,SSD 可以買多個 M.2 接口嘅速度更快,CPU 就超頻啦(買 6600k 就係為咗將嚟可以超頻).升完級就應該變成咁.當然一切嘅前提係等到我要升級時所有要 double 嘅配件都仲有得賣,唔係嘅話就冇得升,最終相當於買新嘅.
雖然我可以按照 PCPartPicker 提供嘅最低價從唔同嘅網站買齊所有配件,但我最終都係喺 Amazon 買曬所有嘢,只有機箱係喺 Best Buy 買嘅因為 Amazon 冇貨.我對比過價錢,如果一件嘢 Amazon 唔係最抵,亦唔會比最抵貴多過 $10.因為 Amazon 一定可以 Prime,咁我就懶得同唔同網站打交道啦.
我從星期一開始落單,到星期五全部送到.我計劃星期五晚裝好,然後週末有機打.裝之前我仲諗過拍 time lapse.要輸出 1 分鐘嘅 time lapse,按 60 FPS 計要影 3600 張.我覺得我一個鐘就裝得完,所以 GoPro 設好 1 分鐘 1 張,裝喺三腳架上俯視視角拍攝.結果我裝咗 4 粒鐘⋯⋯
裝嘅過程中發咗幾次傻,浪費咗唔少時間.例如話,主板裝咗入機箱後先發覺 CPU 散熱要裝主板背面,只好卸返落嚟再裝過.比較得意嘅係接電源線.第一次買 fully modular 嘅電源,發現同以前電源出嚟一堆 Molex 線唔同,電源同線係分離嘅,要用到嘅線先接上去,咁就唔會有多餘嘅線留喺機箱入邊.主板接咗電之後 CPU 仲要一條獨立電纜備電,而顯卡就更離譜啦,要接兩條 GPU 電纜.難怪𠵱𠺢啲機器咁吃電啦!
裝完之後已經 12 點,第一次啟動竟然成功,不過因為無線鍵盤輸入呵到冇辦法裝 Windows,第二日揾人借咗個有線鍵盤之後先搞掂.然後將 Steam,Battle.net 等等一大堆嘢裝曬上去,跟住繼續打我 Mac 上未完成嘅 Legacy of The Void.
我冇買顯示器,暫時用 HDMI 接電視打機,連音箱都悭返!(我嘅電視有接 sound bar 所以音響效果仲唔錯.)今次裝完機,至少証明自己仲係識裝機嘅,以後有咩要搞仲可以自己喐手.


text:
9月,係開始踏入秋天嘅月份,不過依然無減香港人對雪糕,對甜品嘅追求,十強榜嘅頭3名有2間都係雪糕,芭菲甜品舖嚟.另外值得開心嘅係今次個榜,有成8間咁多嘅餐廳都係第1次上榜㗎,香港愈嚟愈多好嘢食喇~
第10位 程班長台灣美食(*新上榜)
唔知係咪因為暑假興起食手工芋圓,連帶荔枝角呢間由台灣人開設嘅餐廳都多咗人去潮聖.第一次去必試招牌紅燒半筋半肉麵,湯底有濃郁牛肉味而帶微辣,牛肉鬆化軟腍牛筋軟腍富膠質口感.忠實Fans就可以點之前喺美食博覽大受歡迎嘅阿嬤傳統鳳梨冰小芋圓,鳳梨酸甜有致,大細芋圓都Q彈煙韌.
第9位 El Cerdo(*新上榜)
荃灣呢間西班牙菜館有唔少特色Tapas方便大家一邊飲酒一邊嘆,例如炸黑毛豬火腿球外脆內軟,黑毛豬火腿鹹香同幼滑薯蓉又夠夾.洋蔥薯仔西班牙奄列香口得嚟又有蛋香.想再飽肚啲記得嗌招牌西班牙炒飯,有大蝦,青口,帶子,魷魚,豬腩肉同羊肉等,充滿鮮味.
圖:isaac仔仔
第8位 中村藤吉(*新上榜)
香港人對抹茶嘅熱愛真係有增無減,呢間人氣日本抹茶老字號今次到尖沙咀店外賣店入十強榜,而且抹茶月餅有價有市.中秋過咗唔食月餅,仲有宇治金刨冰同各款軟雪糕嘅,無論係焙茶定抹茶都茶香十足.
第7位 Hami Harmony
太子呢間田園風小餐館隔咗一個月再次上榜.招牌芝士什菌釀春雞有幾邪惡唔洗再講,再訪嘅各位吃貨可以試下佢地嘅飯同意粉.黑松露帶子什菌意大利飯香而不膩,飯粒又有咬口.而卡邦尼長通粉同牛油汁蜆肉自家製蝦米幼長通粉都調味得宜,同三五知己去Relax下啱哂.
第6位 烏龍燒(*新上榜)
旺角呢間串燒店一反傳統,擺個爐喺枱面畀大家自己串燒自己燒,各款肉類,海鮮,蔬菜甚至迷你煲仔都應有盡有.唔洗驚燒唔好,因為枱面就有本秘笈.自己鐘意燒到幾成熟都得,而且自己任加孜然粉,七味粉,蜜糖,沙嗲醬等調味.最後叫多杯中式糖水沙冰,好玩又好味.
圖:糖小妹
第5位 The BASE (*新上榜)
觀塘工廈餐廳似乎成為潮流嘅寵兒,差唔多每個月都會至少有一間呢度嘅餐廳上榜.今個月就輪到呢間嘞.意粉,burger……正常café有嘅呢度都有,而人哋冇嘅佢都有.講緊嘅係爆炸飲品.一杯爆炸乳酪野莓沙冰,酸酸甜甜,上面加咗爆炸糖,咁樣飲又幾得意喎.仲想試其他特別嘢嘅話,有咖哩蕃薯條呀!
第4位 康瑞涼茶
相信大家對呢間賣芋圓嘅涼茶舖應該都唔會陌生,係呀,佢又上榜喇!仙草百配固然抵食,芋圓地瓜圓小丸子……夾埋都係25蚊碗,但其實佢仲有其他好食又抵食嘅糖水㗎,下次嚟不妨試下酒釀桂花湯圓或者桂棗雪耳甜湯吖.
第3位 L'attitude(*新上榜)
新開一排嘅韓風甜品,對於上榜即進佔第3位,一啲都唔意外.烏雲雪糕喺韓國紅咗一段時間,作為呃like名物,嚟到香港,like當然係繼續呃,去到舖頭枱枱都見到一嚿嚿雲,我指啲棉花糖呀,靚靚der甜甜der係幾治癒嘅.想與眾不同嘅,咪叫個轟炸軟雪糕囉,即係爆谷加雪糕,仲有得用test tube加焦糖醬添,甜魔至愛.
第2位 8鍋臭臭鍋(*新上榜)
唔上榜都唔知原來香港咁多人鍾意食臭豆腐.呢間喺尖咀嘅台式火鍋店,總共有8種湯底揀,有芝士牛奶鍋呀,麻辣鍋呀咁,但去得嘅梗係要試招牌嗰款,即係招牌臭臭鍋呀.成煲湯都係臭豆腐味,連帶浸落去嘅肥牛呀,豬腸呀,麵呀通通都有呢陣味,鍾意食嘅就會覺得好正.
第1位 京林屋(*新上榜)
抹茶甜品開到一街都係,呢間日本嚟嘅過江龍,用咗約一年嘅時間,終於成功打入榜,仲一入就做No.1.去到必食嘅香港限定芭菲,一杯食晒士多啤梨啫喱,大菜糕,紅豆蓉,抹茶雪糕同蕨餅,係爽嘅.但除咗去食甜品,試埋佢嘅麵食都OK㗎.
文:Kar,Cathy
隨時接收最新資訊
讚好OpenRice專頁!


text:
日立海濱公園 前往指南
去日本睇櫻花係唔少人嘅願望.
不過又要搵平機票,又要申請假期去日本真唔容易.
如果有埋另一半,簡直係難上加難,雪上加斤!
如果話俾你聽日本有個地方,一年四季都有唔同嘅花睇,而且靚到無得頂,你會唔會想去下?
我講緊就係位於茨城縣嘅日立海濱公園!
日立海濱公園
交通方面,日立海濱公園位於茨城縣常陸中市
東京出發的話,由上野站搭JR常盤線去勝田站東口出
然後係2號巴士站台搭茨城交通巴士,係海濱公園西口或南口下車即達.
(留意巴士嘅班次比較疏落,而且等嘅人非常之多,要搭嘅話就要上網留意當日嘅班次)
價錢大約¥ 4220(港幣大約$297)
日立海濱公園入場費為¥410(港幣大約$29)
60歲以上¥210(港幣大約$15),6歲~初中生¥80(港幣大約$7),5歲以下免費
入到公園記得拎份地圖先,因為園區面積大到嚇死人,行錯路就唔好啦!
如果你嘅目標係睇藍花(瑠璃唐草),就要去見晴丘,西口就係最近嘅入口
路途有啲遠又多人,但唔好一支箭衝去見晴丘,園區入面仲有其他設施㗎,唔好錯過啊!
黎到見晴丘,我相信你個口應該合唔埋,嘩嘩聲
隻手應該忍唔住要拎起手機或都相機,快門制同個Mon應該就快禁爛
一大片花海布滿成個山丘,哩種花叫做瑠璃唐草
佢有一個得意嘅英文名叫Baby Blue Eyes,而佢嘅花語係“原諒你”
如果你同另一半山長水遠,佢又有啲脾氣俾你受,記得同佢講哩件事
到時花又靚,意思又好,咩氣都消晒啦!
留意番,藍花嘅花期唔長,大約係四月中至五月頭,以今年為例,受天氣影響,開花期同往年都唔同
同一個時期,仲有咩花睇?
咁大個地方,點會得一種花睇咁Dry啊!
係睇藍花嘅見晴丘附近有一大片油菜花田,黃色同藍色嘅配搭,冷暖色對撞,一個地方兩享受
到左六月到九月就另一個最令人期待嘅畫面出現啦!
就係掃帚草啦!綠色嘅草球一個個鋪滿晒成個見晴丘,到左九月尾仲會尾仲會由綠變造紅添!
掃帚草點解叫哩個名?因為乾左嘅草球,真係會拎黎做掃帚!
就算錯過左藍花嘅藍,仲有掃帚草嘅紅同綠等住你,而且日立海濱公園一年四季都有花睇,又點會令你失望!
去完日立都見攰啦,係時候要食翻啲野!
山長水遠黎到唔食翻餐好野條氣點會順!
係日立海濱公園附近有一個魚市場叫那珂湊魚市場 (那珂湊おさかな市場)
先教你點去先!
係日立海濱公園出發嘅你,首先要出翻去勝田站再搭ひたちなか海浜鉄道線,去那珂湊站,再行先過去那珂湊魚市場
聽見都辛苦,但為左食無計啦!
好講翻那珂湊魚市場先!
哩個魚市場有兩樣野係必食!
1.生蠔
茨城縣嘅生蠔出名大隻鮮甜,一場黎到點可以錯過!
2.甲羅燒
蟹膏加上蟹肉,一陣蟹嘅鮮味,簡直係真的不能忘記你!
再整多兩條蟹腳俾你,真係有啲企唔住!
唔夠食的話,哩到仲有幾間餐廳等你試,仲有小商鋪可以買下手信添!
唔想咁早起身排築地,那珂湊魚市場絕對係一個唔錯嘅選擇黎!
睇完覺得正就快啲買機票啦!
Share This Story, Choose Your Platform!


text:
今日我哋去咗一所騎術學校參觀! 我生平未入過馬場, 人生第一次見到咁多馬喺我面前!
最近煩緊搬唔搬屋企既問題, 所以好多事要同老婆商量,
難得一個星期日早上要出去處理些事, 未能同兩個小朋友去吓街,
早上只能叫婆婆幫手照顧佢哋
可能天氣太熱, 午飯過後佢哋兩個都好攰瞓咗個晏覺
佢哋瞓醒之後都3:00, 仲可以去邊?!
突然諗起上一次屯門遊, 在輕鐵上見過有一個地方好多馬,
於是上網搵一搵, 原來係一所騎術學校, 又知道隔離有個中山公園
所以短途遊一遊! 我哋搭輕鐵直接去到蝴蝶站, 唔駛半個鐘!
落車後沿天橋上去就會見到紅樓個指示牌
Photo by iPhone 5S
Photo by iPhone 5S
Photo by iPhone 5S
見到紅樓個牌之後就沿住橋落去地面,
一落到地下就見到周圍都係荔枝樹!
真係幾大粒喎, 好想上去摘D嚟食!
不遠就會見到一個紅樓休憩處, 真係得一個亭, 乜都冇架
而且多蚊到不得了, 其實政府可唔可以唔好再亂駛錢,
起咗個小公園仔又乜都冇, 搵鬼嚟呀?
我叫Hysan俾我影張相, 佢都好合作即刻走走鏡同飛快咁離開
影既時侯都要R腳, 小朋友既肉真係好食D
踩住Scooter超快九秒九飛快離開紅樓公園仔
其實另一邊仲有個大草地, 可以俾小朋友玩,
但係實在多蚊得好緊要,
可能冬天嚟會好D
當我以為頭先個亭就係叫做紅樓, 原來唔係....
再行多幾步就會見到中山公園個大牌!
原來中山公園就係叫紅樓! 滴汗....一直以為係兩個唔同既地方
點解呀芊你要帶埋你屋企件衫出嚟?!!?
同樣係有好多蚊, 所以只有我同Hysan兩個男人入去
我一路叫佢踩快D, 避開D蚊!
好不幸佢已經俾蚊咬咗兩三吓, 唯有快D入去到此一遊啦
轉個彎見到有個小門(唔識講佢叫咩? 框? 樑?)
轉左呀!
終於到啦, 原來只係一個插咗好多支台灣旗既地方
仲有一個孫中山既紀念像, 當然我冇咩時間停留喺度
同Hysan講解孫中山既歷史,
所以我哋影咗幾張相就好快走咗
行番出去中途會見到隔離的射箭場, 我見到有小朋友喺裡面玩,
等我下次都同佢哋嚟呢度玩吓射箭先
一路再向前行就見到騎術學校啦
先過去對面馬路, 見到藍色既牌! 轉右行上去斜路
呢個大門口又做得幾靚喎!
行近少少, 保安員問我哋係咪嚟參觀,
佢玩BB車同Scooter唔可以帶入去
原來唔俾推架BB車入去係因為佢哋真係要保護D馬
驚其他物件會嚇親D馬,
因為嚟呢度騎馬既人都唔一定係專業
大家都係嚟呢度學習騎馬,
入到嚟左手邊係辦公室, 右邊係幾個大中小的沙圈練習場!
呢度有個小馬策騎輪侯處, 我諗呢度可以俾小朋友玩
嚟到大練習場同馬房了! 好多好多馬, 我都未試過可以見到咁多馬!
呢度既職員/ 教練都好好, 見我哋行得太近個沙地,
都叫我哋小心D, 都好惡咁對我哋
因為其實我哋行得太近都會有危險,
始終係參觀, 唔可以阻住人哋練習騎馬
Photo by iPhone 5S
Photo by iPhone 5S
去到馬房旁邊, 有好多隻馬都伸咗個頭出嚟, 唔同佢八卦我哋係邊個
我哋係嚟參觀, 所以唔可以入去馬房,
除非係團體預約, 可以有專業人員帶住我哋周圍參觀
Photo by iPhone 5S
唔入得馬房, 企係門口同隻白馬影張相扮白馬王子先
一匹一匹既馬都係馬房行出嚟, 準備俾人騎上去入沙地跑圈!
D馬蹄鐵真係咯咯聲架....好似D英倫西片, 馬車係街道上行
芊芊好奇望望每一匹馬!
俾佢發現咗我偷影佢tim
跟住我哋去到辦公室嗰邊去吓洗手間,
在汽水機買些飲品, 坐下來休息!
今日天氣剛好多雲, 所以有點風都好舒服!
哈哈, 估唔到頭先有隻綠色, 原來呢度收埋咗隻紅色!!
Photo by CANON 5D Mark III, Len | EF 24-70mm f/2.8L II USM
呀劍評分: 7分
呀劍評語: 如果小朋友可以騎埋馬我就打8分了(因為要6歲以上才可以騎馬), 對於有車或住新界朋友, 騎術學校真係一個不錯既親子好去處, 紅樓同中山公園都係順便去埋架啫, 另外兩個騎術學校未去過, 唔知係點, 屯門呢個真係大, 同埋好多馬, 環境好舒服! 如果閒時假日下晝入嚟, 夜晚過埋三聖食海鮮都係個不錯選擇!
其實佢每年都有開放日, 大家要留意公佈詳情! (2015過去的5月10日剛剛舉行了開放日, 當然開放日又會比較多人了---> 減分)


text:
貝因 必去景點及貝因海灘附近酒店推介
貝因海灘附近酒店預訂
神秘優惠價幫你慳更多
即時揭開神秘優惠價,慳得更多
貝因必去推介 - 貝因海灘
想去 貝因 自由行?等 Hotels.com 帶你玩盡 貝因貝因海灘 啦!留意我地文章,話你知去貝因 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋貝因貝因海灘 附近有咩酒店,等你更加容易計劃行程,慳返酒店來回景點嘅時間.
貝因貝因海灘 自由行
去得貝因貝因海灘 自由行最緊要一定係揀啱日子去.一啲熱門景點例如,貝因 嘅 貝因海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
貝因貝因海灘 交通
想去貝因海灘 暢順無阻濟,最好就係出發前,睇清楚貝因貝因海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
貝因貝因海灘 必食必買攻略
貝因貝因海灘一直都係旅遊熱門地點,去到貝因貝因海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
懷安納 必去景點及馬卡哈海灘公園附近酒店推介
馬卡哈海灘公園附近酒店預訂
神秘優惠價幫你慳更多
即時揭開神秘優惠價,慳得更多
懷安納必去推介 - 馬卡哈海灘公園
想去 懷安納 自由行?等 Hotels.com 帶你玩盡 懷安納馬卡哈海灘公園 啦!留意我地文章,話你知去懷安納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋懷安納馬卡哈海灘公園 附近有咩酒店,等你更加容易計劃行程,慳返酒店來回景點嘅時間.
懷安納馬卡哈海灘公園 自由行
去得懷安納馬卡哈海灘公園 自由行最緊要一定係揀啱日子去.一啲熱門景點例如,懷安納 嘅 馬卡哈海灘公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
懷安納馬卡哈海灘公園 交通
想去馬卡哈海灘公園 暢順無阻濟,最好就係出發前,睇清楚懷安納馬卡哈海灘公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
懷安納馬卡哈海灘公園 必食必買攻略
懷安納馬卡哈海灘公園一直都係旅遊熱門地點,去到懷安納馬卡哈海灘公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
記者: Author2018-08-09
兩名鍵盤戰士唔知係唔係喺網上討論區傾唔埋欄,索性約出嚟三口六面講清楚,點知講到出手打交,拳拳到肉,至少打足10分鐘!讀者蔡先生同《蘋果》講,前日夜晚9點幾見到一個着白色短袖T恤牛仔褲嘅男人,同另一個着白色背心短褲踢拖嘅男人,喺小西灣邨巴士總站對開打交,其間互有拉扯推撞,兩個人身邊有一個戴黑色口罩,着裙嘅女人全程用手機影低成個過程. ■兩名男士大打出手,拳拳到肉.
街坊:大家都係人
同蔡先生一齊嘅小妹妹見到咁嘅情景,嚇到尖叫大喊,叫佢唔好睇.旁邊亦有街坊大嗌傷到人唔好㗎嘛,叫佢哋唔好打.拳頭交開頭係背心男佔上風,仲除拖鞋好似打擂台一副戰鬥格咁,但係之後俾對方用電筒扑佢個頭,扑到爆缸,背心一笪血迹.佢哋一路打,引嚟大批街坊圍觀,其間有人大叫:「算啦,大家都係人嚟㗎,唔好錯手打親呀!」冇幾耐終於有個熱心男街坊走埋去隔開佢哋:「好嘞,大家退一步,海闊天空.」
白色T恤男人本來想同拍片個女人離場,但係背心男一路打電話一路阻止佢哋,兩個人又再拉扯糾纏跌落地,白T恤男人手上嘅電筒都飛跌落地.兩個人企返起身,背心男走入附近一間便利店,拎住個玻璃樽行出嚟,但係對方同女伴已經走咗.
警方接報到場調查,44歲背心男頭部受傷送院治理.據了解,雙方喺網上一個貓狗討論區疑意見不合,相約出嚟見面,點知搞出流血事件.警方將案列作襲擊傷人處理,追緝緊一男一女歸案.
事後網上有花生友仲講風涼話贈興,話兩人勁過淨係識得匿埋打字嘅網民,「講明隻揪,你擸架生!」,「真漢子」.喂喂,大家講吓道理啦,咁樣就叫真漢子?


text:
布列塔尼 必去景點及歌特蓮海灘附近酒店推介
歌特蓮海灘附近酒店預訂
神秘優惠價幫你慳更多
即時揭開神秘優惠價,慳得更多
布列塔尼必去推介 - 歌特蓮海灘
想去 布列塔尼 自由行?等 Hotels.com 帶你玩盡 布列塔尼歌特蓮海灘 啦!留意我地文章,話你知去布列塔尼 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋布列塔尼歌特蓮海灘 附近有咩酒店,等你更加容易計劃行程,慳返酒店來回景點嘅時間.
布列塔尼歌特蓮海灘 自由行
去得布列塔尼歌特蓮海灘 自由行最緊要一定係揀啱日子去.一啲熱門景點例如,布列塔尼 嘅 歌特蓮海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
布列塔尼歌特蓮海灘 交通
想去歌特蓮海灘 暢順無阻濟,最好就係出發前,睇清楚布列塔尼歌特蓮海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
布列塔尼歌特蓮海灘 必食必買攻略
布列塔尼歌特蓮海灘一直都係旅遊熱門地點,去到布列塔尼歌特蓮海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
麻瓜們你地有冇去銅鑼灣個 Pop-up Store 朝聖先?見到盒巫師棋有冇心動想買先?有嘅話依家比多個選擇你啊!
Knight Models 呢間戰棋 Game 公司公佈推出官方授權嘅《哈利波特》桌上遊戲《Harry Potter Miniatures Adventure Game》.
隻 Game 可以比兩個或以上嘅玩家參與對戰,不過大家要有心理準備,因為 Knight Models 出開嘅都係戰棋型式,都需要一定嘅大枱先夠擺成個場景!而遊戲正式玩法就未有確實資料,所以大家入坑前要諗清楚.
而且暫時公佈一部份角色模型,每隻公仔 35mm 高,暫時係未上色版本,麻瓜們記得留意啦!
最新公佈淨基本遊戲組,霍格華茲Set 同 全包價錢,仲有啲其他角色棋公開左,大家可以去Knight Models嘅網站睇睇.而呢個預訂優惠價只係會喺 3 月 14 號到 4 月 15 號去 Knight Models Store 嘅網站可以買到.
睇到呢度你一定係Fans,一定有啲心郁郁!
講多樣野你知,最重要嘅佛地魔就只會喺預訂以$35歐羅(約港幣 $338)買到,而全包宴就當然會包埋啦!不過記住喎,呢個優惠過左就冇,之後你想買就可能要睇彩數啦!


text:
巴西利亞 必去景點及購物中心站附近酒店推介
購物中心站附近酒店預訂
神秘優惠價幫你慳更多
即時揭開神秘優惠價,慳得更多
巴西利亞必去推介 - 購物中心站
想去 巴西利亞 自由行?等 Hotels.com 帶你玩盡 巴西利亞購物中心站 啦!留意我地文章,話你知去巴西利亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋巴西利亞購物中心站 附近有咩酒店,等你更加容易計劃行程,慳返酒店來回景點嘅時間.
巴西利亞購物中心站 自由行
去得巴西利亞購物中心站 自由行最緊要一定係揀啱日子去.一啲熱門景點例如,巴西利亞 嘅 購物中心站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
巴西利亞購物中心站 交通
想去購物中心站 暢順無阻濟,最好就係出發前,睇清楚巴西利亞購物中心站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
巴西利亞購物中心站 必食必買攻略
巴西利亞購物中心站一直都係旅遊熱門地點,去到巴西利亞購物中心站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
炎炎夏日,戶外個太陽曬到真係蛋都煎得熟啊!平時我哋出去跑步做運動都一定會搽防曬,因為啊想曬黑啊嘛!但其實對眼都要防曬架!台灣一個 40 歲嘅上班族,因為係室外曝曬咗成 4 個鐘,而平時都冇幫對眼做任何防曬措施.之後就發現自己係陽光下睇嘢好矇,好似冇層霧係眼面咁,即處去睇醫生先發現自己有白內障,要開刀做手術.眼科醫生話,有600 度以上嘅近視或者有鞭光,都係白內障高危險一族,係戶外一定要幫眼睛做好防曬.
原來陽光中嘅紫外線有分長波 UVA 同短波 UVB ,眼角膜會吸收UVB,由於 UVB 能量高,久而久之就會造成光害性角膜炎,輕則覺得眼睛乾澀,要成日眨眼去分泌淚液,重則會就出現畏光,淚流不止,視線模糊.
另外,長波 UVA 會穿透眼角膜,令到水晶體吸收,造成水晶體氧化,混濁,產生白內障而影響視力.她提醒,600 度以上高度近視嘅患者就要特別注意,因為眼睛退化,抗氧化能力弱,再受到紫外線刺激,就好容易出問題.有啲小朋友會用散瞳劑嚟控制近視度數,但係瞳孔都會因為咁而失去遇光縮細嘅功能,所以對眼好易因為吸收到過量紫外線而受傷.
當紫外線指數達過量,甚至是危險等級嘅時候,係陽光之下 15~20 分鐘,皮膚就會好易曬傷,但眼睛被曬傷嘅時間就更加短.雖然無實際數字證明,眼睛係過度紫外線曝曬下,幾分鐘內就會被曬傷,但因為皮膚有角質層保護,但對眼係冇嘅.大家朝早出街,應該要戴太陽帽同帶遮嘅習慣,而蚋近視,或戴隱形眼鏡者,可以戴太陽眼鏡,有戴眼鏡嘅就可以配有變色,防 UV 功能的鏡片,降低紫外線影響視力.


text:
投稿至今啱啱好第二十篇文章, 寫完之後會好似班曼聯球員咁暫別一陣. 多謝Royce Sports一路俾好大自由度我寫野, 請大家繼續向身邊嘅紅魔鬼分享呢個咁有心機嘅專頁! 講返曼聯, 漫長嘅球季終於落幕, 有無諗過今年我地會經歷咁多高低起伏? 只講數字摩連奴同雲高爾係聯賽嘅成績無甚分別, 但球隊上下嘅表現出黎嘅信心同鬥志, 你又感唔感受到?
返翻去八月, 摩連奴接手, 米希達恩,普巴,伊巴強勢加盟, 單單係呢啲新閒已經令我地深信今年一定可以重返爭標份子嘅行列. 我份人一向都唔鐘意太樂觀, 而且我認為當時曼聯要解決嘅問題並非人手不足, 而係點樣將陣中一啲有質素嘅球員打返起. 另外我最擔心嘅就係摩帥究竟會點安置朗尼呢位逐漸走下玻嘅隊長. 經過左大半年, 我就非常滿意佢係呢兩個問題上嘅處理方式. 曾經以為走硬嘅馬達, 買返黎雪左幾個月嘅米希達恩,甚至加盟咁耐就俾人罵足咁耐嘅費蘭尼, 都一一搵返屬於自己嘅位置, 係戰術入面發揮到最擅長果瓣. 至於朗尼, 佢無再獲得優待場場踢足, 而要同其他球員一齊爭取正選, 呢個做法對任何人都有利無害, 朗尼嘅狀態亦都回復返些少.
季初中場有人滿之患, 加上普巴太全能嘅關係, 曼聯無辦法搵到一個攻守平衡, 分工清晰嘅陣式. 迪比, 小豬,舒拉達連證明唔到佢地係摩連奴需要嘅人,只能相繼離開. 以普巴為核心既中場出現過好多組合,但曼聯仍然唔知點先踢得出水準,係呢個過程我地失左好多分,爭標變為爭四.季尾終於見到佢地好清楚自己崗位,開始培養出執行戰術嘅紀律,起碼證明佢地方向正確,來季應該會更加進步.
依家嘅曼聯有一點仲未比得上摩連奴以前執教過嘅冠軍球隊,就係佢地領先時轉踢守勢波時會非常唔自然,彷彿適應唔切當下要點樣執行防守工作,中場線縮得過後但企位缺乏一致性,反而造成更多漏洞.相反,如果一落場就以守代攻,佢地絕對可以踢出高效率嘅穩守突擊,完勝車路士就係最佳例子.第二季再無藉口賴默契不足,可唔可以成為銅牆鐵壁就睇班球員造化.
攻力方面我地見證住曼聯由中路塞車到兩閘兩翼解放,由只靠伊巴柱躉到福仔連加特以速度致勝,慢慢踢出呢個進攻班底應有嘅多變性.令人在意嘅係幾位年輕鋒將同伊巴嘅實力,經驗同風格差距始終太大,即使後者留隊都應該簽多一位制空力強身位好,而非基沙文呢類突破型前鋒,咁先可有更加彈性嘅變陣,否則可能要繼續推費蘭尼上去做替工.
成績只能反映現況,而一個領隊係球會裡面仲有無將來就取決於佢得唔得到球員嘅信任.一旦無法認同領隊嘅管理手法或者足球哲學, 佢地就好難為球隊賣命, 甚至乎會搞更衣室政變, 球會再俾更多嘅時間都係徒然. 當年莫耶斯及雲高爾無一幸免, 車仔年代摩連奴都曾經深受其害. 今季迷茫嘅時間唔少, 但解決難題唔再只係領隊嘅責任, 全隊都非常拼博同積極. 摩連奴會犯錯, 試嘅戰術亦失敗過, 但再試下一個戰術時球員依然充滿信心, 甚至努力爭取正選希望成為變陣成功嘅一塊拼圖. 留係一隊入面嘅人, 每一個都被告知有機會上位, 淨係呢份令球員之間良性競爭嘅影響力, 已經肯定左摩連奴今季嘅貢獻. 來季要贏更多獎盃!


text:
2016北九州山陽之旅Day4 (12.3.2016)
今日仍然會係响山口縣遊, 但係首先要放啲行李去另一間酒店, 呢間係JR站隔離.
係荻往還休息站買既早餐, 個蛋糕好好食, 但係唔係2個人既份量...食到我飽到哩...
晨早出發係因為要搭EVA新幹線, 紫色真係好鬼靚~ 抽到有得坐機倉, WELL, 真係好鬼無聊的遊戲...不過唔洗錢有咁多野玩都幾開心的~
搭呢程新幹線完全係為咗EVA, 去到三原站就落車了.通常啲人會去吳市或者尾道觀光, 不過我有更想去的地方...山口縣防府市...
先係JR站個度租單車, 個2個嬸嬸發現我地住廣島表示好緊張, 搞咗好耐最後都借到...第一次借電動單車, 真係好方便, 唔駛用好多力已經上到斜, 如果有機會租單車我都強烈建議大家租電動, 好開心的真係...
ZIP一聲就到咗防府天満宮, 呢度同太宰府天満宮都係同一個天神的, 不過呢度遊客比較少, 亦都好行啲~
去到個度仲有好多梅花睇, 不過總係覺得櫻花好似好睇啲咁哩就係~
睇完就去番放單車附近個休息站睇下野.
睇完就去埋附近既毛利氏庭園.簡單來講就係一個好大好大既公園, 但係要比錢入.呢度仲有個博物館, 不過又係要比錢所以二揀一剩係去咗庭園算.
係呢度找到我想要既成地花!! 不過要近鏡, 因為得幾棵~ 呢個庭園真係好鬼大, 雖然我唔識邊個係毛利氏...
之後向海邊進發, 我諗應該單程都駛咗四十幾分鐘.途中去咗個草地, 佢地個度種咗好多河津櫻, 超靚~
桜と梅の新スポット『海が見える「花の園」』(新築地緑地)を紹介します - 防府市公式ホームページ
駛咗好耐終於見到目的地, 向島小學~ 呢度有一棵好大棵既寒櫻, 每年都係小學畢業典禮既時候開花, 我上網睇到呢棵樹既時候就決定咗去呢度睇 :D
可能得一棵好似好少咁, 但係係一棵好大棵好大棵的花! 種感覺就好似以前中學個棵心跳回憶樹咁! (雖然已經被斬N年...T_T) BTW係超多人去睇, 成間小學比私家車泊晒之內, 得我地2個駛單車來...叫我地泊好單車個阿叔知道我地由防府JR站騎過來個時個樣真係好搞笑~ 仲有係我朋友去既時候騎得太快過咗門口都唔知, 好在whatsapp有電話可以call番佢來, 唔係我都唔知點救佢~
睇完都成2點半, 我地係狂騎單車番JR站, 半個鐘頭先番到去...番到去肚餓入咗面前間AEON個FOOD COURT食啲野, 不能不説真係唔好食, 雖然都係好過係香港食...
去晒PLAN好去既地方之後唔知做乜好, 我就帶我朋友去咗小倉, 呢度站前已經有成座為OTAKU而設既商場...放低佢之後我就走去下関市個MALL睇野, 有PASS果然係好開心去邊都得...
雖然好開心但係時間都好緊張, 因為我地係住廣島! 而我呢度要搭新幹線係要轉車的...我最後係站前超市買咗啲野食就衝去搭新幹線...係上面食埋野 XD
超市質素都已經好OK, 仲要半價
番到去廣島, 等埋朋友就去CHECK-IN, 嘩呢間酒店真係窄到哩...窄到係我地是但一個人開咗行李另外一個就要上自己張床咁窄...


text:
全馬喺成個渣馬最長最辛苦嘅路程,全馬含有大量坐巴士嘅危機,一個唔小心抽筋,或者不幸撞牆,就好容易會上巴士去終點,不過相信參加得全馬一定會做足訓練,訓練量充足只係基本野,能唔能夠挑戰成功,最需要嘅仍然喺當日狀態,想順利完成唔會比人DNF,比賽前最好做足以下幾點啦!
1.保持自己配速
期待咗咁耐,終於要落場比賽心情一定相當興奮,一起步人人都大把力衝當然無咩問題啦,不過自己知自己事,要了解自己能力,確保到最後都有力可以堅持落去,唔好人衝你衝,保持自己預期配速就得.
2.私家補給
雖然路上補給站好多,基本上唔需要擔心無得食,反而要擔心適唔適合食,路上補給站多數喺香蕉同運動飲品為主,而依啲食物未必能夠快速補充所需能量,帶定三兩包適合自己嘅Gel方為上策.
3.適當補水
比賽過程中會流失大量水份,如果當日天氣比較凍,身體會無咁口渴,但係千祺唔好等到口渴先飲水,因為有口渴感覺,代表身體已經流先1-2%水份,當缺水情況問題出現,有機會引發抽筋等問題,最後就只有坐巴士啦~
4.輕便排汗衣著
早上氣溫相信都會偏低,喺寄行李之前可以先做好熱身,等身體升溫穩定,外套連行李一齊寄,如果當日溫度太低,可以著打底緊身衫褲保暖同時排汗,成個著衫策略以唔會跑到一半過熱為目的,計錯咗可能想除都無機會.
5.帶定雨褸
過往都有試過跑跑下落雨,雨中跑步加上寒冷天氣,身體需要用大量能量保持體溫,持續落去可能會出現低溫症,最後就只有退賽一路.


text:
唔知點解依兩日梁天琦食煙依件事好似大事咁個個都講,我facebook成版都係梁天琦食煙.我明好多人對食煙冇好印像,我明食煙有好多負面影響,但你要記住梁天琦有六萬幾票嘅原因係因為依六萬幾人,想佢入去改變立法會風氣,唔想得成班泛民得個講字但咩都做唔到,唔係叫你揀男神叫你揀老公.我唔知想籍依個機會抹黑佢嘅係咩人,但我好肯定佢地水準真係好低.
一個人做唔做得野其實同食唔食煙真係冇任何關係.我諗全世界政壇有一半人唔係食煙就食雪茄,咁唔通因為咁就要叫佢地辭職咩?而且梁天琦已經冇喺拉票果陣啲人來人往嘅地方要市民食二手煙,以身為一個煙民黎講已經好好.講開又講,酒都一樣係傷身,一樣十八歲以下唔飲得架,咁點解梁振英成日喺公眾場合祝酒你班人又唔屌佢?要講教壞細路,成日上電視嘅梁振英影響肯定大過梁天琦囉.
當佢理念係符合香港人要求嘅時候,我地要留意嘅係佢往後嘅行為有冇變質,有冇變到好似立法會班老屎忽咁離哂地,有冇堅持住佢當初依個理念,而唔係留意佢一日食幾多支煙又或者食咩牌子.香港人有一樣嘢好得意,無論係揀區議員又好立法會議員都好,佢地睇嘅唔係個候選人政綱係乜,亦唔係睇佢為香港為社區做左幾多野,而係睇下你平時有冇請佢地食蛇,新年有冇比揮春佢地.同樣道理,無論你幾為香港,喺打壓面前幾頂硬上都好,只要你一點起支煙,你就好似成為左一個罪人.無論你為香港做左啲乜都好,都唔能夠彌補你食一支煙嘅罪過.
麻煩你地記住,佢唔係你男朋友老公個仔,佢只係一個想為香港做啲事嘅後生仔,佢要面對嘅事比好多人更多,壓力更大.當你地話佢食煙唔好,但又繼續對香港種種不公而無動於衷,純粹妄想有一個超人人企出黎幫你搞掂一切的話,點解連佢食支煙減壓你都要嘈?撐梁天琦唔係因為佢食唔食煙,而係我喺佢身上搵到一種想改變香港嘅熱誠,一種香港而家最需要嘅態度.
食煙唔會引致弱智,只會引晒一班本身就係弱智嘅低能仔.


text:
咁多年嚟,多啦A夢每年都準時喺大銀幕同大家見面,今年又點會例外!今個暑假,多啦A夢,大雄,靜香,胖虎同小夫將會帶你穿梭時空,返去遠古時代見證日本嘅誕生,仲有一班好得意嘅小神獸陪你周圍闖蕩添!《多啦A夢:新‧大雄之日本誕生》已經係系列中嘅第36部劇場版動畫,係1989年作品《大雄的日本誕生》嘅重製版本.呢部作品當年創下420 萬嘅觀看人次紀錄,直至舊年先被《多啦A夢》另一系列作品《STAND BY ME多啦A夢3D》打破,可想而知呢部作品係幾咁受歡迎!動畫早前率先喺日本上映,反應叫好叫座,輕鬆奪取連續3個周末票房冠軍,並創下2D多啦A夢電影票房最高紀錄,累積票房目前已突破40 億日圓!
《新‧大雄之日本誕生》由八鍬新之介兼任導演同編劇,佢之前擔任過《新‧大雄的大魔境》嘅導演,亦喺長期參與製作《多啦A夢》電視動畫嘅幕後功臣之一,唔知今次又會有咩驚喜畀到一眾大小粉絲呢?動畫將以「日本人嘅起源」為主題,喺人類文明進化嘅歷史背景下,透過一場穿越時空嘅大冒險嚟描繪大雄與朋友之間嘅友情同成長.各位大小朋友,今個暑假記得約埋親朋戚友一齊準時登上時光機喇!
為救朋友,穿越時空,決戰不死精靈王!
由於現實生活太多不如意事,大雄同朋友決定嚟一次史上最大規模嘅離家出走.喺多啦A夢嘅幫助之下,佢哋乘搭時光機嚟到7萬年前嘅日本,打算喺呢片原始國土發揮小宇宙,建立夢想家園.恰巧一個來自遠古時代嘅光明族少年高高路,因為時空錯亂嚟到現代日本.多啦A夢佢哋得知高高路嘅族人被黑暗族侵略,決定帶佢穿越時空,並聯同時光巡邏隊,一齊對付妄圖改變歷史嘅黑暗族首領──不死精靈王吉加桑比﹗
上映日期:2016年8月4日
語言:粵語配音
導演:八鍬新之介
片長:104分鐘
片種:動畫


text:
2017年8月30日 星期三
(直話直樹)人工智能經理
「銀行客戶經理轉工就話難啫,如果我一心一意去前線發展嘅話,咁就冇問題啦!做sales係幫公司搵錢嘅職位,唔使學歷又搵到高人工,我對於呢份工作好滿意呀!」無錯,暫時來講都可能係嘅.
不過,大家試吓將目光放得長遠一啲,今年全個金融業都好Hit嘅一個話題就係:人工智能.
人工智能顧名思義,就係人類製造出來的腦袋,好多人都話佢可以代替人類做到嘅嘢,有好多嘅職位都有機會俾呢班人工智能去取代.你見宜家好多公司都係度發展人工智能,例如某間著名嘅基金公司已經炒左一堆基金經理同分析員,用人工智能取代.
如果呢一刻係客戶經理嘅你,有冇諗過如果人工智能普及化嘅時候,你又係唔係真係咁值錢呢?做前線唔需要任何market知識,淨係跟住銀行Investment direction比意見,每一日淨係打俾客戶去update 同 review portfolio,你覺得人工智能識唔識咁樣去做?
「咁係都係後勤嘅人俾人炒先啦,咁多日復一日同重複又重複嘅工序.」啱嘅,不過我認為呢個只係「先」同「後」嘅分別,而家講緊嘅係人工智能取代人類,如果你身上面嘅技能係好容易被取代嘅話,其實都有危險性,不過我知道做得客戶經理嘅人唔多唔少都係十分自信嘅,冇咁容易嚇到你.咁你又試吓諗如果你係公司嘅管理層,有一個新科技可以幫你開源節流,你會比較想減少高薪嘅前線人員定係底薪嘅後勤呢?
「你可能又會諗relationship呢一樣野係只有人類同人類之間先會做到嘅,你個客冇理由會鍾意同個機械人講心事架嘛,除非真係有多啦A夢出現,咁人同機器人先會有良好嘅感情.」無錯呀,筆者亦都係咁樣認為, 不過你做緊間公司又係唔係咁諗呢?試吓回想下你嘅日常生活入面,係唔係喺工作上多咗好多要問客戶資料嘅admin工作?例如:佢嘅健康情況,幾時想退休,有幾多個仔女,甚至佢有啲乜嘢人生目標添,全部都要入晒落電腦,佢地要數據真係幫到你sell野?心照啦.有啲銀行直情搞埋人工智能嘅投資顧問比賽,目的係啲乜?唔通真係鼓勵青少年創業咩,當然就係攞你idea啦!其實一切都係一個金融大騙局.
筆者最期望嘅事又會唔會發生呢?人工智能嘅人工唔需要去計佣金,咁銷售嘅時候咪會比較公平中肯囉.我哋再睇多次今日討論嘅話題:人工,智能.佢係人類製造出來嘅嘢,銀行又點會真係為你着想呢?「少年,你太年輕了!」講到呢一度,無論身為客戶經理,金融從業員定後勤部門嘅各位,希望大家都盡快學一技之長去傍身,就算將來真係冇工做,起碼都唔使餓死.
訂閱: 張貼留言 (Atom)


text:
何志平 受賄案,下個月二十號至第一次過堂,以便轉介去地方法院審理,以美國司法程序嘅冗長, 何志平 都係準備佢喺美國終老.只不過,佢可唔可以保釋,係一個疑問.雖然美國有電子腳鐐呢家嘢,理論上,佢可以喺紐約市範圍受軟禁,只不過,以 何志平 嘅情況,未必可能獲軟禁嘅待遇,因為依家佢喺大都會懲教中心,雖然環境都唔慌好(美國啲獄政不嬲都有問題),但可能 何志平 最安全嘅地方,就係美國政府嘅懲教設施,喺其他地方,恐怕美國政府要派人特別保護佢.
何志平 被人買起唔出奇
中國人嘅政府,要鏟除任何會爆政權大鑊嘅人,係唔會理果條友喺唔喺美國,國民黨政權都唔叫強,都夠薑搵竹聯幫班友買起江南,依家中共根本係目中無人,你估佢地唔夠膽喺紐約搵幫會嘅人買起 何志平 ,唔係怕 何志平 會唔會走佬,而係有人為防 何志平 自保爆大鑊,搵人買兇殺咗佢,對美國嚟講,咁樣就有如放走一條大魚一樣.依家喺大都會懲教中心,或者其他美國政府嘅監獄,至少可以確保 何志平 嘅人身安全,呢方面反而係更加緊要.
特別中國人依家未必明刀明槍咁殺,例如有中共嘅人會見 何志平 ,要喺 何志平 嘅食物落毒未必咁容易,但要下令何志平服毒自殺有無可能,只要俾嘅安家費夠豐厚, 何志平 都六十八歲,服毒自殺又有乜好奇.所以對美國嚟講,可以俾非洲果啲政要喺電子腳鐐下保釋,對果啲非洲人可能係求之不得,除咗夠安全又可以繼續享受佢地嘅奢華生活一段時間,甚至準備點處理其他財產.但 何志平 ,唔係怕佢走佬,係安全問題變咗係問題,特別台灣,香港同美國都有唔少幫會係會幫中共賣命,而依家中國果種目中無人,佢地以為江南案呢種膠法本身係唔會有問題嘅.
當然, 何志平 識唔識得計,我覺得佢未必識,因為佢唔係真係十分之了解中共歷史,越了解中共歷史,越唔會幫中共效命,因為呢班友其實仲無人性過俄羅斯佬,黑手黨或者普京仲有少少基督教教誨嘅底線(黑手黨係天主教,普京就東正教徒),中共?你覺得呢班人渣知道人類底線呢家嘢?係就唔會咁搞劉曉波,衰過納粹黨喇.


text:
Jump to navigation
Hot key words
2. 轉體半周 Cowgirl 當你掌握到cowgirl嘅技巧後,就可以開始玩少少花式喇.Cowgirl體位係正面相對嘅,試吓擰轉身來個轉體cowgirl,你除咗可以同樣地用快慢深淺操控高潮大事,仲可以向前傾或者向後瞓改變入射角,堅high!個人鍾意捉佢對手放喺腰間,增加親密感.
3. 坐享口福 口福從來都唔係男士專利,只要你同伴侶勇於表達同溝通.因為你坐喺佢塊面上,所以最好用牆或床頭板借力.你可以選擇完全唔郁任佢嘅舌頭舞動,當然亦可以細幅度移動身體,等佢品嘗妹妹嘅不同部分.唔好睇少呢一個體位呀,因為條脷暖暖地而且好柔軟,嗰種感覺好似去咗天堂咁架!
4. 磨髀雙重快感 女仔最正係有C點同G點雙重快感,如果cowgirl同轉體cowgirl都滿足唔到你嘅話,試吓由轉體cowgirl轉為夾住佢其中一隻髀,記得要佢曲膝,因為呢個斜度先可以同你嘅C點製造完美磨擦角度,而你亦可以用膝頭借力.想再撩人啲,一路打摏一路回望,冧架!
5. 面對面坐大髀 一般女上男下體位,兩個人之間的身體接觸都會比較少,如果你又想試吓做神奇女俠,但又想攬實佢仲可以面對面錫錫嘅話,呢個體位就啱晒你.叫伴侶坐喺床邊,你再坐大髀,記得攬實佢個頭,既可以借力,仲因為呢個角度,佢個頭會落喺你胸前,將佢個頭擁入懷中,係成個體位嘅精髓呀. Photo Source: Women's Health


text:
#多謝Shell
自從一月十一日毛記電視第一屆十大勁曲金曲分獎典禮之後,相信依個hashtag,以及活動製作單位100毛已經係無人不知曉.
好似係.
我有教書朋友,興致勃勃咁同啲學生分享自己當晚有幾感動,卻駭然發然原來唔少中學生,根本唔知發生咩事.由此喺臉書上面引發咗一個有關世代,代溝,甚至到香港未來悲觀與否諸如此類嘅討論.
可能你對嗰啲問題更有興趣,但對我嚟講,我哋首先需要解決嘅係基本事實問題:
- 幾多歲嘅人會睇100毛?
- 中學生睇唔睇100毛?
當然,如果你係贊助成100萬嘅Shell,或者比100毛兜售過嘅潛在贊助商,絕有可能得悉佢嘅reader demographics.根據信報嘅資料,「毛記電視」網站約75%訪客係34歲或以下,但始終未夠仔細.
如果你係一個單純好奇心重嘅online marketer,或者廣大市民,點先可以知道依啲數據呢?
唔使用Hack嘅,用Facebook就得啦.
用Facebook adverts manager 估算
其實只要你係Facebook 用家,而且係一個專頁管理員,你就可以利用佢嘅Adverts Manager去估算佢嘅閱讀年齡層*(記得留意註).
Facebook Adverts Manager係臉書賣廣告嘅控制台.當你準備落一個廣告嘅時候,你可以定義個廣告嘅接收範圍,而臉書會俾返個範圍估算(potential reach)你知.
有趣嘅地方,就係個選擇範圍入面,係包括廣告受眾嘅興趣,而100毛正正係列入為一種「額外興趣」(課外活動咁解?).
只要我哋揀定有興趣100most 嘅觀眾,再將年齡範圍按年收窄,我哋就可以得出讚好100毛嘅年齡分佈.而再比較Facebook使用者嘅年齡分佈(用返同一個方法),我哋就可以得出100毛喺不同年齡層嘅受歡迎程度.
數據分析
小弟將Facebook提供嘅數據,整咗個圖表:
- 從比例上睇,100毛最受歡迎嘅年齡係大專生年齡層,十八廿二,有成18%.
- 中學生(13-17歲)嘅受歡迎程度(13.31%),就略低於職場新鮮人(15.12%).而隨住年齡增長,會like 100毛嘅比例就急劇下降.
- 但若果從人口數目去睇,我哋會發現,其實職場新鮮人先係最大班嘅100毛擁躉,有成12萬幾,遙遙拋離得3萬唔夠嘅中學生組別.
由以上數據我哋可以解釋到,點解我嘅中學教師朋友,會覺得100毛現象係咁犀利,但係問返班中學生就完全唔覺.而且,我哋亦都可以從此年齡組別,略略估計到100毛嘅讀者嘅消費力,肯肯定係好過讀緊書嘅大學生(雖然可能都係廢青).
分析完數據,完未?未完……
等我戴返個頭盔先
其實以上嘅數據嘅品質頗為粗梳,有唔少前設同埋已知嘅問題:
- 數據寫明唔係確實like 100毛嘅數目,而係like 100毛同相關嘅專頁嘅人士.而且,Facebook提供嘅只係個約數.
- 再退後一步,心水清嘅人就會發現如果比較返香港人口普查嘅話,會發現個香港Fb用戶個數目係通漲咗好多.咁係因為一來Facebook的確有唔少假account,而Facebook Ad Manager只係提供「在地」嘅香港用戶,而唔係「真.香港人」(不過其實點先叫真,我到而家都望唔透).
- 再退退後一步,依個數據只係講緊Facebook嘅用戶,並無講到其他平台嘅用戶,包括:紙張雜誌,Instagram,網站同毛記電視嘅native app,所以一定有所偏差.我哋起碼要了解,Fb已經係中佬如我嘅玩意,而家啲後生都係玩IG同Snapchat㗎喇.
所以,依個數據充其量只係一個參考,未可作準.
總結
其實講一大論嘢,都係拋磚引玉,希望刺激下討論啫.
好多時我哋討論一個問題嘅時候,往往從意識形態,大道理層面去傾,但係好少去真係落手落腳去搵啲證據比較下.而證據嘅嘢,有時遠在天邊,近在眼前.做人,都係empirical好啲.
至於作為行銷人(marketer),好容易沉醉於諗食字諗爆諗viral嘅「質性」層面嘅嘢,但相對少一種對數據警惕甚至沉溺(obsessed)嘅態度(係,係食咗字).由其喺講求大數據嘅今日,就算你嘅角色唔係technical或者analytical,都應該培養多啲依兩種能力.Adobe Marketing Cloud最近嘅廣告就講得啱:
Without data, marketing is just a gamble.
以上.
歡迎留言講兩句.


text:
之後再過行左去黑門市場,基本上幾個地方都好近,我地有大阪周遊卡就梗係坐車啦!黑門市場又係星期日唔多開門,同熟食街市差唔多,只係乾淨D同賣既野全部都係日本產,漢奸心理作祟日本出品應該好D既!哈哈,以前成日笑身邊D漢奸friends,講到日本乜野都好,連屎坑都係香過人既!哈哈,唔講得笑原來此話當真,日本人真係好乾淨,電子厠所佔90%以上使用率,就連公厠都冇水積冇臭味哩下抵讚呀麻!哩D咪叫家教囉,人家自細教育小朋友要整潔有禮貌,香港人‧‧‧唉,正所謂代代相傳,都係算吧啦!
黑門市場當日唯一一間營業兼付堂食既魚生店,服務態度差之餘,俾多碟豉油都話冇,吉碟都唔肯俾囉,我地都幫襯唔少架麻,再講哩到又唔係特別平,又唔係特別新鮮,真係唔建議大家泥哩到開餐囉,個人認為7點鐘去百貨公司食品部掃魚生剌生番酒店開餐仲好過,因為臨收舖一律8折至半價不等,好抵食架!
順道去埋四天王寺參觀(免費),冇冇無聊四圍行下咁囉!唔得閒可以Skip架!時間都唔早喇,諗住日落前上到去新世界通天閣頂樓(免費)睇日落,可惜排左成45分鐘隊,上到個咸蛋黃幾乎落晒喇!
時間唔早終於輪到今日重頭戲就係去Zuboraya づぼらや 新世界本店食河豚喇,我地當然唔會一人叫一個全宴食咁傻仔啦,咁貴唔好食咪好傷,都係散叫穩陣,分別點左3個基本一人前定食1700円,然後再追加一客河豚剌身,同埋一客河豚火鍋,咁就可以試勻晒多款河豚煮法,好過位位5000円啦!再講唔見到河豚有幾鮮味喎,返香港蒸條東星班食好過啦!最後見後面檯日本客食完個火鍋有位阿E幫手煮粥,我地都唔蝕底啦,原來係要加560円既,都好呀,乜都試下呀麻,竟然哩個粥係最好食架囉!但係同廣東魚粥相比,哩到真係食唔出有魚鮮味架!唉 . . . 到底何謂名物呢!?


text:
墨魚滑
水餃 / 蝦腐皮卷 - 呢兩樣嘢一定有 因為阿喂同阿 mi 記得里奧大人鍾意食呢 33
我同里奧大人輪住斟酒嘛 衰喂丫 話喝死啦 乜妳個啤酒妹斟咁耐架 ?! 嘩哈哈哈哈哈
( 7-OCT-2017 SAT )
感恩一覺瞓天光呀 其實 9 點醒咗 但起身果下暈暈地咁 所以再瞓番 瞓到 10 點就真係精神喇 ~~~~
咁我有 d 餓 所以沖埋涼就去食早餐 同里奧大人 share 一份早餐就啱啱好 叫嘢飲嘅時候 里奧大人話要凍咖啡 我好奇怪佢好少飲凍咖啡 原來佢記得我話想飲凍咖啡 感動感動 ~
好黃色嘅炒蛋 我覺得好吸引架
諗住出門口 點知廚房 d 磚甩咗 所以要痴番好去 搞咗成大半個鐘 搞掂哂即出門口 差唔多 12 點半先到荃灣呀 ~
講好去食酸辣米線呢 但我地唔識路 因為里奧大人無睇阿 mi 教佢行嘅位置囉 最後都係由阿喂帶路 哈哈 ~
我嘅豬潤+蘿蔔酸辣米線 (中小辣) - 好在跟阿 mi 叫多青少米線咋 不過份量都好多 同埋好多豬潤呀 夠哂補血喇 哈哈
里奧大人嘅豬腩肉+生菜酸辣米線 (中小辣) - 都唔記得豬腩肉係咩味道添
阿 mi 嘅午餐肉+芽菜酸辣米線 (中小辣多酸) - 我同 mi 講 點解妳多青會有咁多芽菜嘅 ?! 佢話係叫咗 1 份芽菜呀 唔怪得咁多啦 哈哈
阿喂嘅午餐肉+豬扒酸辣米線 - 兩樣都煎得好靚呀 下次我會叫呢兩樣 呵呵
今日一定要請食 Lunch 因為阿喂餐生日飯都未請 今次 cheap cheap 地就由我請啦 哈 但好似係里奧大人比咗 ~~~~
阿 mi 搞笑 話佢又漁人得利 我話實會請埋妳啦 之後佢好平靜咁話: 唔係架 上次有人話唔請架 !! 嘩哈哈 衰 我先記得上次佢好開心話佢都有份 我即刻話: 無妳份 之後佢話: 咁呀 叫阿喂請 哈哈 ~~~~
食完就一路行一路睇嘢啦 首先行去一田 因為里奧大人想買個環保袋 不過無囉 之後阿 mi 又同我講靈異洋娃娃嘅節目 仲話一陣開比我睇 想嚇死我咩 @@
阿喂哥係咁嗌口渴 所以去 Aeon Lounge 抖下 又傾下 今日我地把口真係無停過 ~
無啦啦講起象拔蚌刺身 我勁想食囉 但出面食就驚 d 咁阿 mi 整就放心好多啦 所以阿 mi 話整比我食 之後里奧大人又話我麻麻煩煩 咁又係幾煩嘅 哈哈 ~~~~~~~~
之後去街市買象拔蚪 不過阿 mi 話得番 2 條 所以唔買 留番下次先食 又要阿 mi 記住了 33 ~~
差唔多 3 點幾再去拎雞煲 我問阿喂駛唔駛幫手拎 佢諗都唔駛諗話好呀 之後我話佢對阿表唔係咁嘅 點解對我咁 ?! 佢話我扮得太假喇 嘩哈哈哈哈 ~
行多陣 到我好想飲珍珠奶茶喇 所以就去 Come Buy 買嘢飲 再去埋 Aeon 買生果就番屋企喇 ~
今日食完又行 行完又抖 抖完再行 雖然有 d 熱 但咁樣行程又好 ok 喎 起碼食完要郁下丫嘛 係阿喂辛苦 d 要拎住碗雞煲 阿 mi 就拎其他餸 里奧大人就拎唔知咩 我就兩手 fing fing 所以比阿喂話我成日扮嘢都係啱嘅 哈哈 ~
阿喂去買啤酒 所以我地番屋企先 ~
阿 mi 就即刻處理煲雞煲同火鍋料 里奧大人就拎定 Laptop 出黎睇有咩網劇 阿喂番到黎 又即 dl 聽歌 apps 個個忙到爆 哈哈 ~
我最鍾意睇阿 mi 個零食兜 次次都唔同架 不過大部份都係餅乾 所以佢次次都會比 d 我試下架 名副其實有食有拎 ~~~~
今晚嘅晚餐好簡單呀 因為我覺得自己無咩點企喺廚房 同埋阿 mi 做嘢好快手快腳 一拎一放就搞掂 話時話 我真係完全無咩印象有幫到手添啊 @@
差唔多 7 點食嘢喇 雖然中午食完米線 又飲埋杯珍珠奶茶 但都有 d 餓呀 正 今日由朝食到晚嘅嘢 我都好鍾意呢 開心開心 ~
食下傾下又睇下電視 d 時間過得超級快 ~
咁阿 mi 飲咗啖啤酒之後話無咁頭痛 嘩 嚇呀 原來佢今日一路頭痛架 ?! 又唔同我地講喎 今日我地仲周圍行添 仲要整埋晚餐 今勻真係唔好意思咯 sorry ~~~~~~~~
差唔多 9 點就食生果 最鍾意跟阿 mi 買生果 佢教我點揀係最好 如果住佢附近就好啦 可以一齊去買 有好嘢又可以即時同佢分享 一齊食真係開心好多呢 ~
韓國網紋蜜瓜 + 韓國梨 - 蜜瓜好甜呀
食完生果 大半個鐘之後又話食大菜糕 所以次次喺阿 mi 屋企食嘢 真係飽到上頭穀頂 好在我地會 say no 唔係真係仲有排食 哈哈 ~
大菜糕 - 今次無咁甜呀 但今次好飽呢 食得唔多 嘩哈哈哈哈
今日係咁食食食 傾傾傾 好盡慶呀 勁開心 里奧大人話唔係睇到播晚間新聞 都唔知原來已經 11 點半咁夜 哈哈 ~
咁打的番屋企 lu 差唔多 12 點 20 分番到屋企 沖埋涼又抖多陣 都差唔多 2 點先瞓呢 ~


text:
1985 年5月19日,香港足球代表隊為奪得世界盃出線權遠征北京作客與中国隊決戰,當時全世界都認為香港無得打,認為中国無論體能實力都有壓倒勝優勢,雖然一面倒睇淡,但係香港隊並無因此而妄自菲薄,奮力為香港而戰.
場波一開始,鄰国球員以為食硬香港隊,窮追猛攻,但係香港隊沈着應戰隱守陣地,攻極都唔入,吹咩.鄰国隊員見久攻不下,自專心受損而開始沉唔住氣,點知仲俾港隊前鋒劉榮業把握到機會進攻,鄰国球員啖氣仲點忍得落,門前30碼就顯出強国本色一野勾跌劉榮業.你估你強国真係大晒咩,勾跌人咪罰球囉.
鄰国隊員以6人人牆防衛,而港隊派出一位球員開出罰球,依位球員攞起個波然後細細聲叫咗一聲“細鬼“,之後依位球員就一個神級後傳交波俾“細鬼“張志德,細鬼一腳百步穿揚射穿鄰国龍門,香港隊1:0領先.
開罰球依位咁冷靜機智嘅球員就係由膠波仔踢起,到香港4屈足球先生,永遠的傳奇10號胡國雄先生,係地利人和都俾比下去嘅情況下,最後以2:1戰勝鄰国,寫下香港足球界最輝煌一頁.依場波唔只為香港人爭光,更加激到鄰国人民表現出高尚情操,係球場燒垃圾,周街打爛野都不突只,仲襲擊附近嘅外國人,如果今日俾香港人見到鄰国人俾人激到扎扎跳都唔知點算.
胡國雄先生唔只係一代球王,對香港足球可謂貢獻良多,話佢係香港英雄都絕對當之無愧,可惜今日2015年6月15日胡國雄先生英年早逝,本人認為依位香港傳奇絕對值得香港人記念,希望係聽日 2015年6月16日香港對馬爾代夫球賽中,大家可以為胡國雄先生起立鼓掌以表敬意,亦對為香港爭一口氣嘅香港足球隊打氣.
(利申,本人明天進場觀賽)
p.s.: 5.19之戰嘅教訓就係香港人絕不能妄自菲薄
仲有,記得星期三政改表決


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年1月1日 星期三
新年流流,都係嗰句
新年呀...都係嗰句啦,祝大家今年講得出做得到
訂閱: 張貼留言 (Atom)


text:
靈媒,問米婆呢啲特殊職業你就一定聽過,但係「動物傳心師」你又聽過未?呢幾日網上最 hit 嘅話題莫過於係動物傳心師呢個話題.話說一向以高汁為名嘅有線「新聞刺針」係尋日自己個 FB Page 上載左(動物傳心得唔得?)嘅新聞短片,話「看見近年坊間興起動物傳心熱,有動物傳心師說靠動物照片,能運用量子物理學或者腦電波,就能讀到相中動物的所思所感.記者於是找來幾位傳心師一試,結果如何?」
係片段入面,記者為左測試坊間有D知名度嘅動物傳心師,特登係淘寶買左個假嘅龜番黎再影相,然後同5個唔同收費嘅動物傳心師「求助」,而問題係「點解佢要離家出走」.而五個動物傳心師最後分別俾出唔同版本嘅「答案」,令人啼笑皆非.
最好笑嘅莫過於係當五個動物傳心師知道左隻龜係假嘅時候,反應都唔一致,有D又話係因為你唔信所以個寵物無儲存到個意識,有啲又話可能係連接左其他同名嘅龜身上面 (但你明明有相架wor),仲有個直接 cut 線,真係無眼睇呀!
節目亦都搵黎坊間出名嘅動物傳心術課程培訓機構 ISAC (Institute of Scientific Animal Communication) 創辦人 Thomas 黎做左訪問,佢仲表示唔可能發生,應該係動物傳心師嘅自言自語.節目出左街之後,隨即引黎大批網民討論,話呢D所謂嘅「動物傳心師」根本就係騙子,連分辦真假都做唔到,其他野更加係唔可信.而且呢一項服務收費唔平,段鐘/每個問題計,由140蚊至400蚊不等,真係唔慌唔易搵錢.而呢個 Thomas 更加有舉辦收費課程,就咁睇呢行可以話係無本生利,豬籠入水話咁易啦.
呢一行其實本質上就同靈媒,問米婆一樣,孰真孰假,有料無料真係要自己親身去試先知.之前壹週刊都有做過測試,有一個叫 Yuki 嘅動物傳心師成功講到D野出黎,亦都成功分辦相入面嘅動物仲在唔在世.至於堅定流,就真係要你親身試驗先知啦.
封面圖片來源:Crystal Inner Circle


text:
SUGERBABY依隻歌街知巷聞,一日點擊率四十萬,雖然評價係一面倒既DISLIKE.其實香港好多組合都做唔耐,好似之前叫媽媽今天不必擔心我既天堂鳥而家都唔知飛左去邊,可能因為咁樣好多人寧願抱住比人笑都係曝光率既心態,做啲白痴野希望引人注意.其實要咁做冇人可以話你,畢竟係你自己決定,但如果你係推人去死然後幫自己做宣傳,咁你就真係屎都不如.
一個MV拍左九百蚊換黎四十萬點擊,自稱做哂幕後野既Duen Tuen立即出黎話係佢拍的,仲話果四個係學生妹,冇收人工,叫大家唔好針對人地,但明明乘機宣傳既就係佢自己.依四個係學生妹?咁點解我係面書一打FFx就會見到一個佢地組合既PAGE然後大大隻字寫住藝人.有係電腦通訊節表演,有接受東方訪問,但因為比人鬧就話人地係學生妹,咁樣係咪輸打贏要?又想借件事加強自己曝光率,但又唔想比人屌,不過個MV又冇樣得,唔通你想我睇住條垃圾片然後讚你咩.
係度怒屌自己好作品冇人睇,點就唔諗下點解自己所謂既好作品紅唔起.個個都話自己懷才不遇有幾難,我夠話我依篇文根本可以拎諾貝爾文學獎,點解冇人睇完即刻去提名我,唔通我又話香港文學已死?搞死香港樂壇既有好多人,有淨下載唔買歌既香港人,有填詞填到屎咁搞到到而家仲要靠林夕黃偉文等人撐住既填詞人,仲有唱歌唱到五音不全仲以為靠個樣(但仲要樣都冇)就搞得掂既藝人.我就算要慚愧最多都係我唔比錢買陳奕迅隻碟而上網下載,但我冇欣賞過你果堆所謂心血結晶既歌,我心安理得.
睇到自己咁高,啲歌紅唔起全部係人地既錯,你自己就冇錯.醒啦仆街,機遇依兩個字你識唔識啊,一尾靠發白日夢就想紅,大把人係自己理想興趣下廿幾年苦工到最後都冇人賞識啦,但怪得邊個?講到唔聽你既歌就係搞到樂壇已死既原因之一,真荒謬.
你慚愧嗎?不過我問黎都多餘.
一個讚好,是對我的一點支持.
如果想分享給其他朋友的話,請標明出處並附上專頁網址.
相關


text:
已讀不回死全家!
第66章 - 66 Unread Messages
鄭綽婷十二點半就番咗嚟學校.
一行入校門,就機械化咁轉左上樓梯,連諗都唔使諗,好似架火車跟住路軌行一樣.
同佢喺呢間學校讀咗五年嘅生活一樣:番學,放學,功課,測驗,考試…一成不變嘅生活.
佢無參加過任何活動,雖然有啲好熟嘅同學,但係只限於喺學校一齊上堂,食飯,從來無一個深交,亦都無同過任何人結怨.
因為呢啲原因,佢根本就唔擔心會有啲咩人Send Whatsapp俾自己;而且對同學嘅死…出奇地覺得好淡然.
所以已讀不回死全家呢件事發生咗之後,佢其實唔係太驚;佢淨係覺得好煩,因為唔可以Quit咗個Group.
以前其他同學開嗰啲無聊Group,佢每一次都會等到半夜趁無乜人留意嗰陣Quit咗佢,唔好煩到自己.
只不過今次,佢親眼見過Quit Group嘅Elaine…所以佢知道唔可以輕舉妄動.
但係佢唔明…已讀不回有乜問題?
諗番起呢幾日:吳啟鋒,何晞賢,楊悅盈,柯志恒…幾個人好似好落力咁分別處理緊個問題;鄭綽婷覺得只要知道呢一點就夠.
佢自己唔使採取任何行動.
雖然係咁,但係鄭綽婷心入面開始有啲怪責呢四個人…既然企得出嚟扮Leader,點解搞咁耐都未解決到件事.
佢知道自己唔係何晞賢,柯志恒呢啲穩入大學嘅高材生;亦都唔係吳啟鋒,楊悅盈呢種擺明無希望嘅陪跑學生——佢只係想快啲完咗呢件事,等自己可以專心一致準備DSE考入大學.
不經不覺已經上到自己課室嗰層,鄭綽婷經過男廁門口嗰陣見到啱啱行出嚟,用紙巾抹緊手嘅柯志恒.
對住佢微笑,點一點頭——同學間應有嘅禮儀——不過佢其實對柯志恒無乜好感.
點知柯志恒望咗佢一眼之後,竟然有啲輕蔑咁直行直過番咗入課室;鄭綽婷當場覺得好嬲.
呢條友望落文質彬彬,但係平時已經成日離群獨處,好似睇唔起其他人咁,估唔到而家竟然咁樣對自己.
望到柯志恒左邊面仲有啲瘀腫:俾何晞賢打嗰陣嘅傷仲未好番;鄭綽婷忽然間覺得何晞賢打得佢無錯.
行到番課室,發現得何晞賢,楊悅盈同賴智勇仲未番嚟.
話雖如此,其實課室入面計埋自己都係得三個同學;一個40人嘅班級,五日之內竟然剩番10個都唔夠.
如果今屆啲考生都咁樣減少法就好——
——唔得…鄭綽婷搖咗搖頭,咁樣諗好似Over咗…
佢同梁家豪唔熟,柯志恒就更加唔使講,所以佢自己一個坐咗喺角落.
如果唔係尋晚見到何晞賢喺個Group度叫大家今日番學校,佢根本就唔想番嚟.
無錯…佢打從心底裏無原因地比較相信何晞賢,因此當Admin Message佢嗰陣,佢第一時間諗起何晞賢;雖然有啲對唔住佢,但係佢知道何晞賢有能力應付,一定唔會出咩問題.
啱啱諗起何晞賢,點知隨即就收到佢喺已讀不回死全家Send出嚟嘅Message:
我同賴智勇番緊嚟
搞咩都好,等埋我哋兩個先 12:37
「唔齊人我唔會開始,放心.」柯志恒把聲喺課室另一邊傳過嚟,佢語氣好似胸有成竹咁.
然後個Group就多咗一條佢Send出嚟嘅語音訊息;鄭綽婷連播都費事播…已讀不回有乜問題?
幾分鐘之後,何晞賢就同賴智勇一齊行咗入課室,賴智勇坐咗喺最近門口個位,而何晞賢就坐咗上老師枱面向住大家.
「楊悅盈呢?」柯志恒問,把聲明顯有啲不滿.
「唔嚟.」何晞賢好簡單咁答咗一句,然後問佢:「你叫我哋番嚟想搞乜?」
「我話過想同個公平,機會均等嘅方法決定邊個生存.」柯志恒答:「如果有人唔番嚟…我乜都唔會做.」
「好,咁大家唔撚使理佢.」何晞賢對鄭綽婷佢哋其他人講:「呢個所謂Admin其實係一個AI系統,楊悅盈而家去咗製造個AI嗰間公司,好快就會無事;大家喺度等佢消息就得.」
鄭綽婷心入面抒咗一口氣,覺得自己總算無信錯何晞賢;同時低頭望一望個Whatsapp——乜嘢叫做Admin係AI?
呢個時候佢留意到,開住嘅已讀不回死全家啱啱多咗個Notification:
12:40
6A楊悅盈 退出了
留言
未有留言


text:
助理社團註冊主任(即係黑警)去信 香港民族黨 ,以國家安全為理由,建議保安局局長引用《社團條例》第8條勒令 香港民族黨 停止運作,我相信依家香港政府打算開先例,將所以泛民主派政黨用《基本法》23條嚟取締.
香港民族黨 事件就係用緊基本法23條
香港有無基本法23條相關立法,其實湯家驊資深大律師最清楚,所以呢條仆街橋,我唔信係專精商法嘅鄭若驊資深大律師諗出嚟,鄭若驊僭建或者係專家,但《基本法》23條唔係,但做過23條關注組嘅民主叛徒湯家驊一定知英國人留低啲法律,點樣變晒做基本法23條嘅本地立法,屆時無人有聲出,所以湯家驊衝出嚟話引用乜嘢case,即係呢單嘢根本係佢有份出橋俾林鄭月娥,湯家驊可以升級做人渣驊.如果湯家驊想證明佢本人清白,唔該佢攞行政會議嘅會議紀錄出嚟證明一吓.依家我俾功佢攞,北京應該快啲賞賜個政協副主席俾佢,佢嘅功勞遠遠大過梁振英就係.
好嘞,依家基本法23條基本上已經殺到埋身,你仲信香港有言論自由?如果無決心坐監果啲,依家就要走,唔係個個好似劉霞咁好運,事實上,遭遇衰過劉霞嘅大把,中國共產黨喺滅亡前夕,喺上帝令佢瘋狂嘅態度,係更加之無人性, 香港民族黨 事件只不過係序幕,跟住大把仆街嘢陸續有嚟,特別係將本來英國反恐法令演化出嚟嘅《公安條例》無限擴大咁引用,甚至我相信,如果香港搞網絡封鎖,費時啲人可以上我呢啲人寫嘅網站,我都唔會感到意外,反正有人已經決心唔行一國兩制,以為依家英國政府好弱,加上外相大人個老婆係中國啲人,就可以為所欲為.
依家係好時間,提醒英國人中英聯合聲明已經玩完,喺日本都同EU簽trade deal,唔同你英國簽果陣,你唔好諗中國會同你簽trade deal,BREXIT都應該係時候玩完,做番啲正經嘢,而香港呢個問題係其中一樣正經嘢,因為英國喺遠東無任何屬土嘅話,你BREXIT後入TPP基本上係天方夜譚,無人理你,當然有好多BREXITER到依家都唔知個世界點運作,但依家咁嘅形勢,都要侷claim香港,有人明顯俾牌英國上.


text:
好歹我都係一個工程師,今日想講下鄭若驊既僭建問題(easy,與政治無關).
近年成日俾人拎嚟做政治武器嘅僭建,實際上嘅情況係「未經屋宇署批准改動樓宇佈置」.即係你間屋本來係屋宇署入則,對門同個窗或者其他嘢喺邊度,如果冇喺屋宇署再入則,係乜都唔可以改.無論大小規模,改咗,就係僭建.
點解屋宇署點解要管?有幾多個香港人可以住獨立屋呢?大部分人咪住一個單位咁大把?多層大廈入面嘅單位,間隔理論上係經過細心規劃,一定會符合屋宇署要求嘅樓面面積(GFA),亦都會符合消防及其他出入要求,結構安全就更不在話下. 假設由一個完全唔知規例嘅人去加減,令到走火以及出入出現問題,甚至影響大廈結構,係會影響到大廈住戶嘅安全,屋宇署對呢啲問題當然就無旁貸.
然而香港嘅規例就係鐵板一塊兼奇怪.即使係私人建築,都一定要求符合各種建築規例.即係話,係一個荒島上面你起間屋畀自己住,你都要得到屋宇署批准.這時候就有一個很簡單的問題:自己一個住自己間屋,死咗都唔關人事,咁點解加加減減屋宇署都要管?
其實的確係,管係好無謂.不過成龍都有講:「中國人是要管的」.如果屋宇署唔理, 咁一塊本來只係可以起兩層樓嘅地,恐怕啲人喺上面再僭建多兩三四層都唔出奇.最經典例子就係丁屋僭建,不過屋宇署一向都係欺善怕惡,郁唔到新界佬,又唔敢滾搞啲有錢佬,所以僭建呢樣嘢,一般只係會搞小市民嘅冷氣機架或者簷篷之類,未有689之前,呢啲點會拎出嚟做所謂嘅黑材料?
平心而論,自己同自己間屋改建,其實係好合理.係美加,呢啲直頭叫做「Home Improvement」.人有錢自己住一間屋,天台加裝玻璃屋,屋旁邊整個儲物室又有乜嘢咁奇怪?而且如果要根據香港建築條例,就算想入則,出嚟嘅結構有陣時會誇張得恐怖,相信老公都係工程師嘅鄭若驊應該好清楚. 所以呢類小改動,唔入則重比較合理.
而家搞到咁嘅田地,鄭若驊想唔拆曬啲僭建都唔得.但係突然要將間屋咁樣打回原形,我就唔捨得.如果我係鄭若驊,我一早寧願繼續住咁啱自己心水嘅安樂窩,都唔想去做高官.而家咁嘅景況,都算係佢自己買大開細,冇人幫到佢.
一早都話痴埋呢個政府就舐嘢㗎啦.而家仲唔係邊個埋去邊個死?


text:
- 有足夠的睡眠
就應該係前一晚早D訓(大約10:00度), 然後第日早D起身(6:00~7:00度)
- 適合自己既溫書地點
安靜的地方(e.g 自修室/圖書館
係靜既地方讀書, 讀果陣可以將資料清晰咁輸入個腦度, 唔會咁易受到外界干擾
(但係如果你係屋企溫書, 要擁有非常高既專注力, 要諗辦法避開所有影響到你讀書既引誘…唔好乘機開電腦,又去下廁所開下電視 ,所以係屋企要將自己沉浸係書本中,一心一意溫書係比較難)
- 找興趣推動黎讀
如果冇興趣, 就算人地點勸點叫你, 你都唔會去讀
如果有興趣, 就算人地點阻你, 你都會去讀
有興趣讀書就會不斷讀, 自然就讀得好, 讀得好就考得好
愈早溫書,同埋備課對學習係最有幫助
唔好諗住係前一晚無目的咁望住疊書望到半夜3~4點就係叫備課
備課既定義: 係番學前一晚先看書本既內容, 然後將書本入面既重點一項一項列哂出黎
將唔識既野列成問題, 係第日番學問老師,
*上課當場瞭解,不會馬上問
*再將解答加以分析, 放學之後即刻番歸溫書, 整理番當日學過既野 上堂果時聽明好過落堂之後哂幾倍時間去消化
P . S: 仔細溫重點 , 重複看幾次 , 以求記入腦 , 也可以把重點抄幾次 ,
記入腦後 , 要不斷重複思考問題 , 達到融會貫通
當你溫書溫到某個時間就會突然無哂心機, 記極都唔入腦, 呢樣野係正常…表示你既專注力淨係
去到呢度. 咁你要休息一陣, 去飲杯水, 食D野, 太 支力 既可以去訓,當然唔係一訓訓成日咁樣,
係小休姐~休息完會記野記得好D
- 唔好長時間溫書(會記唔入腦)
溫左1~2個鐘頭就應該休息下~, 最好每日都有幾個鐘左右玩樂,放鬆一下心情.
不過唔好逼自己讀, 例如要溫兩個鐘唔休息之類咁...慢慢黎, 如果溫到累咪休息下囉....最緊要你肯溫, 唔好溫到 支力 都迫自己溫, 到時溫完都唔記得..事倍功半
如果你專注力唔夠, 你始終會諗到其他野做: 走去床睡覺,去廚房搵嘢食,呆望屋外的風光,發
白日夢,在書上畫公仔,自自然然揭雜誌報紙
每當溫完一個topic或一頁,你可以隔一陣先再溫,出廳行一行,深呼吸;
如果連續溫太耐,反而仲令自己腦實哂,仲會訓著
温半個鐘至一個鐘要停一停抖抖, 飲下水, 眯下眼, 放鬆下, 笑下^^, 亦可做啲鬆筋動作,
令自己保持一個好心情, 去繼續「搏殺」
- 訓練自己專注力就要忍痛唔掂所有娛樂包括電視電腦, 唔出街玩
要維持幾個月, 咁你先可以調節返自己專心去讀書
唔係一朝一夕可以即刻溫書溫得好好的
要一段時間, 最緊要你肯試下, 慢慢你就會讀得好
同埋你唔會討厭讀書
如果你堅持要開夜車既話, 係考試前四,五日開一,兩次好喇
記得考試前一晚唔好開, 因為第日考試個腦會好辛苦,咩都寫唔返出黎ga~~~~~
- 好多人都會覺得.. 溫得多..就代表溫得熟...錯勒
死背爛背無用架, 要*真正去理解課堂內容*再背, 先有用
背係要背 但唔係瞎背 係要有條理咁背 讀出聲, 反覆咁讀, 效果會好好多
如果想背書背得輕鬆既話可以試下用散步方式..一路行一路背
- 千祈唔好緊張, relex D咁背, 越急越唔入到腦
背野要俾多D信心自己, 要同自己講: 「我一定背到@@.!~」
你會發現你要讀書果陣但坐唔定, 頂唔順起身食野, 聽音樂, 看電視, 做其他野..想訓覺. 咁係因為你係度逼緊自己看書,強行把書上既資料輸入腦…
你就算好憎讀書, 都要同自己講:「我好鐘意讀書, 我要讀埋呢課去」
遇到D自己唔熟悉既範圍唔應該一次溫太多
自己已經對果D範圍冇咩認識, 硬要將D野記入腦, 個腦會唔聽你講, 整走哂D記憶, 玩作對
做筆記又係對學習有好多既幫助
因為寫緊筆記果時唔止將重點重點抄落黎, 仲可以加你對課文既認識同埋記憶, *可以縮短大量的讀書時間* 再溫果時就好容易入到腦
有咩方法讀書會快d??
訂閱: 發佈留言 (Atom)


text:
社會主義
社會主義係一套政治理論同政治運動.主張工人階級無論男女,都應該可以用民主方式,集體管理一個社會.但係歷史上,唔同國家同社會嘅革命家,打住社會主義旗號去推動社會改革運動嗰陣,喺唔同時期唔同地方,社會主義都有唔同嘅表現形式同意義,所以「社會主義」呢樣嘢唔係一樣可以簡單概括.
目錄
起源[編輯]
一般認為社會主義起源係喺1839年法國同英國,但亦有人認為古時候奴隸叛變爭取自由嘅運動,亦算係一種社會主義革命,例如斯巴達克起義(公元前73年),德國農民戰爭(1524年),英國革命(1640年),法國大革命(1789年)等等.
到18世紀英國工業革命,工人開始意識到要為自己爭取權益,於是開始好多工人組織起嚟,發起爭取權益嘅社會運動,同時喺法國亦有人開始搞呢類社會運動.之後又有啲革命家發起一啲民權運動,爭取平等選舉權利.
社會主義名稱來源[編輯]
之前嘅好多奴隸叛變運動,同埋工業革命嗰陣嘅工人階層發起民權運動,都係喺烏托邦主義思想作為基本理念,無話乜嘢社會主義.社會主義呢個稱呼,係英國工業家羅伯特歐文(Robert Owen,1771年-1858年)諗出嚟,佢喺1827年試驗式咁喺蘇格蘭開咗間合作形式嘅鋪頭,呢間鋪頭設立工作時間限制,唔請細路仔做嘢,大啲嘅後生仔就會出錢供佢哋讀書,佢將呢種經營模式叫做「社會主義」,而呢啲鋪頭就叫做「模範會社」.但當佢去到英國南部同美國印第安納州開呢啲鋪頭時,就全部衰晒.1834年佢喺英國組織一個全國工會聯合會,幾個禮拜之內有成五十幾萬人加入,佢哋成日發動罷工同老闆作對,搞到好多工廠執笠,結果全國老闆壓力之下,呢啲工人組織最後都散晒.
演變[編輯]
一直以來呢啲工人革命運動,喺下層推翻上層之後,奴隸或者工人取代上層階級,自己變咗權力階級之後,又會變成一班新嘅壓迫者,之後又對無權力嘅人壓迫.
18世紀中期,居美德國思想家馬克思同恩格斯就發現呢個問題,分析過歷史上好多呢類革命運動,認為社會主義唔會由上而下,即係權力階層唔會放棄原本有嘅利益,自動走去社會主義,社會主義一定要由下而上,即係要由下層,例如工人階層或者無權力嘅人搞起,因為工人要擺脫工人階級而自己組織政黨管理政府唔係話咁易,所以只有工人先可以解救工人,工人應該自己組織起嚟形成力量,變成一種同權力階層平等嘅力量,喺平等關係之下,有乜嘢唔啱都可以傾到啱.
喺呢個諗法之下,佢哋鼓勵工人組織工會,喺1848年發表共產黨宣言,支持工人組織發起革命,社會主義概念開始喺世界各地興起.
第一國際[編輯]
- 內文: 第一國際
喺1864年世界唔同國家嘅工人組織,夾埋一齊創立國際工人協會,呢個協會又有另一個稱呼:「第一國際」.
呢個組織認為,佢哋要同統治階層抗爭,達到解放工人嘅目的,而呢種抗爭一定係國際性先有力量,所以就同全世界嘅工人組織一齊夾埋,就組成咗國際工人協會.本來呢個協會原意係捉成工人同政黨之間合作,但抱社會主義同抱無政府主義嘅工人組織喺對權力嘅觀點上發生分歧,第一國際慢慢積弱.


text:
廣東菜
廣東菜(粵拼:Gwong2 dung1 coi3)係中國八大菜系之一,正式啲會嗌做粵菜[1][2][3],係喺廣東同廣西東部等粵人地區流傳嘅傳統煮餸風格,由廣州菜同順德菜等嘅次菜系組成.根據歷史學家嘅研究,廣東菜係喺 10 至 13 世紀嘅南宋時期大致上有咗今日見到嘅樣嘅.嗰時漢人移民潮正值高峰.呢班漢人入面有御廚,佢哋就將嗰時中原嘅煮嘢食技巧帶埋去嶺南,跟手就同南越族嘅固有飲食文化融合埋一齊.打後嶺南做大明嘅港口嗰陣成日都同西人或者東南亞人交流,令到廣東菜又進化咗少少.今日嘅廣東菜已經好多姿多彩,佢成個食譜好長,1965 年嘅「廣州名菜美點展覽會」就數到有成 5457 種餸菜咁多.佢甚至喺國際社會都有啲地位:粵人喺近期歷史度好多次大規模咁移民去外國,令到廣東菜做咗世界上其中一種最多人識嘅美食.
總體特色[編輯]
廣東菜嘅特色在於睇重嘢食原本嘅味同配合,所以呢種風格淨係會用好少量嘅香料,亦都少有啲辛辣嘅菜式,但係佢用嘅香料種類好廣泛,好似係大部份嘅廣東菜都會用上薑,蔥,糖,鹽,豉油,米酒,澱粉同油,八角,肉豆蔻等.煮內臟嗰陣會加多些少好似大蒜咁嘅香料.廣東菜間唔中會用五香粉同白胡椒粉.而為咗保留原味,一般都會煮得清淡啲,所以鍾意用清蒸嘅方式嚟煮,好少可會有啲好濃烈嘅味道.
廣東有豐富嘅農業同水產資源,可以低成本咁提供好多唔同嘅新鮮食材.17 世紀粵人詩人屈大均喺佢本《廣東新語》嗰度咁講:「天下所有食貨,粵東幾盡有之,粵東所有之食貨,天下未必盡也.」咁反映出廣東菜嘅烹調食材涵蓋範圍好廣.廣東廚師最叻將啲嘢食作改變之後,重可以滲透出啲食材原本嘅味道.古代嗰時,廣州菜係「無雞不成宴」,佢擅用食鹽,鹵水等嘅佐料幫手保存同埋調和啲嘢食.對於廣東咁豐富嘅食文化,連喺中原地區都有「有腳的桌子椅子不吃」,「四條腿的板凳不吃,兩條腿的廚子不吃」啲咁嘅俗語嚟形容粵人食嘅嘢種類有幾廣.廿一世紀頭開始,廣東重有咗唔少外省人移民,進一步咁提高咗佢啲嘢食嘅豐富度.
廣東菜強調煮出自然嘅鮮味(粵拼:Sin1 mei6;英文:Umami).為咗提高嘢食嘅鮮味,廣東菜用嘅豬肉同牛肉通常係嚟自嗰日鏜嘅豬牛.雞鴨多數係幾個鐘頭之前先鏜,而魚更加會畀人一路喺魚缸度養到煮之前.有時廣東菜餐館嘅侍應重會將啲生猛嘅魚蝦攞到去客人嘅枱前面證明啲嘢食喺煮之前重係生嘅.喺粵人嚟睇,香料係用嚟摭住唔新鮮嘅味道,而新鮮嘅海鮮係冇氣味嘅,所以最好嘅烹調方法係清蒸.好似係蒸魚咁,只係需要加少少醬油,薑同蔥,帶出海鮮嘅自然鮮甜味就得.多數餐館都會好鍾意用大蒜同香料去擺脫佢哋啲陳舊嘅海鮮存貨.所以啲人話食廣東菜有一個簡單法則:香料同食物嘅新鮮程度係成反比嘅.
嘢食[編輯]
老火湯[編輯]
- 內文: 老火湯
老火湯(粵拼:Lou5 fo2 tong1),俗啲嗌做「老火靚湯」,係廣東菜嘅特色.因為嶺南天氣又熱又濕,令到粵人傳統嚟講都鍾意飲多啲湯水嚟補吓身-喺傳統廣東菜入面,湯水嘅比例通常都比較高.而老火湯呢家嘢就係粵人喺近呢二三百年開始興煲嘅.據講喺 18 世紀嗰陣時,廣東地區唔係好開發到煤炭,搞到廣東人唔理係煮嘢食定係煉鐵都要齋用柴嚟生火.於是廣東人就焗住慳住啲咁去用火,響煮餸嗰陣唔敢大炒大煎,改做用慢火煲湯煲粥-就出咗老火湯呢味嘢.老火湯通常係攞個煲將啲菜,肉,生果,或者藥材熬成幾粒鐘整出嚟,好有營養,重有護膚,護心,明目,降膽同健骨嘅效用.今日嘅粵人成日都會煲老火湯嚟飲.廣東菜其中一種比較大眾化嘅湯就係杏汁豬肺湯.
乾貨[編輯]
雖然廣東菜廚師好注意材料係咪夠新鮮,但係粤菜依然會用乾貨同醃過嘅嘢食.一啲廚師會結合用新鮮材料同乾貨.乾貨通常會先浸喺水度然後先煮,或者會畀人煮一段好長嘅時間,例如係乾鮑同乾貝.至於醃過嘅嘢食,唔單只可以保存好耐,有時佢哋重會因為咁而有獨特嘅味道.
廣東菜度常用嘅乾貨:


text:
達蘭 必去景點及半月灣附近酒店推介
半月灣附近酒店預訂
神秘優惠價幫你慳更多
即時揭開神秘優惠價,慳得更多
達蘭必去推介 - 半月灣
想去 達蘭 自由行?等 Hotels.com 帶你玩盡 達蘭半月灣 啦!留意我地文章,話你知去達蘭 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋達蘭半月灣 附近有咩酒店,等你更加容易計劃行程,慳返酒店來回景點嘅時間.
達蘭半月灣 自由行
去得達蘭半月灣 自由行最緊要一定係揀啱日子去.一啲熱門景點例如,達蘭 嘅 半月灣,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
達蘭半月灣 交通
想去半月灣 暢順無阻濟,最好就係出發前,睇清楚達蘭半月灣 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
達蘭半月灣 必食必買攻略
達蘭半月灣一直都係旅遊熱門地點,去到達蘭半月灣,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
今日兩隻馬騮家長日,請咗個下晝假去見完老師之後!聽到老師讚佢哋幾乖,所以就帶佢哋行去近近哋嘅朗豪坊睇Monchhichi
上到四樓廣場,就見到好多好靚嘅Monchhichi公仔!
佢哋兩個即刻飛奔過去攬住佢
因為都未到放工時間,直程每一隻都唔駛排隊就可以任影,仲要影極唔走都冇人理
上面呢個一定係鐵扇公主啦!下面唐僧,豬八戒同沙僧都好攪笑!
豬八戒係叉住隻餃子㗎!
呀芊你真係攪笑,走去篤豬八戒個鼻哥窿!(我番到嚟睇先知)
嚟到呢個影相區叫「聚寶洞」
當然要同孫悟空合照啦!哥哥即刻扮番馬騮咁喺度R痕!
咁多個公仔我最鍾意呢個牛魔王同紅孩兒BB, 仲有全部都拎住個奶咀好正!
番到嚟呢邊有最大嘅一個影相區,無端端加埋條神龍嘅?究竟係西遊記定係龍珠...哈哈
然後嚟到呢度叫「天宮」,
呢度就係玉王大帝觀音菩薩.......花果山美猴王齊天大聖孫悟空嘅大鬧天宮嗰個「天宮」
玉王大帝俾孫悟空攪到喊哂口
呢個係咪皇后娘娘?
行到去有個暗位見到有棵好靚靚嘅桃花喎!哥哥抱起芊芊去摸吓D桃花
呢個時侯媽咪都嚟埋啦!可以影番張大合照
呢度都有大約4-5位職員喺度看守秩序,一見到有人想企上去公仔D台上面
工作人員就會過嚟阻止,好好的態度同認真,防止Monchhichi被破壞
以為諗住冇嘢影,跟住過到嚟見到有個位置,原來上去8-11樓仲有其他影相地方
只要用手機影完放上instagram hashtag就可以Print番張4R出嚟送俾你
所以我哋就搭嗰條長命扶手電梯先上到8樓
但係真係太黑囉....幾乎用大機冇閃燈就一定咩都影唔到
之後搭錯扶手電梯一上上咗去12樓,不過錯有錯著見到呢個咁靚嘅閃閃城堡就同佢影番張相
之後我哋就逐層行番落去搵吓有冇其他影相區
落到10樓見到呢個咁靚嘅背景,但係覺得好似少咗D嘢咁,原來原先仲有個大大嘅孫悟空放喺度
可能俾人極度破壞所以冇咗,包括身後呢幅壁畫都花哂
我哋邊行邊影,都見到好多得意嘢!因為我實在太耐冇嚟過朗豪坊喇
最後搵到第3同第4個影相區!影埋我哋就行番落去
跟住去番頭先個哥哥度俾佢哋我完成所有步驟,跟住就拎到張4R相啦!
然後佢哋拎埋喺麥記食開心樂園餐換番嚟嘅Monchhichi一齊再影多張相!芊芊夢想成真,見完咁細隻嘅Monchhichi,今日嚟朗豪坊見到呢隻咁大嘅Monchhichi
Photo by CANON 5D Mark III, Len | EF 24-70mm f2.8L USM, iPhone 5s
呀劍評分: 7分
呀劍評語: Monchhichi造型好靚,我諗過埋今次又要等12年先會再見到佢哋,番工時間人少少真係好值得嚟影吓!
朗豪坊 Monchhichi展覽 簡介
朗豪坊Monchhichi新春佈置主要圍繞《西遊記》,Monchhichi一猴分演11角,既是主角孫悟空,又是唐三藏,豬八戒,牛魔王,鐵扇公主等.對比上次的聖誕展覽,今次展覽仲預埋Bebichhichi一份扮紅孩兒,造型維妙維肖.
展出日期
2016年1月15日 - 2月28日
地址
旺角亞皆老街8號朗豪坊4樓通天廣場
時間
11am-11pm(年廿七至年廿九延長至凌晨1時)


text:
染唇妝,花瓣唇,雙色唇呢啲好多人都應該有試過,不外乎都係紅色橙色同粉紅色嘅配搭,冇乜特別啊〜〜所以一班化妝師都忍唔住要追求新嘅突破,喺嘴唇畫畫,貼石咁,Lip Art嘅美感程度可以話已經超越咗化妝,而係藝術作品啊!
Jazmina Daniel
IG/missjazminad
Jasmina應該係IG最紅嘅Lip Artist!澳洲籍嘅Jazmina係個專業化妝師,近年開始挑戰另類Lip Art,將嘴唇當成畫布,用幾個鐘頭畫出唔同嘅電影人物,名人,名畫等,全部都畫得超級細緻,睇黑魔女面有晒光暗陰影,背影就就咁暗見到有仔細去畫過,最引人入勝係頸到下巴嘅綠光,畫得好有層次!用咗咁多心機時間去畫,每次影完相要卸走實在太可惜啦,唔知佢會唔會喺卸走之前將幅畫錫落張畫紙度先呢?😩
Vlada Haggerty
IG/vladamua
Vlada嘅作品就帶有華麗嘅感覺,特別係貼閃石同珠片嘅作品,Bling Bling效果好高級〜(雖然化咗呢個唇妝就食唔到嘢...)除咗華麗嘅閃石同珠片之外,佢亦有啲充滿立體感嘅作品,水珠作品畫得好靚,玫瑰金色唇妝更係用單色製造咗豐富嘅層次!
佢之前嘅作品更畀名牌「GUESS」盜用過嚟做T-shirt圖案,就知佢嘅作品有幾正啦💁🏻 最過份係Vlada畀咗機會「GUESS」去私下解決未經授權就用咗佢作同謀利呢件事,而「GUESS」竟然唔領情!想知詳情Click here🤦🏻♀
Federica Morello
IG/_f3der93
意大利化妝師Federica嘅作品都會突破嘴唇框框,連唇邊都會畫埋畫!佢唔少作品都充滿幾何元素,而且風格都好獨特㗎〜除咗Lip Art之外,Federica嘅眼妝作品同樣超出色,雖然咁誇張嘅妝完全唔可以日常出街,但望到佢咁靚嘅作品就已經覺得好滿足,好期待佢以後嘅創作啊!
All Photos from Instagram


text:
英美法聯軍空襲 敘利亞 其實係天大好事,因為化學武器襲平民呢單嘢, 敘利亞 唔只做過一鑊,而係兩鑊,呢啲事,唔出手空襲就等同玩綏靖主義.雖然特朗普嘅算盤都打得好響吓(S400防空系統唔駛賣,根本唔值果個錢,成堆人改買愛國者),但依家左膠只係抗議英美法聯軍空襲 敘利亞 ,對阿薩德嘅化學武器襲擊行為一啲都唔講,呢啲左膠,去到假貨水平,真係唔郁唔得.
左膠喺 敘利亞 問題上私怨行頭
其實 敘利亞 問題好簡單,如果俄羅斯唔想食 敘利亞 呢隻大死貓,好簡單,點出邊班仆街賣化學武器即可,當然我估不外乎中國同北韓兩個人渣兄弟,左膠應該歡迎特朗普真係講得出做得到,救助 敘利亞 平民嘅行為,呢次特朗普行動,其實有人話係背離America First背後嘅孤立主義,佢呢次出兵行動,反而好有當年貝理雅同克林頓兩個大左派,出兵空襲塞爾維亞,阻止塞爾維亞人喺科索沃胡作非為嘅義舉.大家要記住,上世紀九十年代,北約干預兩場空襲塞爾維亞人嘅硬仗,都係解救回教徒,包括波斯尼亞同科索沃(呢個亦係阿爾巴尼亞呢個少數歐洲回教為主嘅國家,極其親美嘅原因).但啲左膠無讚揚過侵總統,仲有左膠出嚟反戰,我聽完真係英,港,印三國粗口都飛晒出嚟.
講到尾,今日西方同香港啲左膠,根本唔係左翼分子,而係一堆私怨分子,總之英美做乜都錯,俄國係放個屁都香啲,中國更加唔駛講.或者佢地會鬧吓中國兩句,但完全不著邊際果隻,focus喺晒啲維權分子,但完全忘記平民百姓果種.(係囉,結果寫內涵段子被封事件果個係一個港獨派,我睇完都覺得荒謬到一個點).呢個亦係我咁憎左膠嘅原因,我雖然係右派,但對部分左翼嘅主張或價值,並唔係唔同意.而有必要果陣出兵干預一啲人渣國家,係左右兩邊都行得通嘅講法,左翼論點係大愛,右翼論點係呢個係阻截難民問題嘅唯一有效方法,當無咗人渣國家,咁仲有人硬要入嚟就唔係難民,而係非法移民,件事就係咁簡單.
但左膠最左果款係,為私怨連賣國都得,呢點我係覺得最為難頂而難以接受嘅事.


text:
HOW WE MET
本身我同我未婚夫iver兩個都好中意小狗, 當時因為我從小養大既狗狗puzzle年老離開左, 當時好唔開心, 朋友仔勸我養返一隻新既狗bb, 唔好再諗, 但係我點都係放唔開, 我覺得佢地唔係由細開始對住狗狗咁多年, 佢地唔會明白.
有一日朋友搞左一個寵物生日派對, 全場都係小狗, 基本上每組客人都有一隻. 有大部份客人我係認識的, 但亦當然亦有幾位唔認識的啦, 而iver 就係其中一個新朋友.
當時場地裡大多數都係一雙一對的情侶, 只有我同佢落單. 可能大家都覺得對方有d怪,無伴又無狗, say hi 之後一直都無傾計. 到切蛋糕影相, 狗狗玩到傻晒四圍跑, 大家去捉返自己果隻黎影相. 有另一位朋友ann問佢 :"咦, 邊隻係你架?"
iver好黯淡咁話:" 我...我黎散心架咋, 我果隻都係今個月生日, 走左三年啦, 手抱咁大養左佢十幾年啦." 果一刻我突然喊左出黎, 因為我都覺得終於有人會明白我. 不過佢地就嚇親左, 唔知做錯咩事整喊我. 係互相安慰既過程裡面, 就咁撻著左, 大家都好似搵到個知音咁.
而家我地一齊養左一隻新既小狗bb, 佢一歲啦^^
HOW MANY PEOPLE WE INVITED TO OUR BANQUET:
180
WHY WE WON'T BE SERVING SHARK FIN AT OUR BANQUET:
我地唔係食齋, 反對食魚翅係因為捕殺既過程好唔人道, 而魚翅既美味其實源於湯底, 並非翅既本身. 即使你會食雞牛豬, 你想像下, 如果你食既牛扒, 隻牛係生勾勾未電死係個肚切左塊肉比你食. 跟住再砍斷晒佢既手手腳腳, 掟佢落海等死, 你仲食唔食得落?


text:
Decowings Wedding Production
服務詳情
評語 提交評語
呢間係一間比較細嘅deco公司,唔係話咁出名,所以唔會收得好貴.當初係因為每一個結婚item都有priority,變咗decoration都唔係一個我會好肯花錢嘅item.其實好多deco公司都係伏嚟,可以態度好差,我開始都擔心decowings咁平,出嚟嘅質素會唔會唔好呢,但係end up係非常之好,完全係我想要嘅嘢,我反而係要追佢哋拎返啲deco相,因為我好想睇返啲咁靚嘅deco.
其實好多人上網鬧啲deoc公司唔好,好多時係因為佢哋前期服務態度好差,例如當個新人想改design或者佢覺得有意見嘅時候,佢會唔改或者話改兩次就唔會再改,甚至成日都唔覆你,呢啲都會令新娘子喺籌備過程好擔心.我都曾經向其他公司問價嘅時候或者嘗試搵design係完全唔覆你唔理你,態度唔係咁好.但係decowings係超有耐性,同你講每一個佈置係點.直到big day前兩個月,我係不斷咁轉,明明今日講想要全粉紅色,聽日就話覺得粉紅色好俗想要其他嘢;佢會俾好多suggestion我,好有耐性.本身package可能淨係包一個簡單嘅welcome board係foam board,我話想轉玻璃,佢哋都即刻做到.
我覺得佢哋真係做得好好,如果佢哋嘅宣傳渠道可以再增加多啲,喺facebook宣傳多啲令到自己知名度大啲就更加好,可以讓多啲新人認識佢哋!


text:
話說公司有個環保政策係搞活動唔俾派樽裝水,同事就好「聰明」咁諗到派紙包飲品代替 (我稱之為「一秒激死環保L事件」),驚覺原來好多人都唔了解點解要環保,點解要減廢;作為半個靠海搵食,鍾意潛水多過行街嘅人,好想同大家講: 膠污染係現時海洋面對最大嘅問題之一,請大家日常生活「膠」少陣.
首先,大家要知道一樣野: 件垃圾掉咗入垃圾筒之後佢喺你視線範圍消失咗,唔代表件垃圾喺地球上消失咗.香港依家絕大部份嘅垃圾都係車去就黎滿嘅堆田區 (土地問題唔係度討論),少部份會拎去回收;無論件垃圾最後去邊,中途梗有啲係落咗海,特別係膠袋/膠樽/飲管呢啲一次性用幾分鐘就掉嘅膠製品,因為又輕又細件,大風少少就吹走.想像下成架貨船裝滿晒膠樽同膠袋,只要吹走0.1%落海,果度已經夠塞爆你同我住緊個蝸居.
咁舊膠落咗海會點?
1. 膠係好難分解嘅物料,好多時我地以為佢已經被分解,其實係變到越黎越碎越黎越細粒,但細粒唔代表消失,反而係會更容易滲入食物鏈/水源,最後入咗我地個肚.如果大家屋企有放咗幾年冇用過嘅膠袋,你只要用少少力摸落去個袋已經會碎晒;如果你唔掃走啲碎,繼續由佢係度,幾十年後肉眼睇上去個膠袋好似消失咗,但其實係佢已經變好細塊,飄到你成屋都係.
2. 海洋生物會成個膠袋食咗落肚,然後塞住晒個腸胃食唔到其他野餓死.大家可能會覺得佢地食膠袋好蠢,但其實係水入面睇膠袋同水母個樣有80%似 (我都試過認錯膠袋係水母),而水母 (宜家變咗膠袋) 係海洋生物好常食嘅食物.
3. 唔知大家有冇睇過條片係隻海龜個鼻哥窿俾條飲管塞住咗 (未睇過嘅可以睇下,但真係睇到都覺得痛):
可能大家會覺得呢個只係單一事件,唔係隻隻海龜都咁唔好彩會俾枝飲管塞住個鼻哥窿,但諗下平時我地用枝飲管只係用幾分鐘就飲完杯野,枝管最後就塞咗喺隻海龜度唔知幾耐先有人同佢抆番出黎……
好喇,講完一大輪膠有幾唔好,到底可以點搞先?叫大家唔好用膠有啲不切實際,不過可以從小事著手,做得幾多得幾多:
1. 盡量少用飲管,我知去茶餐廳嗌凍飲同人講「走飲管」嘅成功率好低(特別係繁忙時間要求多多分分鐘俾人問候),但起碼去便利店買野飲時唔好用飲管,真係連飲罐/枝汽水都要用管的話麻煩自己買枝可再用嘅玻璃/金屬飲管隨身帶出街用.
2. 除非自備容器同餐具,否則減少買外賣.好多人都會朝早/lunch係茶餐廳/快餐店買野返公司食,但麻煩大家數下你每買一次外賣製造咗幾多件垃圾?早餐:裝麵個碗同蓋,裝煎蛋多士個盒,飲品個杯,餐具,膠袋;lunch: 飯盒,湯碗,飲品杯,餐具,膠袋.好似唔係好多? 請你試下連續一星期將自己食完外賣嘅垃圾洗乾淨儲喺自己個位,睇下你到星期五仲有冇位做野.
3. 經常買麵包嘅朋友強烈推薦大家用環保麵包袋/布,方便,好用,易清潔;雖然個袋/布本身都係用膠造但係一塊可以用一年以上,之後可以要黎做遮套/食飯檯墊.順帶一提用環保麵包袋/布的話就唔好去連鎖麵包舖買空氣麵包,因為啲包已經用膠袋一個個包起晒根本環保唔到.
4. 遮袋用多幾次先好掉,或者乾脆唔用/自備膠袋做遮袋.每次出入室內地方都拎一個遮袋的話出一日街閒閒地用五,六個遮袋,香港七百萬人落一日雨就用咗三千五百萬個袋,落足一星期雨個話條數請自己計……
5. 紙杯好難回收,跑步嘅朋友比賽時可以自備摺杯,我知聽落好痴線,比賽衝PB點可能拎住隻杯跑!? 宜家市面上已經有超輕摺埋超細嘅杯,就算跑褲無袋都可以「攝」喺褲頭,方便程度同去水站拎杯水飲完再掉咗隻杯差唔多,可能工作人員幫你裝滿隻杯係要用多你3-4秒時間;但如果你唔係快到果幾秒會 make a difference 嘅精英級跑手,多幾秒會有幾大分別? 況且,大家比賽時去到水站附近突然一地都係紙杯唔覺得好煩個咩?好多人跑季幾乎個個星期都有比賽,每次隻杯俾你用幾秒就變垃圾,一個跑季製造嘅垃圾量會嚇死人.
6. 唔好 (濫) 用退熱貼.退熱貼本身已經好唔環保,唔知邊個仲要好聰明咁發現佢係夏天消暑良品,結果宜家夏天去行山成日見到有人成痴到成身都係退熱貼.夏天行山請預咗辛苦,怕辛苦就留番喺屋企/商場,再唔係去健身室涼住冷氣做運動.行山環保嘅散熱方法係用冰感毛巾,或者前一晚將成枝水放入冰格,行山時攝係背脊同背囊中間,枝冰溶咗你仲有凍水飲.
勿以善少而不為,用少幾個膠袋幾枝飲管好似好少好濕碎咁,但每人行多一小步就會有大改變,每人每日用少一個袋一枝飲管,個影響就好大.
最後想講句,we need nature but nature doesn’t need us,人類冇咗大自然就會滅亡,但大自然冇咗人類只會生存得更好.
編按: 最近,泰國有一條領航鯨死亡,解剖後發現胃裏有多達17磅的塑膠. (片段: National Geographic) 塑膠的污染,已危害海洋生物了.
Fitz 連結: https://fitz.hk/?p=96523
更多:
Fitz Facebook專頁
[自由潛水] 自由潛水世界紀錄 (深度)
[自由潛水] 閉氣潛水係人類本能?
[自由潛水] 發揮人類潛能
Fitz Diving 潛水
分享連結:


text:
好多時買完一對新鞋返嚟,個鞋盒就會掉咗佢,其實都幾浪費.但鞋盒其實可以轉化成儲物盒,亦可以花少少心思,變成女孩最鍾意嘅娃娃屋!!
每日只能喺和牛B瞓著之後嘅時間捱夜做,前前後後我大概用咗一星期有多時間去完成呢件玩具.
一個平平無奇嘅四方盒,打開可以變成小天地「娃娃屋」
先喺網上搵一啲素材打印出嚟,再剪裁成鞋盒嘅尺寸.(地板,牆紙)
先用雙面膠紙貼於整個鞋盒底,再貼上地板紙
**我唔用膠水,原因唔想因為膠水濕淋淋令到紙起水泡唔平
再用雙面膠紙貼於整個鞋盒內嘅四邊,再貼上牆紙素材.
(同樣唔會使用膠水影響效果)
再利用顏色紙做成大門嘅樣,再用雙面膠紙貼於牆紙上.
呢一塊將會成為間房用嘅牆,想好玩啲,逼真啲,我會將紙皮界開,等門可以打開.
再用超能膠將紙皮痴上,咁樣就能夠做到房同埋客廳啦.
飯台/ 茶几
主要利用了外賣Pizza嘅三腳頂做台腳,再用一塊紙皮及彩色紙 (摺紙).
度好台嘅高度,再剪斷.
紙皮係台面,尺寸自己決定好之後,剪裁好再用雙面膠紙貼上彩色紙.
*我會喺上面多貼一層透明膠紙作保護之用.
利用萬能膠,將台腳及紙皮貼實.
小Sofa
主要利用塑膠樽蓋,少量硬身戟絨,布碎就可以做到.
Sofa坐墊部份,利用棉花/ 填充棉做坐墊部份,如果無的話可以塞一啲布碎入去(摺厚少少)
硬身戟絨作用為支撐Sofa椅背位置用,等佢挺身啲.
單人床
紙皮,強力膠水,海綿 (廢物利用,之前買電話殼嘅時候,入面包住一塊海綿)
度好尺寸,裁剪好就可以用強力膠水痴住床嘅支架部份.
之後再剪裁好海綿,再包上你鍾意嘅布,用雙面膠紙貼實.
枕頭部份,要少量布碎及海綿.
利用針線縫合好,就完成了!
被子我就用戟絨毛剪裁,再貼上一條蕾絲裝飾一下.
度好尺寸,就可以用針線縫好窗簾布.
再用強力膠水將夾子貼於牆上,完成了!
衣櫃與衣架
又係用紙皮整嘅,度好尺寸就可以開始用強力膠水痴好衣櫃.
喺兩邊用鏍絲批開一個窿仔,方便整衣櫃入面嘅棍仔.由於我個衣櫃比一般用嘅牙籤仲要強,所以我搵咗其他材料代替.
衣架方面,建議使用圓頭萬字夾效果會比較靚.
只要3個步驟就做得到.
其實當和牛B知道,我要將鞋盒變成娃娃屋之後,佢每一日都催促我交貨俾佢.
終於,我都交到貨了.佢開心到不得了,和牛B本來就好鍾意森林家族呢類微型玩具,屋企雖然都有森林家族嘅屋,但佢仍然好鍾意我手做嘅呢間鞋盒屋.
佢開心嘅笑容就係我最大嘅獎勵.
其實想快啲完成真係好簡單,結晒地板,牆紙,將森林家族啲精緻玩具放入去,就已經係一間娃娃屋嚟啦~
有森林家族班,又點少得Peppa Pig版本丫.


text:
講下講下和牛B就已經係一個三歲嘅人仔嚟,好有主見,好有性格.
仲記得和牛B第一年生日嘅時候,作為新手父母嘅我同牛爸.
見到和牛B身邊朋友都會出去租場搞Party,自己二話不說都出去租場地邀請朋友嚟玩.
當時整個生日Party,包括場地租用,食物,小禮物,佈置等,總共花費了五千多元.
諗返轉頭其實BB一歲係好開心嘅,不過開個咁大嘅Party其實得大人記得o架咋.
到和牛B兩歲嘅時候,我哋今次無再大搞了,只係約齊和牛B嘅好朋友上嚟屋企到玩.
屋企加少少生日主題同Peppa Pig嘅汽球,嘅生日大食會.
其實都好足夠了,因為佢都好開心.
兩歲嘅時候和牛B已經開始鍾意Peppa Pig了,上次呢個款嘅蛋糕,我哋足足食咗三次!
今年和牛B三歲,佢仍然係超愛Peppa Pig.幾個月前其實我就已經計劃梗要整一個Peppa Pig蛋糕俾佢,糖皮蛋糕原先係我最想做嘅款式,但係我雙手對糖皮敏感,而且難度同時間相對都要花得比較多.重點係我想俾個驚喜和牛B,所以要秘密進行.
最後,我諗咗一個最簡單嘅方法去做.
先製作一個海綿忌簾蛋糕上面,再灑大量朱古力碎,再配合下面嘅主角Peppa就完成了.
我上網買咗個Peppa Pig嘅半立體冰條模返嚟,再喺蛋糕烘焙店買咗粉紅色嘅朱古力返嚟,整溶朱古力倒入模具入面,雪返硬身再加返裝飾就完成.
朱古力Peppa我分咗兩晚去做,蛋糕早一晚焗,第二晚收工後即刻趕返去整Cream.
整好晒成個蛋糕先再接返和牛B,所以佢完全唔知道我為佢整蛋糕.
其實我覺得蛋糕做得唔係好靚,因為趕功課好心急嘅心情去做.
因為唔想太夜先接和牛B,所以超焦急.
到和牛B見到個蛋糕之後,佢真係超開心!
一直都望住個蛋糕咪咪咀笑,好開心笑得好甜.
到佢見到自己份生日禮物嘅時候,佢終於都忍唔住大笑咗出嚟.
睇返過去兩年,我覺得第一年咁高消費其實和牛B都享受唔到.
又或者當年佢太細個未識,但我相信就算而家我出去租個場地去玩,佢都未必好深刻記得呢件事.
反而,我花啲心思去做一個佢鍾意嘅"Peppa"蛋糕佢仲開心,會有更加深嘅印象.


text:
今年施政報告其中一樣最爭議性政策,應該係得到民主派支持,但全港市民鬧爆嘅禁止 電子煙 政策,因為西方國家嚟講, 電子煙 係一定造成少過傳統香煙嘅二手煙禍害,仲要其實係視為有助戒煙,係醫學界白痴,泛民白痴,定政府白痴.
電子煙 與中煙
其實真係反對 電子煙 嘅煙草商只得一個,呢個煙草商會over晒所有勢力,果個煙商叫中煙.點解我咁講,首先,依家香港剩番持有香煙生產許可證嘅公司,剩番其實都係中資企業,一間係紅塔香港,一間係南洋煙草,兩間都係中國資本公司,紅塔香港直頭係中煙旗下,南洋煙草係上海實業旗下,但大家都知,煙草呢家嘢,一定係黨專營,因為呢個涉及解放軍軍費來源等問題.
而中煙喺香港勢力越嚟越大,唔好講好似紅塔山,中南海,王漠呢啲煙,依家連英國牌子555,成個商標實際擁有公司,都係由中煙同英美煙草合資嘅中煙英美煙草,雙喜喺中國以外,都劃入中煙英美煙草,你話中煙手上咁多traditional products喺手,你依家嚟 電子煙 大舉入侵,你叫中煙喺支爆期間食乜?仲要中煙依家買咗好多津巴布韋嘅煙草,所以林鄭月娥依家喺施政報告成個向中國輸送利益嘅思路嚟睇,我相信禁 電子煙 成個idea,根本係北京嘅指令,總之煙民患癌死,香港人食二手煙死,係你嘅事,最緊要係保障中煙傳統產品喺香港銷路.大家都知,依家香港由歐美日三地煙草佔有越嚟越低,我諗上年紀嘅人,都唔係個個繼續食萬寶路,健牌呢啲煙(我唔喺香港一年,我唔知便利店仲賣緊乜叉煙了).
所以 電子煙 被禁成件事,基本上唔係為香港人嘅健康,如果真係為香港人嘅健康,唔該做盡啲,傳統香煙全面禁止入口,咁會公道一啲,依家好明顯係香港政府為咗保障中煙提供俾中國嘅財政收入,基本都以健康為理由,實際上係公然捍衛中煙嘅收入,所以香港政府係有責任向全世界解釋,究竟全面禁止 電子煙 呢個天才政策,實際上係點出嚟.香港嘅醫學界人士,以及泛民啲on99,咪咁天真喇,我依家就真係同你講政治經濟學,一睇就明.


text:
唐琳玲 藐視法庭案呢單鬧劇,去到尾聲,表面上係重判,入獄七日,兼且要俾廿萬懲罰性堂費,只不過, 唐琳玲 又話佢逾期居留,而又啱啱刑滿出獄,所以即時遣返中國,呢啲假重判,真放生呢家嘢係最為仆街一件事,特別比較過游蕙禎即時入獄後尤其係.
唐琳玲 案無理由判咁輕
呢單嘢雖然無黃陽午藐視法庭案咁過份,涉及恐嚇法官,只不過 唐琳玲 喺法院嘅搗亂行為對法院嘅破壞,係有過之而無不及,所以公眾期望至少判一個月監禁至有阻嚇作用.呢點都算,更過份係,喺 唐琳玲 嘅香港身份證喺石頭邊度爆出嚟,大家都問緊果陣,就突然話身份證過期兼簽證過期,然後匆匆離開香港,仲要果廿萬所謂罰款,根本擺明係追唔番,乜咁都得,咪當公眾傻至得,呢啲就係典型嘅假重判,真放生嘅例子,所以呢次 唐琳玲 案嘅判決,唔會有人滿意,因為 唐琳玲 所受嘅懲罰,同佢對香港法律系統破壞唔相符,而依家你想叫香港尊重司法制度都幾難,因為法官嘅判決同行為十分之匪夷所思,完全唔似維護司法公正嘅應有做法.
好嘞,依家如果法院或律政司想挽回公眾信任應該點做,我覺得至少要攞番何君堯案作檢控,無理由 唐琳玲 要判監七日,兼且要繳付懲罰性堂費,而何君堯條友一啲事都無,呢個做法係完全不公不正,我相信 唐琳玲 本人都未必服氣,更何況普羅香港市民,所以大家應該再向律政司司長要求檢控何君堯,何君堯身為執業律師,佢喺香港唔係執葉嘅,無理由唔知道法庭係唔影得相,影相呢樣嘢就係藐視法庭嘅行為,否則佢個律師牌大家就會問由邊個石頭爆出嚟,定係由淘寶網淘返嚟,結果就係對香港司法界尊嚴嘅持續破壞,呢個都十分之明顯.仲未計另一件喺法庭影相嘅茂利,香港警察幾時至肯採取行動捉人.
正所謂面係人地俾,假係自己丟,呢件鬧劇要真係收科,係十分之睇法院會唔會做番應份嘅話,今日係十分之多新聞發生,多到我都一時三刻評唔切嘅地步,因為好多都係十分之離譜同重要,但 唐琳玲 案同游蕙禎案嘅判決,係離譜之最,要香港人相信番法院都唔係一件咁容易做得到嘅事嚟.


text:
相信睇完 見工必勝法,你已經知道有咩用得著嘅貼士同技巧,但你又聽過幾多瘀爆見工故事? 的而且確,見工係可以好恐怖,但就算失敗都唔好灰心,因為塵世間仲有好多人陪你.以下幾個瘀爆嘅見工故事,你睇完可能陪當事人尷尬埋一份!不過,與其知道有人見工「瀨野」之餘表現仲差過自己,不如一齊化悲憤為力量,從錯誤中學習,避免日後親手斷送好工! 註:以下故事稍作修改,以免暴露當事人身份.
是咁的,話說屋企人幫我搭路,安排星期三11點見一份工.當時係七月,天氣仍然好熱,間公司仲要同地鐵站有啲距離,我睇Google Map都要喺條街行7分鐘先到,咁我諗住早15分鐘去到地鐵站再行過去就實掂啦.
點知當日我第一個錯誤,就係10點50分先到地鐵站再開始行過去.一來熱都算,二來間公司原來喺一條奪命斜上面!我一路行上去一路係咁流汗,望一望錶已經10點56分,但行得一半都無,咁無計,唯有出絕招……就係跑!
當時我出盡力咁跑上公司,一到大廈門口先發現自己唔記得幾多樓!唯有喺Lift口(仲要有一部壞,得兩部Lift用)搵部電話出黎係咁搵封Email,呢個時候我已經熱到濕曬.搵完Email再等一萬年,終於等到Lift,一入去就猛撳32樓,亦即係尾三嗰層.好喇,到我入去見到負責面試嘅人事部經理,佢一見到我咁狼狽就已經黑面. 結果我幾點到?11點21分.咁我見唔見得成份工?梗係失敗啦…… 後來我先知道經理不滿我遲到同無事先預好時間.我都覺得自己抵死,無話可說.
要去唔熟悉嘅地方(特別係天氣又濕又熱嘅時候),預好行程同時間非常重要,最理想係見工時間前早到30分鐘準備.就算好熱都可以喺附近Cafe坐低抖下先去見工,咁一入去就唔會匆忙又狼狽.仲有,千祈唔好最後一分鐘先到公司!
我公司做網上軟件銷售,官網有曬資料.話說當時要請銷售員,有個人黎見工,一入黎就自信爆棚到有啲寸.我同佢入會議室之後就問佢以前嘅經驗,對呢個職位嘅諗法.佢都介紹返之前嘅經驗,一路聽都覺得不錯,但到我問佢對呢份工有咩期望時,突然有180轉變.佢一臉空白望住我問:「可唔可以講下份工嘅職責?」佢咁問又唔代表啲咩,我當然解釋返職責係咩.然後佢話「哦……咁其實我即係要Sell啲咩?」 唔使問,結果我多謝佢抽時間黎見工,然後送佢走.要求僱主解釋工作職責並無問題,不過見工前無做功課,無睇清楚公司產品,咁我大概知道佢做野會有咩表現了. 見工時唔好浪費自己同面試官嘅時間,與其兩手空空咁去見工,不如花少少時間做返兩手準備,留低良好印象.瀏覽公司官網,善用Google新聞搜尋都係好開始,機會係留俾有準備嘅人,無準備就只會浪費時間.
當時公司要請SQL(Structured Query Language)技術員,有個女仔黎見工,睇佢履歷都好好,做過相關工作之餘經驗都充足.不過正式面試時,我地問佢工作經驗,佢好似諗好耐先講到工作情況,同咩人共事.好啦,我都明白緊張時的確會諗唔起頭一兩份工嘅經驗.之後我地問佢一啲技術問題:「你會點樣用SQL完成呢項工作?」佢第一時間答「我會Export去Excel,再用Excel去改.」 嗯……唔係心目中嘅答案,我決定再問一題考考佢.點知佢答「我諗我都係Export去Excel先去處理數據.」 於是我扮曬睇其他面試問題,然後偷偷地Google佢頭一部分嘅履歷,點知第一個結果就係「SQL管理員履歷範本」,換句話講,呢位小姐直接下載呢份網上履歷見工!佢點解覺得咁做可以搵到工?我真係好費解.之後俾佢睇我已經拆穿佢,佢都係返歸喇.
大家寫履歷有時係會誇大少少,但太誇張只會自食其果.記住,履歷上列舉嘅能力同經驗要符合大部分事實,見工時你先能夠提出相應例子.寫份履歷寫到天花龍鳳,出事時就真係搞出大頭佛喇.
Freelance writer, passionate about professional and personal development.
4 分鐘閱讀
不少人求職的時候都會海量send CV,好多時已經不記得申請了哪一間公司.誰不知突然一個電話,要求做個初步的電話面試,霎時間無準備,對公司又無頭緒,點算?


text:
Hello, 又係我, 一直以嚟都好想分享下咁多年嚟, 睇過/買過嘅cross-over漫畫, 當中有好多都係10幾年前嘅產物, 有時執屋打掃時, 見到一本本收藏, 都不自覺攞上手回味一番, 我知道美漫喺香港始終少眾玩意, 不過都希望可以勾起大家嘅一啲回憶, 如果反應好, 我會定期更新
好, 本身我係Marvel粉絲, 不過細個嗰陣都有睇DC, 我依家對DC嘅印象已經好模糊, 不過DC有套Green Lantern(綠燈俠)會上映, 我突然諗起Zero Hour, 所以今次就講佢先(筆者2012-1-15 著)
由於好多情節我已經唔記得, 所以喺網上搵左啲料
講呢個cross-over之前, 有少少背景要話俾大家知, DC呢間老牌漫畫公司, 咁多年以嚟出版過無數本漫畫, 但係以前一直對漫畫入面嘅角色, 情節, 時間觀念等描述, 一向都亂到9彩, 例如今個月出版嘅漫畫, 一本講嘅少年超人, 另一本就講緊中年嘅超人, 但時間上, 大家又生活喺現代, 角色之間嘅關係又前言不對後語, 長遠嚟講, 不但搞亂讀者, 仲會影響角色成長, 同讀者追看意欲, 所以, 喺1985年, 佢地做左個壯舉, 就係編寫一個大型cross-over去將所有人物故事矯枉過正, 個概念係, 喺DC漫畫世界中, 係存在平行宇宙空間, 佢地統合所有角色嘅其中一個版本, 放喺同一空間發展主線故事, 其他嘅歸納為其他不同嘅支線世界, 我聽講, 呢個project嘅主力搞手仲為左資料搜集, 一次過睇返晒咁多年出版過嘅漫畫 , 之後編寫Crisis on Infinite Earths呢個大型cross-over…
不過小弟1985年嗰時都未開始識追美漫, 我今次講嘅cross-over其實係Zero Hour: Crisis in Time, 佢係1994年出版, 其實佢嘅出現, 係因為Crisis on Infinite Earths仲有好多漏洞要跟進, 所以再嚟多個同平行宇宙有關嘅大堆頭故事 (其實DC搞左咁多年, 個時間線依然好混亂, 往後都仲有呢類故事, 如近期嘅Final Crisis)
故事講述, 超人復活之前, 曾經有幾個替身出現, 其中一個Cyborg Superman, 呢條友其實係奸嘅, 佢後來摧毀左Hal Jordan(亦即綠燈俠)嘅居住城市 – Coast City, 綠燈俠精神崩潰, 失去控制…
Cyborg Superman
失去理智後, 殺死同伴, 取去其綠燈指環嘅Hal Jordan
佢一路追求更強力量, 試圖改變歷史, 拯救Coast City… 與此同時, DC世界開始出現混亂狀況, 有好多唔同版本, 唔同空間嘅人物同時出現, 原因係有一股力量喺時間盡頭一路刪除清空所有嘢, 令時空壓縮, 空間交錯, 幕後大黑手就係綠燈俠…
變成Parallax嘅綠燈俠
Hal Jordan暴走後, 當時代替佢嘅另一位綠燈俠 – Kyle Rayner
Zero Hour最特別嘅地方, 就係佢嘅期數係倒後, 即4, 3, 2, 1, 0咁去, 最後各英雄經歷不同遭遇後聯手制止綠燈俠, 打到最後, 宇宙重生, 世界由一片空白再從頭開始, 漫畫有幾頁紙係真係空白, 俾佢吹脹 … Hal Jordan雖然當時係死左, 不過後來嘅故事, 佢已經從生, 亦歸隊做返綠燈俠
嗰陣細個, 初中, 其實無咩零用, 不過唔知點解可以有錢去買齊呢套書, 唔好以為Zero Hour得5本, 佢前後有好多關連期刊(Tie-in)同佢有連繫, 到最後出完0期之後, 整個月嘅所有DC漫畫期刊都定為0期, 成40本#0期嘅書都買齊, 依家諗起, 真係”R”爆頭, 嗰時啲錢點得嚟…
回想起, 佢最後嗰期#0, 成個封面白色, 真係好有搵笨之嫌, 咁多年來, 我最深印象就係最後有幾頁堅係空白…
補充


text:
竟然冇錢!容祖兒首次踏足東大門嗌大開眼界
樂壇天后容祖兒接受時裝品牌邀請到韓國出席活動,在晚上的party之前,品牌安排祖兒化妝課程,她說:「學到嘢㗎,佢哋安排咗我去睇face mapping片,用人面結構去教我哋點樣可以令自己嘅妝容同輪廓更加立體.」
大頭蝦差啲搵唔到食
今次韓國之旅雖屬快閃行,但她和同樣被邀請出席活動的好友黃偉文(阿Y)到處又飲又食又買,還有幸跟韓國天團Big Bang成員勝利見面.而向來大頭蝦的祖兒在當地也烏龍事頻生,她說:「噚日做完嘢之後,我同阿Y諗住一人一日安排食晚餐.第一日佢安排,好好味,係一粒星嘅米芝蓮;第二日,我好鬼死老定帶佢去我食開好好味嘅人參雞補吓啦,點不知去到嘅時候變咗個地盤喎!天氣又愈嚟愈凍,我哋做完成日嘢未食過嘢,諗住求其搵個地址食,又搵極都搵唔到喎,最後都係喺番阿Y之前畀我一堆餐廳嘅list入面搵咗一間,要成廿分鐘車程先去到嘅一間烤肉店,所以最後其實嗰間餐廳都係阿Y介紹嘅,哈哈.」
首次踏足東大門
曾到過韓國四次的祖兒,原來首次踏足東大門:「冇去過佢哋傳聞中最神聖嘅東大門,噚日食完飯,最後一個晚上,我聞到我嘅化妝師,髮型師,助手,好似有一股想去東大門嘅興致,我就話不如我都一齊去.大家都會覺得我一定覺得好新奇,的而且確我係大開眼界嘅!因為嗰度真係包羅萬有,但最好笑嘅地方係我冇錢!冇韓圜亦都冇港幣,又唔畀碌卡,最後我助手畀咗二千蚊我買嘢,哈哈,咁我就要揀得好挑剔,好謹慎咁去買,買咗幾對耳環.」


text:
2012年京阪之旅(Day 2[晚飯篇] – 丸龜製麵)
離開清水寺之後,我地行落去東大路通坐巴士返河原町,然後搵地方食晚飯.今朝早搵地方食早餐嘅時候,係河原町通Loft隔離見到有間叫丸龜製麵嘅讚岐烏冬店,當時好想試下,但係佢開11點,當時試唔到,所以決定今晚搵佢做晚餐.
由於小弟見識小,當時唔知原來呢間丸龜製麵係好出名嘅平民食店,今日寫呢篇嘅時候search佢網址,先知原來好多Blog有介紹佢,真係失覺晒.
入到丸龜製麵就好似去左個食堂咁,你需要自己係counter攞個托盤,然後點一碗烏冬.攞左碗烏冬之後,再根據自己喜好自取各式天婦羅,有炸蝦,炸番薯,炸南瓜,樣樣都好好味架.
烏冬推薦首選咖哩烏冬,另一款牛肉烏冬都好好味,天婦羅就一定要食佢嘅炸番薯同炸南瓜,好甜好好味.
呢餐雖然食得好平,兩個人只係食左1,120円,但就係成個行程之中食得最滿足嘅一餐.
丸龜製麵係日本各地有好多分店,之後我地再係大阪心齋橋見到一間,又再食多一次.不過呢間分店係南船場果邊,離道頓堀較遠.
以下係丸龜製麵京都河原町店嘅位置地圖(click入去可以連去店鋪網頁):
呢張係河原町店嘅舖面照片,係第二朝影架.
以下係丸龜製麵大阪心齋橋店嘅位置地圖(click入去可以連去店鋪網頁):
注意:係大阪心齋橋亦有另一間叫はなまる讃岐うどん嘅讚岐烏冬店,不過呢間超難食,千其唔好入去食啊.我地食過丸龜製麵見咁好味,所以又試埋呢間,點知就出事.
Day 2 End…


text:
曾見過某日本旅遊討論區有網友在淺草雷門從旁邊拍得一張懷疑,相信係香港人嘅旅行團合照,橫額上面寫「2017日本房地產邊玩邊食邊投資 世紀21中華物業東京大阪睇樓團」.
有香港人會大大聲講: 「我成日去東京,大阪喪食喪玩喪買,日本依家旅遊靠曬我地,你睇下新聞都話每四個香港人就有一個去日本旅行,我對日本熟悉嘅程度仲熟過旺角架!」
「成日搵酒店好麻煩嘅,所以我諗住去日本投資.你都知香港啲樓幾貴,喺嗰邊買間屋平日放租地產代理都話係投資最好方法啊!」
「使乜驚語言問題?做airbnb平日租返比香港人大家同聲同氣,其他香港人又可以平平哋去旅行,咁有咩唔好姐?」
大家試吓將「香港人」換成「中國人」,「東京大阪」換成「香港」,就會知道其實你一種思維同香港人口中最鍾意大大聲鬧嘅「蝗蟲」完全冇分別.
你幻想下你屋企隔離個單位俾個大陸人買咗拎去租比大陸嘅同胞或者大陸留學生,日日有唔識嘅人進進出出,夜晚仲可能好大聲開電視又或者用洗衣機洗衫,你會好憤怒咁話「香港啲樓唔係俾你地咁樣用架!」咁調返轉將心比己,你有冇覺得去日本買層樓然後租返比香港同胞係非常仆街嘅行為先?
大陸人去香港購物可能每個星期一次,隨時多過你去東京大阪,咁佢哋喺香港置業都理所當然.你做乜話人哋推高樓價同埋搞到個地方越嚟越雜先?人哋對旺角嘅熟悉可能仲高過你喎!香港經濟唔好都係佢哋來投資同埋消費喎!
將心比己真係好重要.


text:
Pixel Hall Productions
服務詳情
評語 提交評語
Big Day搵邊間攝錄我交咗俾太太決定,佢哋都幾主動同我太太聯絡,又約我哋出黎flow 吓idea可以做咩.我親身去同佢哋開過會,感覺都幾啱傾.
其實宜家個個都玩航拍,嗰朝佢哋都有喺我屋企附近拍咗啲shot,呢部分就無咩特別.我最估唔到嘅係喺我哋斟茶lunch break嘅時候,原來佢有去搵我隻貓拍咗啲嘢.我隻貓打呵欠,啱啱俾佢影到又有放落條片度,成件事又夾到,剪出黎好有電影trailer feel!多謝阿水Water幫我哋做咗條咁靚嘅片,因為我自己都係做開幕後,接觸開呢啲工作,大約知邊度攞景,但我都覺得佢哋啲片真心靚仔!啲相都估唔到咁好,無乜特別位可以俾我挑剔到,好滿意!
喺開始籌備婚禮嗰時,我哋已經bookmark咗Pixel Hall同Kelvinshot.不過另一間我覺得真係做到濫咗,有一種已經有咗名氣,為做而做嘅感覺.我覺得要搵自己鐘意嘅風格,唔係睇佢出唔出名,想搵一間拍得真摰啲,就決定搵Pixel Hall.
Pixel Hall 有好多條team,可以分別睇唔同人嘅作品.自己都睇咗好多片,覺得佢哋當中Eric啲片比較文青,而阿水嘅就比較有創意同玩嘢啲,啱我哋2個嘅style多啲,就揀咗搵阿水幫手拍video.
其實我哋都唔係只係搵佢拍Same day edit,之前仲搵佢拍咗一條片係用嚟多謝父母.喺啪片前都無見過面,只係靠whatsapp去溝通.我覺得阿水超級funny,簡直係冷面笑匠.到出去拍片嗰日,阿水就話︰「你可以做返自己,隨意去揼同搣阿男朋友,開開心心就得,我會喺旁邊幫你哋紀錄!」至於事後editing,因為喺送俾父母所以真係想件事做到最完美,我來回叫佢改咗都四五次,但佢都仲係好有耐性,仲同我講︰「有咩要改即管同我講就得,我一定做到最好俾你!」由揀歌同啲相出嘅先後次序佢都好細心同我傾,我覺得佢真係好好.同佢傾嗰時我都有同佢講我自己最怕就係成班姐妹摟住個新娘話唔捨得你,同埋啲兄弟手插褲袋一齊再望天嗰啲.佢條片真係做到我講嘅要求,完全無上面講啲leung嘢,仲係 funny同埋感動!
到big day嗰時佢就話阿Jan(Big day photographer)叫我舉無名指,舉唔到都唔緊要可以直接舉中指,佢會幫我打格仔.我覺得阿水真係好搞笑,同我哋style好夾到.我覺得呢間公司佢真係每一段video都係獨特俾嗰對新人,唔係啲罐頭行嘢,而且高質素又價錢合宜!


text:
12 OCTOBER 2014(SUN)
今日係LULU妹生日,所以我地就一家人約埋一齊入石澳食泰國菜同佢慶祝一返.
既然入得石澳,我地又點會放過機會俾小小豬玩一陣呢?所以我地三口子就係四點幾先入石澳等小小豬玩吓啦~
可能我地入到嚟都已經係四點幾,所以都唔算好多人,好易就搵到個有利位置坐定定啦!
有左個基地之後,小小豬第一時間就先玩陣沙啦~
掘左個小洞之後,佢就話要出去拎啲水入嚟倒入個小洞度.不過唔知係唔係接近黃昏,啲浪都幾大,所以個傻豬仔企左好耐都唔敢行出去水度呀~
來來回回由基地行到岸邊幾次~
終於鼓起勇氣落水玩,不過今日始終都係浪比較大,加上又冇著泳衣,所以我地都唔俾小小豬行得太出,只係岸遊玩一陣啦~
秋天嘅時間太陽伯伯又真係快左少少落山,我地玩左大半個鐘之後,個天都已經開始轉暗,加上啲風又開始大,為免小小豬吹病,所以等佢地兩父子玩多一轉,我地就執嘢離開沙灘啦~
其實唔好話小小豬,就連我都覺得唔夠喉,不過黑漆漆咁係沙灘玩又真係唔多安全,所以都係忍痛同沙灘SAY GOODBYE.
當小小豬係離開時不停問我地幾時再嚟,又話下次要早啲嚟咁,所以我地都知今日玩得唔太盡興.趁依家涼涼地,搵日一定要早啲出發,等小小豬玩耐啲,補返今日嘅失望先得.


text:
HR小薯蓉 Facebook Page blogger,做咗HR十年多,由薯仔做到變薯蓉.見盡奇形怪狀CV,見工奇行種,各式各樣嚇死HR事件,深明做HR嘅辛酸.堅信人先係公司最大資產,專業能夠改變HR邪惡嘅形象.2016年開設個人網誌,2017年5月推出《我係邪惡HR》一書,貼地分享HR世界.
點解唔轉工嘅人仲得人驚?
「點解你成日轉工?」好多Interviewer面試嘅時候都會問呢條問題.的而且確,好多主管都會唔鍾意請一啲轉工頻密嘅求職者,覺得佢地欠缺穩定性,請完轉頭又走.不過好多時我地淨係睇到成日轉工嘅唔好處,而忽略咗轉工其實都有好處.有時做廿年都唔轉一次工嘅人,比起會轉工嘅人可能仲得人驚.
1.接受唔到新事物
有一次有一個新同事對一件事提出意見:
「我喺以前公司有咁嘅經驗,我地可以考慮咁樣做⋯⋯」
點知佢都未講完個Idea就畀另一位喺公司做廿年嘅老員工打斷.
「唔得!喺呢度一定唔得!」
一個人喺同一個環境工作廿年,而同時冇積極去認識外面嘅世界,咁佢嘅世界就只局限喺自己間公司.佢唔理解外面嘅世界原來可以有更好嘅方法去做同一件事,就好似身邊到今日都唔肯用手機嘅親戚一樣.
2.經驗單一
就算係做同一個工種,喺唔同行業都有佢嘅特色.例如做HR咁,做開工程界嘅未必適合飲食界,因為每個行業都有佢嘅獨特性,如果做咗一個行業十幾廿年要轉去另一行業就會變得困難.反而趁後生接觸多一兩個行業,將來長遠發展嘅選擇會比其他人多,亦都可以令自己有多樣化經驗,可以從多角度思考.
3.適應力慢
喺同一間公司不停重覆做同樣嘅事,日子有功就會形成強而有力嘅Comfort zone,威力媲美李氏力場.喺Comfort zone留得耐,好易令人生銹唔想郁,久而久之就因為唔願改變而失去適應能力.反而對於肯轉工嘅人嚟講,轉變當食生菜,去到新環境適應力迅速,但對於十幾廿年先轉工嘅人嚟講,要佢即刻上手就有啲難度喇.
4.可能走得仲快
喺一份工做得耐,無論工作態度,工作方式,處事模式等等都已經根深柢固.愈做得耐,改變對人帶嚟嘅衝擊就愈大.如果十幾年冇轉過去新工作環境,一時間適應唔嚟就好易有離職嘅念頭,結果可能比任何人走得更快.有啲人甚至由原本極度穩定而變成Jumpy,就係因為發現自己適應唔到其他新環境,反而不停轉工,渴望搵返同以前環境相似嘅世界.


text:
我好少攞一堆賤人一次過鞭屍,不過呢次新界東補選,有部分牛鬼蛇神係有必要出嚟打,特別係 劉穎匡 ,呢條友係有合理理由相信佢同劉舒燕呢啲鎅票黨一樣,土共同路人,一個支持過啲人投土共嘅人,我並唔認為呢個人有任何資格代表本土.
劉頴匡 返去早抖喇
一個真本土或真獨派,但唔會叫人投土共一票,民主黨當然裡面實有鬼,但有唔少只係列寧講嘅有用的傻瓜,唔係殖民者代理人,但土共一定係殖民者代理人, 劉頴匡 講過呢啲嘢,甚至支持過熱普城,我點相信佢得梁頌恆或本民前endorse,我相信梁頌恆未傻到呢個地步. 劉頴匡 依家好明顯係劉舒燕一類鎅票黨,只不過佢無掛工黨嘅招牌咁解,但手法完全一樣.如果你唔認同范國威某啲言論,最多咪出嚟debate過或改為支持張秀賢,但支持土共? 劉頴匡 嘅言論係十分之有問題.唔好扮失憶.
跟住陳展浚,乜呢條鎅票黨好意思出嚟挑戰張秀賢同范國威,呢條友先攞住學民思潮個朵招搖撞騙,跟住又喺區議會選舉玩鎅票,依家又出嚟,呢啲政治神棍,同任亮憲一樣咁面目可憎,當年黃之鋒決定將你逐出學民思潮,一定唔係意見唔同咁簡單,呢條友真係未爭在做埋入林鄭月娥助選團呢啲核突嘢咁解,呢條友仲好意思出嚟蒲頭,真係無眼睇.
最後係趙恩來,趙恩來點解要衝出嚟幫置佳辯護,除咗因為要幫郭永健打擊張秀賢,仲有一樣嘢,係置佳其中一位董事吳為祺,都係愉景新城嘅選民,而愉景新城,正係趙恩來長期經營嘅選區,包括當年喺新民黨幫田北辰打天下.
工黨班左膠咁鍾意玩人格謀殺,如果我用同一邏輯,係唔係為咗保住自己啲地區支持,不惜要打擊張秀賢,甚至工黨係唔係信得過係代表反圍標嘅事,我都十分之懷疑,如果講juicy值得記者懷疑,如果記者唔係受中聯辦指揮,係唔係應該搞清楚趙恩來同置佳啲關係,多過張秀賢嘅調查結果,更何況張秀賢啲調查結果好多係基於查冊結果或可以喺Google搵到嘅公開資料.而工黨嘅黨格嚟講,長期經營愉景新城,就更加不解,民主黨或公民黨仲話有少少道理.
呢次選舉我睇到太多泛民內部核突人同事,其實真心為民主嘅人,並唔係太多.


text:
最近有部西片叫做《荷里活爛片王》,講述一部爛片中嘅經典係點樣誕生.AV界資深人士神仙乙就話講到爛片,日本AV界都有好多拍到不堪入目嘅災難級AV!不過AV界爛砌王就令人賞心悅目,睇住佢哋以一女之力同成群如狼似虎嘅男優砌個你死我活,完全滿足晒男人嘅慾望!
碟名:《24本Vs湊莉久》
主演:湊莉久
片長:120分鐘
出品:S1
內容:湊莉久呢個小淫娃一向以沉溺性愛嘅風格享譽AV界,而本作就真係開正佢嗰瓣喇!事關全片有24個男優出手滿足阿妹,佢哋會排住隊咁畀湊莉久手口並用引爆,亦有部分男優以4至5個一組輪流圍攻湊莉久.雖然湊莉久又要同男優埋身肉搏,又要出手又出口招呼其他男優,但係阿妹一樣駕輕就熟,而且愈砌愈精神,砌到片尾都一樣保持歡愉嘅笑容,厲害!
碟名:《射肉祭》
主演:春菜花
片長:99分鐘
出品:Non
內容:K奶尤物春菜花沐浴更衣,似乎要為一個隆重嘅日子有所準備,莫非係花妹要結婚嫁人?非也!原來花妹咁做係為咗進行村莊內嘅祭典,花妹捨身成為祭品去滿足成村男人嘅慾望!雖然花妹只係孤身一人,但係憑住其K奶之力,單係胸夾就令好多男人頂唔順一洩如注,之後花妹再上演激戰連場一樣冇問題,因為花妹為咗迎接呢個重要嘅祭典,其實唔單止沐浴更衣咁簡單,仲經過幾日清心寡慾嘅日子,家陣有咁多村民同佢玩大混戰,正好宣洩谷到頂點嘅慾火喇!
碟名:《性豪ユー○ューバー》
主演:優梨舞奈
片長:120分鐘
出品:Eiki
內容:有女仔做援交或出租女朋友搵快錢,不過優梨舞奈就相反,透過交友網站專門勾引中年男人做出租男友,一旦成功搵到叔叔做炮友,優梨舞奈就會去到對方屋企,又或者約對方返香閨淫亂一番.不過,優梨舞奈覺得單獨約會唔能夠滿足佢嘅慾望,於是一次過相約幾個叔叔一齊玩,盡情享受成熟男人味!
代號:神仙乙
年資:26年
活躍地點:先達中心
簡評:唔少男人都好怕遇到喺床上好似死魚一樣嘅對手,所以女士們亦唔怪得男士咁鍾意睇AV,因為班AV女優都係以性愛為樂嘅爛砌王,男人睇AV嘅時候就會幻想同佢哋盡享床上歡愉.而喺3部作品當中,本仙相當鍾意由優梨舞奈主演嘅《性豪ユー○ューバー》,舞奈青春可愛又好波,加埋鮮嫩彈手嘅肉地,令人流晒口水!而題材亦新鮮,由妹妹仔舞奈出手約中年麻甩佬上床,情節夠晒過癮,加上班麻甩佬個個都各有特色,演出夠賤又夠鹹濕,相當貼地,觀眾睇落相當有共鳴.
撰文:賢


text:
以下全屬真人真事,希望可以幫到一眾成日係度叫春既巴打
絲打就好行唔送,呢度唔岩你地
利申左先,呢五年來我追過三次女仔,全部衰哂
你可能會心諗,屌,樓豬自己都溝唔到女啦,講碌柒咩
係,你講中一半,我真係溝唔到女,但係我呢幾年來都拍到三次拖
次次都係女仔主動追我
我想講既就係,時代唔同左
香港普遍女仔真係唔鍾意主動既男仔,由其係條件一般既男仔
咁關時代唔同左咩事?
其實好簡單
你地諗下,而家科技咁發達,普通如IG,另外仲有wechat,skout,17呢類求偶交配apps一街都係
靚女就唔洗多講,就算係D普普通通既女仔,都有唔少仔approach
除非你真係有D十分非常好撚明顯既賣點(例如好似海港城個化妝品sales哥哥咁撚高大有型),可以直接得分
如果唔係,係D港女心目中,你主動接觸港女,根本就同D cheap過地底泥既厹冇分別
呢個現象其實係好可悲
港男(特別係班厹),鍾意做爛市自貶身價;搞到好多正正常常,想認真識個女仔既男仔都飽受其害
港女其實都唔係好過,太多對象畀港女揀都唔一定好事
我睇過我個女朋友fb message inbox,發覺佢以前好多so-called 追求者都好撚柒
一係就有自信的毒男,一黎就直接問人拎電話
有樣既,可能講野冇point又懶幽默,講唔夠十幾廿句就講黃色話題
基本上,個女仔篩選完,其實都冇乜好對象可以揀
我唔係想話自己高質,事實上我只係得170左右,兼且唔靚仔
我想講既係,咁既時勢,你努力裝備下自己,吸引其他女仔,仲好過花時間追女仔
無論你心態幾正常都好,而家D女仔根本唔想花時間去瞭解佢地D追求者,因為呢班追求者質素實在好參差
倒不如提升下自己條件,吸引女仔埋黎仲好啦
我認同好多臭西港女吊高黎賣,冷眼看待追求者
但我認為現今好多港女都主動左,會主動追佢地既target
所以得閒就做下運動,怕辛苦就睇下書,怕辛苦又怕悶就搵下frd幫手揀下靚衫褲或者搞好個髮型,執下自己形象
好過上高登叫春


text:
是咁的,琴晚洗完衫拎返房,仲煩緊咁細間房點晾衫,隻篋都唔夠位打開點執衫之際,夜媽媽有人敲門,原來係間旅舍個老細.操著一口流利普通話的佢夜半敲門除咗叫你唔好煲煙,原來仲係送早餐,雖然只得一個麵包仔加一盒奶,已經比我想像中多,其實我冇預過一間乜都冇到幾乎連廁紙都要自己買嘅旅舍會有早餐送.
老細話食完之後掛返個膠袋喺門柄度,佢就會再放第二朝個早餐入去,夜晚返嚟就有得拎了,就好似細個老豆老母話聖誕節掛起隻襪,聖誕老人就會喺你唔知嘅時候擺份禮物入去.這間空洞的旅舍突然間令我感受到人間溫暖同充滿節日氣氛.
已裝備黃金繃帶,防禦+1,攻擊+5
上星期六有Bebop睇,但係出隔籬城,一來一回已經冇大半日,仲要睇完都唔知返唔返到自己個城,唯有放棄.今日就到Pritz,冇錯就係被喻為「泡菜版Babymetal」嗰隊(其實佢哋得首新single同個logo似).今次係首爾出喇,但都要搭個半鐘車去,而且日本韓國啲show特別鍾意五時恭候六時入席未到七時就開場,就算唔係隻腳傷咗,準時六點即閃立即衝去都趕唔切啦,睇完又要再個半鐘返酒店呢.
不過呢個都唔係最大問題,韓國搵show睇有兩難,一難係好難知幾時有,就算同一個售票網,好多show都只有韓文版先搵到,英文版絕對買唔到你想睇嘅show.而Pritz呢場直頭好鬼神秘,連官網都只得個日子同地址,幾錢飛邊度買飛等等資料通通都冇,不過是但啦其實去睇佢哋真係只為扮Babymetal嗰首,來回咁多時間咁多錢就係為一首歌咁多,返房養傷等星期六日睇fest好過啦.


text:
跟森野小姐相識於某個知名的交友app── 咪就係尋日咋嘛,入左某個高尚住宅區開工(為保護森野小姐身分,細節不便透露.),本身已經病病地,咁岩師傅指派啲以搬運為主嘅工作俾我,加上天氣忽晴忽雨,令我整日倍感疲憊.三點三飲茶,打開手機睇訊息,乍見某app 有人俾左個super like 我,一開profile:住附近,廿八歲,有火辣嘅身材照但唔露樣,講明話自己lonely,當屬搵棍鋤嘅淫賤小姣西無疑.阿叔我本身都想拎碌棍登堂上門懲罰一下呢隻不安於室嘅小蕩婦,但無奈病中,聽聞感冒時射精會令身體負荷甚大,因而心中作罷.加上做裝修,放工個時真係又污又穢,我既無乾淨衣服更替又無隨身攜帶滴露沖涼,心想都係算數,無謂上到門平白惹人厭.
(以下內容以香港粵白顯示)
女:「Hi 你係咪都喺XXX 啊?」
我:「係啊.」
女:「今晚中秋……你有冇野做啊?」
我:「我依家返緊工啊,今晚都冇嘅……」
女:「上唔上嚟我屋企吖?我就喺XX閣.」
我:「唔好啦,其實我係做裝修,成身污糟邋遢,真係唔好意思呢……」
女:「唔緊要啦,你上嚟我度沖涼囉.」
我:「我真係極度污糟呢……」
女:「我真係好想有人陪下我,你可唔可以嚟陪我食餐飯.一餐飯都好……」
作為一個色慾薰心受軟唔受硬嘅硬漢,通常俾女人求一求我會立即底線盡破,於是就無奈爽快答應.一收工,我就應佢要求,去超市買左幾枝酒,根據佢嘅指示去到佢屋企門口.
一開門,一個中長髮,空氣劉海,自然清爽嘅妝容,一睇就知道係日本人嘅姐姐開左門.
「日本人のお方ですか?(請問你係日本人?)」我問.
「ええー」小姐應該覺得我呢個成身塵嘅裝修佬識得講日文,仲識用少少敬語,應該嚇左一跳.之後我就解釋返,自己其實都係岩先日本留學完返嚟,搵緊工,暫時做住裝修先.「請問芳名?」──森野(梗係假名啦).
森野間屋都係豆潤咁細,咩都冇,食飯檯上有部開住嘅手提電腦,藍芽喇叭播緊啲無印良品風作業用BGM,上YouTube一搵即有;廳中間有張宜家傢俬最平嘅雙人床,即係鋤得大力少少或者玩3P都會冧個隻(嗱我冇試過);廁所洗手台上有一樽喺日本個時我都用開嘅キレイキレイ消毒洗手泡沫之外真係咩都冇,即係成間屋就好似書入面嘅極簡生活咁完全睇唔到任何生活嘅痕跡.當然,通常呢啲情況下,你一打開啲櫃,啲雜物就會好似雪崩咁湧出嚟,不過作為一個色狼謙謙君子,梗係唔好咁快睇人全相留返啲私隱俾人,我就爽爽快快沖涼先.
沖完涼,森野已經喺浴室門外放好左對拖鞋,方向擺得特別仔細,鞋頭向返廳,所以我唔使俯低身著;此時此刻森野喺廚房忙緊,我行去佢身後從後攬住佢,一邊搖晃一邊睇佢煮飯:佢喺個易潔鑊上落沙律醬,然後用筷子將界左十字嘅脆皮腸逐隻逐隻夾落鑊煎,煎熟個時就會變曬腸仔八爪魚(媽啊好撚日本嘅劣食啊);豬肉片加生薑醬同萬字豉油炒,上碟時生椰菜絲墊底(如果你喺日本住過相信呢一刻你係爆笑緊).咦,冇電飯煲嘅?只見森野喺廚櫃拎左盒叮叮飯出嚟,同一眾日本後生仔女一樣,佢都係唔興煮飯嘅.話咁快,森野已經煮左一餐頹飯出嚟啦.
「今晚頹頹地唔好介意喎~」森野莞爾而笑,「最後飯後食其他野.」
我同森野講,其實,呢餐飯對我嚟講已經好好架啦.想當日喺日本,我直情係每日三餐頹食380日圓並盛牛肉飯,食到我依家見到牛肉飯會條件反射地想嘔.「並盛り牛丼さん」──森野指住我笑.好彩佢同好多年輕一代一樣唔整味噌,唔係我應該會嘔(又係飲得太多).
食完飯,我開左慢版嘅「酒紅色的心」,捉住森野住手順勢拉起佢成個人抱入我懷中搖曳跳舞.話說我冇乾淨衫褲,所以沖完涼之外我都係一直圍住條毛巾.森野就好冧咁訓左喺我胸膛上,搖左一首歌,佢就拉左我坐落張床上,開始錫我lin 頭,技巧唔算好好,偏慢而且冇咩變化,不過睇得出佢應該唔係啲好有經驗嘅女仔.
森野:「最近我好唔開心……」
我:「點解?」
森野:「我覺得好寂寞(寂しい),尤其今晚中秋.」
我:「日本後生仔女都會慶祝中秋?」
森野:「唔會,但我嚟左香港之後,中秋都變左我嘅節日……」
每逢佳節倍思親,聽森野講兩講,我又諗返起當日我日文完全唔掂嘅情況下盲鍾鍾去左日本,頭一個月連超市阿嬸講咩都聽唔到,有時會孤獨到覺得「如果有一日我死喺宿舍都唔會有人發現幫我執骨」嘅淒涼感.眼前呢個女人,縱使工作上可能係一個進取,拚博嘅鬥士,但呢一刻我仲見到一個需要溫暖,需要慰藉,需要胸膛嘅異鄉少女.諗到呢點我個心軟曬,然後就從後抱起佢,舌尖喺佢耳仔粉項間游走,雙手如同電車痴漢褻玩一樣由她身後伸來,起初以指甲尖端打圈輕刮鎖骨,避開胸部,下進肚臍附近,同時口呼出濕潤嘅男人吐息呼入佢嘅耳仔,森野好似好興奮咁開始呻吟,然後我就一邊以起繭隻手捏壓森野嘅胸部,好似揉麵團咁,再唔聲唔聲咁用指尖輕擠佢嘅乳頭;另一隻手就突襲佢嘅下體.
森野開始忘我呻吟,於是我就開始轉變攻略,由愛撫指插變成舌攻唇吻,喺我單方面嘅攻勢底下佢好快就上左幾次高潮,但最終我都冇用我碌棍嚟同佢埋瓦.佢高潮幾次後,我就慢慢按摩佢嘅頭,背,小腿,幫佢放輕鬆,直至佢訓著.
我開大左冷氣,冚好佢張被,開左香薰噴霧機,加左幾滴絲柏精油,換返發臭嘅污糟衫褲拎埋垃圾走人.臨出門個時,森野訓得好冧,我就寫左電話冧巴喺張紙到.
今朝一早,森野寫左幾個訊息嚟問我:「明明你尋晚可以同我做,點解你會錫住我就住我?明明我同你唔係男女朋友,點解你會對我咁好嘅?」
我唔知點樣同森野講一個事實:其實我對佢好,唔只係對佢好,係對自己嘅補償,我由頭到尾係對自己好.


text:
由黃家強名字出碟的”Be Right Back”開始,嗰一首”驚恐症”,真係嚇撚死好多Beyond Fans,攪到佢D碟個銷售數字見唔到光,唔係有家駒光環罩足十幾年,個數字可能恐怖過恐怖片.直到而家”沉香”,夾夾埋埋出左5隻碟,全部”名不見經傳”,唔蒲唱片鋪都唔知佢出碟,之前更加有人形容佢D歌好似數碼暴龍卡通歌咁,無Feel,無靈魂.
香港樂壇唔係一個你瀨死就會賺到錢,或者有光環就會一世受歡迎既地方.玩音樂又想明成利就,有車有樓的話,一係就富二代,一係你就搞關係埋堆啦,唔係嘅話又點會有樂壇小強呢一個名詞呢.講銷路講包裝嘅時候賴死只會令人覺得更討厭.
黃家駒死後,家強同Beyond嘅前經理人Leslie的版權問題開始發生.家強就口口聲聲話冇版權錢收過,阿Paul亦話冇收過一分一毫,家強睇錢重過音樂就已經好影響Beyond個名.唔好講Fans,心水清D嘅香港樂迷都睇得出,你似冇錢洗,又想重組Beyond,開番幾場演唱會,咬老本.我地真係唔會介意,但係你唱Beyond歌就好,唔好再騎劫個演唱會唱你自己D歌.我都係其中一個Beyond嘅Fans,其實Fans真係寧願你食番家駒老本,日日”今天我…”,都唔希望你用Beyond係大家心目中既地位嚟抬高自己,有句古語叫 __ __ 不能雕,我希望你會係一大條”沉香”.
家強唔掛住Beyond或者家駒細路既身份,係冇咩可能入到娛樂圈玩音樂.Beyond入面得家駒同阿Paul做主力作曲主唱,其他位置,是但搵個人都取代到.世榮手鼓一流,但係打左30年鼓都難再有驚喜,其他都”菩提老祖”啦,但係家強除左冷雨夜曬下Bass Solo之外,亦無突出表現.
明明唔得,仲瀨死係娛圈只會變成第二個Tommy仔,無人想見到.家強好有心去甩左Beyond個名,諗住自己可以打出天下.但現實話你知,難,難,都係難.出咗五隻飛碟都應該心息.好多人出一隻碟唔賣得就成世收皮.家強已經受到各方關照,大愛加持了.
有人不滿佢仍然掛住家駒兄弟名義表演,大唱海闊天空.高登叫呢種唱腔為:鏈春袋唱法,其實佢唔靠家駒同Beyond個名,仲點搵到食呢.
其實黃家強應該由零開始學音樂,與時並進,先能夠係現今樂壇有自己嘅舞台.食到老本以為自己係前Beyond Bass手就好撚勁,夠料獨當一面既話,就唔會好似而家咁.”以兄之名”又憑咩”昂首闊步”呢.
再唔係就好似Joey Tang或者單立文咁,轉做幕後,做下代彈,係人地演唱會做下結他手,上節目show下quali都唔錯架.又或者好似世榮叔咁,掛住前Beyond成員名字,去教下0靚仔打鼓,作育英才咪幾好,我相信家駒都係想將”當年Beyond精神”同搖滾音樂代代相傳,幫香港樂壇變得更加多元化.當你未試過唔靠阿哥,想試下自己得唔得,都俾你玩左十幾年啦,得唔得第一隻碟就睇到.
因為靠Beyond,你已經俾其他有料之人多左幾十倍機會,你都做唔起,好應該死心吧啦.黃家強好應該去”春風化雨”暖透Fans同香港樂壇”疲倦的雙眼帶著期望”嘅忠心樂迷做一D目前表演以外嘅貢獻啦.


text:
1933年,希特拉領導嘅納粹黨喺德國國會控制34%嘅議席,喺當時德國政治經濟都一片混亂嘅情況下,成為國會第一大黨.由於無一個黨派佔到大多數,納粹黨唯有同其他右翼政黨組成聯合政府,並推舉由希特拉出任總理.對於一心復辟帝國,一統歐洲嘅希特拉,當然唔會滿足於做一個破腳鴨政府嘅總理.當時嘅德國憲法中有一條《授權法》 (Ermächtigungsgesetz) ,賦予總理喺國家緊急狀態之下,有權繞過國會通過而頒布法令,簡單講即係立即廢除民主議會政制.《授權法》需要國會三分之二嘅多數議員通過先可以生效,所以希特勒上台之後立即要求總統解散議會,並安排1933年3月舉行重新選舉.
當時德國國會嘅兩大左翼反對黨,加埋控制咗37%嘅議席,即刻話一般嘅情況下,《授權法》係無可能會通過.神奇嘅事就喺1933年2月27號,大選前嘅一個禮拜發生.位於柏林嘅國會大樓 (Reichstag) 喺當日突然發生大火,並發生爆炸.效率迅速嘅納粹黨衞,當然好快捉咗幾個聲稱係共產黨嘅疑犯,並宣布共產黨意圖暴動,定為非法組織.之後幾日舉行嘅議會選舉,納粹黨贏咗44%嘅席位,然後通過對少數政黨威逼利誘,強行通過《授權法》,仲係一個月之內取締所有非納粹黨派,建立好納粹獨裁政權.
成件縱火案嘅時機,實在係無可能咁巧合,不過到咗今日,歷史學家都無辦法確實知道件事係納粹黨插贓預謀,定係只係一班勇而無謀嘅人嘅行動,比希特拉屎忽撞棍,加以利用.當然,喺當時歐洲嘅政治大環境之下,就算無縱火案嘅發生,希特拉要建立納粹獨裁政權,都可能係遲早嘅事.
人類,理論上應該識得以史為鑑.不過,香港嘅歷史教育,可以話係非常貧乏.以上嘅歷史劇情,大家絕對可以代入2015年,或者以後嘅香港,只不過暫時只係將國會大樓換咗係流肛華局長...
圖片來源: Wikipedia ; Bastillepost


text:
摯友跟男友剛分手.
無可否認,過三十歲佢算keep得幾好,而且佢有自信,所以身邊一直不乏男友.
同佢一齊嘅男友普遍同佢同齡,或者細佢少少,所以證明35前其實係仲有市場.不過佢成日都鍾意男人「叻」,同埋識討好佢,所以通常身邊拖住個差唔多大,但心中會有另一個大佢好多嘅人,佢話覺得呢啲男人charm.
但我唔覺得,通常佢都係鍾意啲45至50歲嘅男人,佢哋如果係正常人,有啲錢係好合理,而且佢哋做咗咁多年人,識討好妳容咩易,我有時好怕老狐狸.
我自己係鍾意啲差不多年紀嘅人,亦都接受佢哋未必事業有成.三十出頭對男人而言,只係剛起步,只要佢有上進心唔係原地踏步,同埋係個好人,我就覺得ok.
令我最著緊個朋友嘅,係即使我哋有自信,但始終市場係有個供求關係,同我哋同齡又做到佢要求嘅charm,要都揀妹妹仔,我哋唔係第一優先,唔計個男人介唔介意揍女都好.而正正常常同我哋差不多大嘅,好多都成家立室,我哋選擇係少咗.所以我好緊張佢左揀右揀,怕佢最後一場空.可能我係個穩定嘅人,係唔明佢嘅思維.雖然我絕對明白,沒伴侶都係可以活得好.
希望佢之後可以一擊即中,選啱對象,最緊要相處到,係個專一嘅好人,係咪事業有成其實唔係最重要.
而我感情穩定,個伴同我差不多大,都疼我,大家唔駛擔心.我唔會將自己處於一個唔穩定嘅不利位置嘅.
2018年4月4日 星期三
又一個
摯友跟男友剛分手.
2 則留言:


text:
朋友問我意見,應該點?
進修,工作,家庭,愛情,無論喺生活中邊一個範疇,遇上疑惑或困難,都會向朋友尋求意見.到底當朋友問你意見時,點樣先可以俾啲啱用嘅建議佢,同時又唔會傷感情?不妨參考以下嘅tips.
1. 唔好將朋友嘅問題當成係自己嘅
有時朋友面對緊嘅問題同你當下 / 以往嘅經歷好似,但呢一刻唔係你分享煩惱嘅時候,朋友正為自身問題而愁,絕對唔想聽你訴苦,因為唔會有兩個情況係完全一樣嘅,對方向你訴苦,而你又講埋一份,對件事根本無幫助,通常對方都唔會因為你有差唔多嘅經歷而產生共鳴.
2.Be Nice
雖然喺某一刻你好想「點醒」朋友,唔想對方再錯落去,但如非必要唔好魯莽去行呢一步(通常最常見嘅例子就係朋友同自己認為唔恰當嘅人交往).
如果件事牽涉到愛情,就要更有技巧咁給予建議.可能朋友呢一刻好嬲,但話唔定聽日又同男友和好如初,回復甜蜜狀態.之前你對佢男友曾作出嘅批評,佢可能會記喺心而唔開心,甚至會疏離你.唔係叫你唔同朋友講真心話,而係既然你嘅意見對對方無幫助,而你無端端就做咗醜人,係咪好唔抵先?
3. 尊重
有時屋企人,朋友唔願意接受你嘅建議,咁就唔好逼佢哋,或者佢哋需要多啲時間去消化你嘅建議到底啱唔啱用.言辭上應避免批評,尤其是當中牽涉唔可以轉變嘅因素.
應該將注意力放喺尋找解決辦法上,即使最後朋友無接受到你提出嘅意見,都唔好有hard feeling,畢竟對方當初只係想問吓你意見,聽咗之後佢分析過覺得未必係最適合自己都唔出奇.你要明白,佢有權選擇自己想行嘅路,無用到你建議嘅方法並唔代表你哋嘅友誼有問題.
4. 聆聽+心理支援
靜靜咁聽朋友講佢嘅事,先唔好插嘴.有時你會發覺,將事情嘅前因後果攤出嚟講,解決方法就會慢慢呈現!唔使急住發表意見,因為聆聽已經係一種幫助朋友嘅方式.尤其係如果對方無開口問你意見,就更加唔好主動發言,否則只會埋下摧毀友誼嘅炸彈.
要記住,有時答案 / 意見並唔重要,因為通常佢哋已經心裏有數,只係想尋求支持同鼓勵.舉個例,佢即將要同男友分手,呢個時候,佢需要嘅係提出分手嘅勇氣,以及面對分開後嘅唔習慣同失落,你唔使提供一百個同男朋友分手嘅方法俾佢嘅.


text:
9 OCTOBER 2014(THU)
話說早排同去酒樓飲茶時,大肥豬食左一隻沙薑雞腳之後就話叫我有時候整依個餸俾佢食.既然大肥豬開到聲,我都要扮一扮賢妻整俾佢食啦!
雖然係第一次整,不過都總算成功,唔止大肥豬鐘意,就連依個為食小小豬都食都津
我係網上搵食譜時,發覺原來整沙薑雞腳都有好幾個做法,花多眼亂都唔知跟邊個整好.最後,我都係決定跟個最易整嘅食譜嚟整啦!
材料包括:新鮮雞腳20隻,薑2片,雞粉3湯匙,胡椒粉及鹽各1茶匙,沙薑粉 1湯匙~
沙薑粉我係上次同大家提及嘅北角香料專賣店買(按此重溫),原本我都只係打算買沙薑粉,不過店內店員姐姐知我係用嚟整沙薑雞腳,所以就叫我買埋乾沙薑片,話煮嘅時候加4片入去一齊煮,會入味好多.
既然有店員姐姐教路,所以我都買左1包乾沙薑片啦~
洗淨雞腳,用刀批走黃色鱗片,切去腳甲~
煲滾水,下雞腳汆水 1分鐘後撈起~
將雞腳放入煲,加水至蓋過雞腳面~
然後將所以調味材料加入煲內(薑2片,雞粉3湯匙,胡椒粉及鹽各1茶匙,沙薑粉 1湯匙,乾沙薑4片)~
用大火煮滾,轉中火冚蓋煮約 1小時至腍身~
撈起瀝乾後,一碟靚靚嘅沙薑雞腳就食得啦~
好在第一次煮都尚算成功,大肥豬都話好好食,仲一口氣食左有十隻.除左大肥豬之外,估唔到小小豬都鐘意食,佢食完碗飯之後問我可唔可以食雞腳,之後見佢密密食,食得不知幾滋味,仲食左兩隻添呀~
睇見佢地兩父子食得咁投入,真係好有滿足感,亦都係我一個動力去學整多啲唔同種類嘅嘢食.
為左佢地兩父子,我一定再繼續努力先得呀!


text:
新一年不知不覺就開展咗,大家對於新一年有咩期望呢?可能好多朋友只係希望新一年可以順順利利,少啲麻煩嘢,其實生活遇上不如意嘅事,大家不妨俾個機會自己行開下,好好安撫下自己嘅需要,就算只係一個簡單嘅短途旅行都好,去提醒自己以下呢五件事, 祝願大家都有個好開始.
1.最緊要「笑」
平時大家係工作同私人事務上對住唔同嘅壓力,好多時會失去咗應有嘅笑容,一個簡單嘅旅行放慢生活節奏,揾返嗰個失落咗嘅笑容.
2.學習接受生命的不確定
係香港大家都習慣咗乜嘢大小事都要跟自己嘅計劃而行,有少少同自己預設唔同嘅時候就會容易覺得失望同煩躁,旅行嘅時候可以提醒大家重新習慣生命嘅不確定性,享受每一個當下.
3.珍惜同行者
去旅行嘅時候無論係陪伴你嘅身邊好友,定係旅途上遇到嘅新朋友,都要好好記住陪你走過低谷嘅人,生命時刻都充滿難關, 有咗佢哋你就唔會孤單.
4.留意身邊的小事
係香港繁忙嘅生活節奏之下,好多時會比一啲責任同慾望束縛住我哋,唔會留意身邊嘅微細事物,甚至忽略好多關心我哋嘅人同事,當踏上旅途嘅時候,會重新發覺比起好多人,自己已經算係幸運.
5.找回真正自己
人越來越大,好多時我地習慣咗掩飾,失去咗真正嘅自己,甚至做出一啲自己都唔夠理解嘅行為,旅行就係一個沉澱嘅好機會,等我哋搵返真實嘅自己.
相片來源:wetraveled@tumblr


text:
休恩維爾 必去景點及米瑟里山附近酒店推介
米瑟里山附近酒店預訂
神秘優惠價幫你慳更多
即時揭開神秘優惠價,慳得更多
休恩維爾必去推介 - 米瑟里山
想去 休恩維爾 自由行?等 Hotels.com 帶你玩盡 休恩維爾米瑟里山 啦!留意我地文章,話你知去休恩維爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋休恩維爾米瑟里山 附近有咩酒店,等你更加容易計劃行程,慳返酒店來回景點嘅時間.
休恩維爾米瑟里山 自由行
去得休恩維爾米瑟里山 自由行最緊要一定係揀啱日子去.一啲熱門景點例如,休恩維爾 嘅 米瑟里山,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
休恩維爾米瑟里山 交通
想去米瑟里山 暢順無阻濟,最好就係出發前,睇清楚休恩維爾米瑟里山 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
休恩維爾米瑟里山 必食必買攻略
休恩維爾米瑟里山一直都係旅遊熱門地點,去到休恩維爾米瑟里山,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
瑟琪@Red Velvet x 信飛@GFRIEND x 請夏 x 小娟@(G)I-DLE
最近熱話一定係SM STATION X 0呢個超夢幻組合!SM集齊新世代女Idol Ace,唔止有自己公司Red Velvet嘅Seulgi之外,仲有Gfriend嘅SinB,I.O.I解散後以個人歌手活動嘅Chung Ha,仲有大勢五代女團(G)I-DLE隊長So Yeon,個個都唱功舞功兼備😍 睇MV同Dance Practice已經覺得好正,好想睇到佢哋嘅live表演啊!!!
I.O.I
I.O.I應該算係K-POP界第一隊經選秀節目出道嘅期間限定組合,由於喺《Produce 101》比賽過程中已經累積大量人氣,一出道就得到「國民女團」嘅稱號.更喺出道三個月嘅時間,以小分隊嘅主打歌《Whatta Man》得到多個音樂節目嘅一位!
可惜活動時間始終有限期,I.O.I喺2017年1月29號解散.雖然只係活動咗271日,但佢哋喺Fans心中「國民女團」嘅形象永遠都唔會變.到依家I.O.I解散咗超過年半嘅時間,仍然有好多韓迷希望佢哋重組,仲有人話如果佢哋當時冇解散,一定可以同TWICE掙做K-POP一姐添!
UNNIES
提起I.O.I就會諗起Somi,諗起Somi就會諗起呢隊UNNIES!雖然只係節目《姐姐們的Slam Dunk》製作嘅特別組合,但全部成員都好認真練舞同錄歌㗎〜第二季有Somi同Minzy加入即刻為組會添加咗唔少活力〜
而第一季製作活製作女團係為咗實現閔孝琳做偶像嘅夢想,所以一班姐姐們就陪佢一齊化身做女偶像,喺台上熱舞唱歌〜
BIG BYUNG
呢隊真係睇咁多次笑咁多次🤣2014年鄭亨敦同Defconn嘅《HIT製造機》第一季搵咗VIXX嘅N同Hyuk,BTOB嘅陸星材,GOT7嘅Jackson組成Big Byung,以超低成本製作咗《Stress Come On!》,爆笑造型加惡搞歌詞令佢哋大受歡迎,仲喺MBC歌謠大戰有live表演添😂
因為《Stress Come On!》反應太好嘅關係,老虎(鄭亨敦)同勇敢的二段(Defconn)就寫多咗首《Ojingeo Doenjang》畀Big Byung,第二個MV更係遠赴澳門拍攝,有啲製作架😎
WANNA ONE
如果女團大勢係TWICE,咁男團一定係WANNA ONE.由《Produce 101 Season 2》完結佢哋正式出道到依加,WANNA ONE嘅人氣都係只增不減,無論係韓國本地定外國,就算冇追星都一定有聽過佢哋個名,而且一定會知邊個係姜Daniel〜
因為上季師姐I.O.I得到韓迷超熱烈嘅反應,公司同WANNA ONE簽咗更長,為期一年半嘅專屬合約.可惜時間過得太快,眨下眼WANNA ONE嘅合約有效期只係淨返兩個月,一眾Wannable要好好珍惜呢段短暫而美好嘅時間啦!
UNI.T
呢幾年真係好多選秀出道嘅組合,一班想翻身嘅現役或過往偶像參加《The Unit》後,因女子組得到最後勝利而組成UNI.T喺今年5月出道,暫定活動13個月,如果反應夠好就會延長合約一年,所以鍾意佢哋嘅Woo U要加把勁爭取延長期啦!
WJMK
WJMK呢個組合其實都幾創新,由第四代女團宇宙少女同Weki Meki每隊搵兩位成員參與,希望用呢crossover嘅組合帶起兩團嘅人氣〜
옆집 소녀 (鄰家少女)
鄰家少女都係由綜藝產生嘅限定組合,七位女偶像自編自演咗套電視劇《只走花路吧》,創作咗鄰家少女呢個組合,仲將呢個組會帶到現實添!(雖然只係上咗幾次音樂節目連正式MV都冇🙈)
IZ*ONE
有I.O.I同WANNA ONE又點可以唔提第三季嘅IZ*ONE?雖然仲未有確實嘅正式出道日期,但相信有睇《Produce 48》嘅Fans都已經等唔切,好想快啲見到佢哋喺台上閃閃發亮啊!


text:
上個禮拜我提到自己o係低潮期,好多謝好多Blog友留言鼓勵我.我諗個個人都會有開心同5開心嘅時候,雖然我來自火星~之但係o係地球住左咁耐,更有d會比你地同化左gar o勒.
之前米同你地講過,小王子爸爸為左搬嚟Sydney同我地住,轉左份人工少好多嘅工,而且份合約只係得半年gar咋,再過多三日份合約就完o勒~雖然公司話會同小王子爸爸續約,但係就要到一月份約至攪得掂.則係話小王子爸爸有兩個月係會無工做,雖然話會請返你,但係一日未簽約一日都係未落實.因為呢件事,其實我靜靜咁擔心左好耐.
我地而家住緊嘅地方係租嘅,雖然好近學校,但係因為有條溪流經我地個後園,所以我地間屋好潮濕.
濕到點?濕到我d衫好多都發哂moo,袋橙放o係個地下度三日,連袋橙都發埋moo.有日我做糖花,本來朵花乾左,點知有朵5小心跌左落地,第朝我執返起o個陣朵花竟然係軟哂嘅,d牆就更係有moo la~最誇張嘅係連我部iPhone個機背都發左moo.
o拿~以上種種我都可以忍,之但係小王子自從搬左嚟呢間屋度住之後,日日都出風癩 ,呢樣我就真係忍5到o勒~我無話一定關間屋事,but好可能真係因為太潮濕所以小王子至會咁.
原本下個月我地就租約期滿,我同小王子爸爸都打算租過第間屋,就算離學校遠d都無所謂,最緊要5好咁潮濕,希望小王子d風癩會有好轉.
點知小王子爸爸突然無工做,就算公司兩個月後請返小王子爸爸,但係我地都一樣5可以o係呢個時候搵屋.因為o係澳洲租屋要有好多證明,其中一個就更係工作證明la~小王子爸爸呢兩個月無工做.....咁則係失業la~失業無收入你諗都5洗諗會有人肯租屋比過你.
突然間本來嘅計劃全部亂哂,最慘嘅係小王子5知要出風癩出到幾時,一見到佢周身腫哂我真係心都up埋呀.
加上近排有d 5開心嘅事發生,所以我心情突然大受打擎,係咩事?下次至同你地講下~
好na~好na~講返正題先na!
之前應承你地教你地做"嘩!Box",所以今次"嘩!Box教室"真係教你地做"嘩!Box" o勒.
為左應節嘅關係,所以今次教你地做"Halloween三文治".希望你地都可以同我一齊做"嘩!Box".
前幾日我又o係度糊思亂想,又諗到d得意o野,兼做埋reseach~下堂"嘩!Box教室"教你地整下~重可以同小朋友一齊做tim gar bor.
溫馨提示:
1. 雖然我今次教你地做隻肥蝙蝠,但係其實做咩都得嘅,運用自己嘅創意,你隨時都可以將呢隻肥褔變做熊貓,Bear Bear熊......咩都得嘅.
2. 如果你地5用日本Soba面改用意大利粉,因為三文治係乾身嘅,所以條意大利粉到小朋友晏就食o個陣都會重係好硬.所以就算係用意大利粉,都要預覺用幾滴油炸一炸條意大利粉先.
3. 做呢種三文治最好就係用新鮮面包,如果你用隔左好多夜嘅面包嚟整,塊面包要預先放入微波爐度叮軟先.4. 我係用日本或者係韓國嘅沙律醬嘅,因為比突杰身,用嚟痴食材嘅時候會痴得好好多.


text:
上星期日放工試左一次
覺得幾好味
價錢唔算好貴
包 大概 20幾蚊, combo + $20, 大combo + $26
combo 有一杯飲品 + 薯格 或 薯角
要左個Classic Burger + 普通 combo (薯角), $42
等左5分鐘到就有得食
芝士溶溶地, 蕃茄勁大塊, 睇相就知啦
蕃茄 芝士 中間有肉醬令個包好 juicy
好熱, 好好味
薯角原本以為得幾條
但原來份量都頗多, 而且條條都粗過我手指
個餐食左15至20分鐘, 到最後d 薯角都係熱既
兩包茄汁係完全唔夠點既 (我食M記時1包半茄汁就夠有餘啦)
可惜係佢尖咀分店個位置太唔方便
係海運大廈最入果頭
我係海防道入Habour City 再行入去
急步行都行左10分鐘
待應生服務唔錯
我睇緊menu時有待應生主動service我
order完羅個牌坐低,
待應生會係整好食物後羅埋去你度
果度仲有d 位有梳化坐
係幾舒服, 不過坐係度食包總係覺得唔就手
同樣係尖咀既 Burger King 食左兩次都要係度呆等
個包又唔係特別好食
價錢又唔係平好多
跟餐既薯條仲要係 M記貨色, 唉
以後寧願行遠d 都要去 Freshness Burger食
下次有機會要試埋 Triple O's
3間非M記 Burger分店都係尖咀, 真係 Burger Fans必到之地


text:
有 2 層嘅高速列車車軌 最多運送 4 碟 一次送哂來就要快快手拎啦 最慘張枱又細 咁我地又同時 order 8 碟壽司 放低碟壽司無耐又要再拎另一碟 感覺好急趕 因為 d 壽司一到就會"必必"聲響 咁隔離左右都有人落 order 家嘛 幾乎全程係咁 "必必必" 我覺得好煩囉 ~
炸蝦天婦羅壽司 X 2 - 乾到呢
醋鯖魚壽司 - 好味呀
飛魚子軍艦 - 呢碟都鍾意食
海鹽赤海蝦壽司 - 呢期好想食蝦
炸蝦卷 - 里奧大人食嘅
牛油果軟殼蟹卷 - 都係里奧大人食嘅 佢話唔食生冷嘢喎
"必必必必"
炙燒黑椒蠔壽司 X 4
迷你泡芙 - 凍食來架 都幾好味 因為唔甜
( 31-OCT-2017 TUE )
尋晚無開冷氣瞓 就咁開風扇 估唔到又 ok 喎 無熱醒 ~
早餐食芝腿治 其實依家唔想食咁多醃制嘢 但又唔想食咁多蛋喎 ~~~~
菇場忙到爆肺 真係做到手震震 好鬼攰呀 哈哈 ~
Lunch time 出去食水餃米 我真係好鍾意食架 因為我鍾意食木耳絲 但又唔鍾意食一隻隻嘅木耳 好怪呀呢 等如我唔鍾意食肉絲雞絲 但豬扒雞扒又 ok 喎 ~~~~
菇場仍然忙 不過今日應該會做哂 d 嘢架喇 正 ~
要幫糟糟睇相機 所以放工去 APM 無啦啦好想食炒栗子 所以去買黎食 依家 $40/磅都好貴咯 所以我買半磅 過下口癮就算了 同埋真係粒粒都熱辣辣 咁我又凍喎 即刻食咗 8 粒 當堂成身暖哂呀 正 食剩半包留番聽晚 始終栗子好鬼飽肚 唔可以一下子食咁多呢 ~
咁里奧大人 6 點 15 分放工 我地食完先睇 lu 今晚一定要去食壽司呀 因為勁想食好耐 所以揀咗元氣喇 ~
我話買咗炒栗子 里奧大人問我喺邊度買 ?! 我話喺佐敦果邊 佢碌大對眼話去到佐敦買 ?!?!?! 我話係去坐佐敦小巴果度買呀 嘩哈哈哈 諗住佢會記得果邊有栗子買嘛 想慳番幾隻字都唔得添 ~~~~
食完就去睇相機 試玩咗一陣 再同糟糟傾咗陣就番屋企喇 ~
番到屋企抖到 8 點就出去徑步 我話最少要徑半個鐘 因為今晚我食咗栗子同飯 里奧大人好疑惑咁問點解食栗子就要徑步 ?! 我話食栗子好肥咁嘛 所以咪要徑囉 佢成日覺得我 d logic 好怪 不過我自己都覺 哈哈 ~
呢個天氣做運動真係好舒服 不過就無汗出 始終我唔係跑步 但我最主要係比自己郁下 因為我實在太懶 所以依家難得自己肯徑步 希望會堅持落去呢 ~
徑完半個鐘就番屋企喇 沖埋涼就休息 ~
里奧大人諗住聽日上大陸 同同事交接同 say bye 點知阿水又串串共 有嘢唔做係咁點里奧大人做 真係彩佢都傻 同埋里奧大人都走啦 仲有咩理由叫里奧大人跟新嘢呀 真係好有問題 ~~~~~~~~
今晚勁喇 10 點瞓覺喇 woo ~~~~~~


text:
係女人都知道,想靚眼係重點!所以點解我地化妝永遠最花時間嘅位置都係眼睛,睫毛,眼線,眼影,大眼仔,一樣都不能少.
但番工趕唔一切,用睫毛液又驚變熊貓,又驚搽得太多變甲曱腳??? 其實去植睫毛就可以解決到依一個問題啦!由一起身開始,就已經靚靚迷人,唔怕出唔到門口.
為左省卻咁麻煩嘅化妝工序,所以近年好流行植眼睫毛,但又好多人驚太重,篤住眼唔舒服.小記話你知啦,好多女仔依家都會選擇山茶花睫毛.依家大家大熱追捧嘅就係山茶花睫毛!Why?
山茶花比較輕身,植睫毛嘅做法係每一條真睫毛上接上2~3條假睫毛,所以望落比較濃密,佢而最大最大賣點就係十分輕身,好似無重盡甘!而且可以濕水,洗面,柔眼都唔會搞到自己真睫毛掉落,對比起舊時果D又硬又篤眼,真係天同地比!即便一根真睫毛上有那麼多根假睫毛也不會覺得很重架.
而植睫一定要搵熟手同做得好嘅師父,因為每一個人嘅眼形都唔一樣,有一D要做公主形,有一D要做扇形,做得靚,可以修飾眼形.今次就黎到元朗嘅搵靚女師傅JOJO幫幫手,做一個山茶花睫毛.
山搽花嘅睫毛,出名幼細,植開嘅朋友一定知道.但你又知唔知,顏色方面都係包羅萬有?紫色,藍色,黑色,褐色,顏色仲有分唔同深淺度同睫毛款式都齊全,有選擇困難症嘅貪靚女士就辛苦你啦!
小記唔鐘意太浮誇嘅顏色,但又唔甘於平淡揀返黑色,(大家可以選擇混色,好似黑紫呀,黑咖呀甘)
最後就揀左下面呢隻褐色.而JOJO會為大家提供專業睫毛顧問,分析你眼型和睫毛的情況,而幫您設計獨一無二既形態,等你變為電眼美女.
開始之前先比大家睇睇我原本嘅睫毛,相信好多女仔都同小編情況煩似,睫毛唔算濃密,唔化妝睇落無咩精神,交叉亂生更加係一大煩惱.
Jojo真係好快手,大概35分鐘,經過一輪細心嫁接步驟,登!登!登!登!睇睇幾大分別!講真,趕出門口嘅你,一定要試!
雖然咁望落有少少似黑色,但其實唔係!依家睫毛望落好明顯係條條分明,有試過其他方式,例如日式同韓式植睫毛,都無山茶花望落咁自然.捲翹幅度都好滿意,同埋真係好輕身!
做完之後最開心就係每朝起身叔工唔洗再拎住睫毛膏刷,非常小心,全神貫注咁刷刷刷!JOJO間舖係元朗千色附近,非常方便!
出面中環做一做一兩千蚊一定走唔甩,但Jojo真係又平又手勢好!如果要搵佢做睫毛,一定要預約,Walk in 應該無位,因為佢真係好多客,預記做睫毛嘅同時,已經有book左嘅客人等緊啦!所以要搵JOJO先要打比佢或whatapps佢預約日期同時間呀!咪真甘衝落去!
佢預店係元朗千色店對面,真係好方便.做完睫毛,仲可以係元朗食個飯先走!
山茶花層次睫毛
JOJO:6846 8893
收費:$580


text:
布茲尼卡 必去景點及達荷美海灘附近酒店推介
達荷美海灘附近酒店預訂
神秘優惠價幫你慳更多
即時揭開神秘優惠價,慳得更多
布茲尼卡必去推介 - 達荷美海灘
想去 布茲尼卡 自由行?等 Hotels.com 帶你玩盡 布茲尼卡達荷美海灘 啦!留意我地文章,話你知去布茲尼卡 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋布茲尼卡達荷美海灘 附近有咩酒店,等你更加容易計劃行程,慳返酒店來回景點嘅時間.
布茲尼卡達荷美海灘 自由行
去得布茲尼卡達荷美海灘 自由行最緊要一定係揀啱日子去.一啲熱門景點例如,布茲尼卡 嘅 達荷美海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
布茲尼卡達荷美海灘 交通
想去達荷美海灘 暢順無阻濟,最好就係出發前,睇清楚布茲尼卡達荷美海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
布茲尼卡達荷美海灘 必食必買攻略
布茲尼卡達荷美海灘一直都係旅遊熱門地點,去到布茲尼卡達荷美海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
棋人娛樂製作有限公司 Chessman Entertainment & Production Co. Ltd.
服務詳情
評語 提交評語
本身我哋諗住搵阿Bob做婚禮MC,但係睇到阿Bob以往喺新人進場嘅時候都比較多嘢講之後,就決定改用第二個.因為我哋進場嘅時候係用orchestra,就希望等啲guest聽住音樂咁睇埋我哋入場,期間唔想有人講嘢.我哋見搵范振鋒相對上又平過搵阿Bob,而佢又唔會好似阿Bob咁講太多嘢,就through阿Bob間公司棋人娛樂嘅sales傾價錢,再由嗰邊contact阿范.
Big Day前幾日有同佢傾電話,講咗我哋嘅expectation比佢聽,叫佢進場嗰時唔洗講嘢,就咁講完有請一對新人進場就okay,去到停曬音樂再講嘢,佢都好配合!
我自己覺得搵artist嘅好處係啲guest見到MC係明星,幾熟面口,就會focus多啲係佢講嘢,聽下佢現場講成點,會留心多啲.如果啲guest唔識個MC,相對上就唔會咁用心去聽,變咗guest就自己食嘢,MC就無人聽佢喺台上講咩嘅情況.雖然阿范唔係好知名,但佢都上過電視,又有MC經驗.當晚佢完全唔洗MC稿,全部都係臨場發揮,但我哋都覺得佢做得好好.我哋比較想營造一個grand啲,elegant,穩重啲嘅場合同氣氛,唔想太搞笑太幽默,阿范佢完全做到同配合到呢種感覺.
林盛斌 Bob 佢一出嚟,啲賓客已經好開心,所以當晚氣氛真係好到不得了.佢諗咗2個遊戲同我哋玩,啲賓客都好投入,唔會有悶場,個個都用心聽佢講嘢.
另外,佢講嘢真係好得體,我好記得一個片段,就係我先生喺度台上面致謝詞嗰時太緊張,唔記得咗多謝我爸爸媽媽.佢就提醒我先生︰「係咪仲有啲情人未多謝呢?例如…」再指住我父母.佢講得好自然同好搞笑,所以大家都笑得好開心.親戚朋友搵佢影相,佢都好樂意!


text:
企業郵箱內的奇怪電郵讀者投稿
2018/4/9 — 19:00
(文:地產界小薯)
基本上所有公司都應該有個好general嘅電郵,好似[email protected]或者[email protected], 呢D係公司嘅企業郵箱.呢D電郵inbox其實年中都收唔少奇怪email,發展商更加大鑊,鬼叫佢哋又有錢又多仇家咩.真係乜都有,以下盤點五大比較無厘頭或搞笑嘅電郵:
1)「我係你公司大老闆失散多年嘅仔!」
發展商老闆都有錢有面,唔少仲好風流,所以有好多人搏大霧認親認戚.年中真係收唔少呢類郵件,仲要講到自己有幾慘,等緊老豆接濟.有D仲話唔稀罕要認返,不過佢急住要錢應急.有D仲會警告你唔好阻頭阻勢,要將佢嘅電郵立即俾老細.其實唔止認係仔,有D會話係世姪,阿叔或舊相好添.
2)「我係你公司大老闆嘅恩人!」
潛台詞係:喂!喺時候報恩啦!俾返3,5,7億嚟駛下.佢會話,想當年我救左你老闆,詳情佢唔多講,因為一切在心中.老闆見字就會明白.嘩!好入戲呀!
3)「我地有塊地喺毛里裘斯/瓦努阿圖/馬達加斯加/或者其他偏遠又無乜點去過嘅地方,想貴司嚟投資!」
呢D電郵好似spam,睇嚟應該係一次過send俾各大發展商,睇下有冇水魚上釣.有時仲話喺唔知太平洋定地中海,有成個島可以賣俾你添.咁有冇桃花島先?除咗賣地之外,有D仲有「必賺」嘅投資方案想sell俾公司添,真係乜都有.
4)「貴公司員工XXX爭我錢,佢個PK冚X剷!」
同以前D貴利佬Fax去公司或者貼街招異曲同工,都係想係唱衰個債仔,企圖恐嚇佢,想佢D上司同事知道呢件事,要令佢無地自容,逼佢快D還錢.
5)「尊敬的(集團主席個名)先生,我想投訴(一D勁雞毛蒜嘅事)!」
呢D係芝麻綠豆但又要attention俾集團主席嘅投訴電郵.例如,發展商旗下屋苑管理員偷懶喺度食糖,或者商場用唔到張coupon等等.Inbox其實充斥住呢D大大小小投訴,通常都係forward返俾有關部門跟進.你唔會真係覺得主席得閒睇呀?
作者簡介: 如筆名,我係地產界嘅Small Potato,喺發展商打滾左一段時間,對呢個行業有一定認識,行內結識唔少朋友,聽咗好多八卦嘢.我專寫行內gossip同分享行內知識同經驗,令更多人對呢行有更深嘅了解.


text:
李敖 終於離世,雖然呢個人年青果陣嘅書我都睇唔少,好似千秋評論,萬歲評論等等,只不過,台灣民主化後嘅 李敖 只不過係一件仆街,賣屎忽賣到中國簡直係可恥,所以佢離開人世後會落地獄,其實都唔會令人意外, 李敖 知道自已做緊乜嘅.
李敖 到大中華膠
李敖 嘅文史知識,言辭煽動力以至膽量無庸置疑,但點解一個咁犀利批判國民黨嘅人,後嚟同國民黨一齊投共,呢個至係了解 李敖 呢個人一生必須要問嘅問題.大家留意一下,喺台灣解嚴之前,同樣批判社會極犀利嘅龍應台同 李敖 最終都投共,但柏楊係無,柏楊只係臨終將部分物品捐咗俾中國,但佢始終無好似 李敖 同龍應台咁簡直抱中國大腿做人,因為柏楊寫完《醜陋的中國人》後,事實上佢告別咗中國,但 李敖 同龍應台嘅中國認同,最終引向佢地走向投共之路.
所以大中華膠又好,有強烈中國認同嘅人又好,講乜嘢愛國不愛黨一定嘥氣,因為中國人果種民族主義係有問題,只要心態上徹底告別中國,你至能做一個擁抱民主自由嘅現代人,辛亥革命事實上係一場失敗嘅革命,一如土耳其凱末爾將鄂圖曼帝國剩餘部分現代化嘅革命,喺埃爾多安上台後證實係功敗垂成一樣,中國人唔知何謂現代價值,你嘅中國認同最終會吞噬一個人嘅獨立思考,年青果陣,仲有叛逆嘅因子去抵抗,人一老咗,果種落葉歸根嘅心態一形成,就會投共,硬淨如司徒華最終都不得不支持「政改方案」,同中聯辦談判,更何況 李敖 ?反而大家留意下,思想西方好多嘅李柱銘,佢或者有啲膠,但佢無投共,仍然同西方緊密合作,呢個就係兩者嘅分別.
所以你遇到大中華膠或一啲好堅持華夏文化嘅人,你都要對佢對現代文明價值嘅支持有保留,可以做依家嘅盟友,但要對佢地保持警惕,特別佢地老咗之後,好容易被共產黨或日後所謂代表中國人嘅極權政權收買,告別中國,係走向現代文明價值嘅必須,所以我一直堅持,我揸乜護照,我就係乜國家嘅人,唔通要學 李敖 咁晚節不保呀.其實 李敖 唔開拓中國市場,佢靠當年禁書英雄嘅紅利都夠佢食過佢,由佢送個仔入北大呢件事,反映係,呢個人係大中華膠毒發作,投共投上腦,晚年變仆街,呢個就係我對佢一生嘅評價.


text:
6 JANUARY 2017(FRI)唔知幾時應承過小小豬,2017年開始就會為佢準備愛心飯盒做午餐,原本都打算不了了之,但小小豬一向記性好,佢又點會放過我呢.睇左好多討論區媽媽們嘅意見(真係..升小學我都冇去刨啲論壇), 終於買到個啱心水嘅保溫飯盒,2017年首要任務就係做送飯媽媽~
依個小小豬仲過份到,要我每日整靚靚便當俾佢做午餐,唔通佢真係認為我好得閒.平日教小小豬都係要盡力去做每件事,所以既然答應左,我就要努力做好.一向冇乜藝術天份,要整個便當都有點困難,不過我都要用我最大嘅努力去整啦!
第一日嘅整愛心便當就當然要穩陣為主,所以就整左個BEAR BEAR飯團,然後加上西蘭花配上粟米肉碎,簡單得嚟都幾健康,感覺都唔錯呀~
第二日就係以三文魚飯為主,再配西蘭花同埋一啲獅子狗腸仔,原本都冇打算整公仔,不過當小小豬臨入學校門口之前,佢都千叮萬囑我一定要整隻小白兔俾佢,既然佢咁想,咁我就整一隻三文魚小白兔.不過,可能我握得唔夠實,所以效入飯盒時就有點鬆,所以小兔仔都唔係好靚........失敗了,不過我唔會放棄,一定我會再戰小白兔~
日日食飯都悶啦,所以第三日就整一個雞絲炒烏冬,烏冬又點可以整唔公仔呢?但小小豬又一定要求有公仔喺入邊,所以我就唯有用火腿印兩個馬仔圖案.點知呢隻要求高嘅豬仔話「用火腿整唔算數!」真係俾佢激C~
星期五就搞搞新意思,幫佢準備個壽司便當.啲小卷就係我自己捲嘅,好耐冇捲都總算成功, 捲得都幾靚啦.不過嗰兩舊大嘅玉子壽司就係買現成,原本係打算去吉之島買腐皮嚟整腐皮壽司,點知係吉之島都搵唔到腐皮買,最後見店員姐姐推出新鮮整好嘅玉子壽司,所以就買兩粒偷雞少少啦~
不過真係估唔到依個壽司便當有好大反應,首先小小豬一打開便當就已經不停偷笑,之後好多同學仔見到小小豬便當又充滿羨慕嘅眼神,真係搞到我有啲唔好意思,真係要諗諗下次帶唔帶壽司.....哈哈哈哈!
雖然依家為小小豬帶飯都真係幾頭痕,每日諗佢食啲乜,又要預備煮啲乜,送完飯又要係街流連等到接放學,其實都真係有點辛苦.不過見到小小豬食得咁開心又爽手,加上自己煮又係會健康啲嘅, 所以我都要有依個恒心,要繼續KEEP住為小小豬準備健康午餐!
當務之急就係要諗下點整啲靚靚愛心便當,日日都要整公仔便當...我嘅存貨唔係好多咋……哈哈!
**我地的FACEBOOK PAGE,齊齊來交流親子.育兒.烹飪啦**


text:
講吓山神,奧燒同拿卡錫迪人在中環 - CK
2017/7/6 — 20:04
今日寫啲趕客嘢,講吓一堆阿仙奴嘅轉會同續約新聞.
山神
今日嘅新聞係,佢向阿仙奴提出條件,如果加人工到40萬鎊一個星期,佢就肯續約嘞.
首先呢單料係鏡報傳出嚟,咁鏡報有幾信得過,大家怕且心裡有數吧.不過,老實講我覺得足球員其實鍾意錢嘅,遠多於甚麼trophy呀,歐聯資格呀,爭勝心呀之類.山神係鬥心強,不過錢事實係可以彌補好多嘢嘅.
然而山神若果唔留隊,佢嘅option,其實都係不外乎拜仁同曼城.真係要贏好多冠軍嘅話,咁梗係去拜仁啦,打半季都分分鐘聯賽榜帶街嘞.不過拜仁講到明嫌山神人工貴,即係唔駛諗啦.咁曼城呢?以前曼城出嘅人工,可以壓到勝地高阿仙奴一大截,但近呢幾年,其實都已經收窄緊了.英超最高人工,曼聯嘅普巴收緊29萬,曼城最貴嘅兩個,都係緊24萬,阿記開出27萬5一個星期,坦白講其實都算係唔失禮啦.而且27萬5,應該仲有價講,我斷估咁講,上到3字頭應該有啲機的.據講山神話要做英超人工最高嘅球員,以阿記一貫街市買菜式嘅講價模式,唔知會唔會開出嗰啲類似29萬零一鎊之類嘅offer,緊緊高過普巴就算呢?
當然,如果曼城班中東油王癲起上嚟,真係肯俾40萬,咁咩都唔駛講啦,山神個心一定飄咗過去啦.至於講爭勝呀,捧杯機會呀…我知阿仙奴係唔多爭氣架啦,不過,今時今日嘅曼城,其實又真係幾有保證呢?
********
奧燒
首先,據講佢係冇咩market嘅.你話佢勁唔勁呢?咁係好波嘅,但係佢貴囉,兼且係個錦上添花形嘅球員,多過可以一人孭起隊波嗰隻;有幾多人肯俾咁貴人工要佢吖.
加埋最近又話續咗響酋長球場個包廂,又響倫敦買樓…佢想留隊個意向,應該都好清楚了.唯一傾唔掂嘅,係份糧㗎遮.
咁伙計同老細響自己值幾錢呢個議題上面,永遠係有天同地嘅分歧嘅.你出面有market,好似山神咁,咪有多啲bargain power囉.冇market嘅,就唯有用個坐隔離嘅同事個價嚟做reference拗數囉.
咁,如果我係奧燒,我係死拖爛拖,點都等到山神搞掂份約先出手的.山神如果留隊,份糧肯定唔差得去邊,咁到時就可以用阿山神份糧做reference,去bargain自己份人工.雖則話,山神響隊中既重要性,比奧燒高一截,但話晒佢地兩個都算係隊中the only 2 叫做世界級球星(雖然世界級個range都好闊吓),人工差距,應該唔會太過大的.又,如果山神走人,咁仲好拗.你走咗咁大粒星,唔係唔俾多啲錢留我下話?我到時對住傳媒暗示幾句你地冇心爭勝留住隊中球星,你班管理層唔俾人鬧到仆街?再講,你慳咗山神咁大舊人工,應該大把budget加俾我啦,下話?
我死都等山神搞掂先啦.
********
拿卡錫迪
有人話佢好勁,又有人話佢水貨味濃.國家隊佢仲要排響銀河唯一後面,值唔值咁貴呀?
我對佢嘅諗法係,買佢,可能已經係市場上面最搏得過嘅交易了.特別係之前老吹話,億幾鎊買個十八歲踢咗一季好波嘅新星,相比之下,我寧願好似依家咁好過囉.
至於將佢同基奧特比,唔多公道嘅.兩個打法相差咁遠,點比呢?不過響雲加眼中,我相信佢會認為,拿卡錫迪應該啱阿記個體系多啲嘅.基奧特呢,我同好多人諗法一樣,做後備奇兵應該一流…如果佢肯嘅話.
我對拿卡錫迪,坦白講有少少期望嘅.得嘞得嘞,球迷都係只可以響呢啲時候有得J吓架遮,你由得我啦.
法國神鋒嚟到英超要打個折頭吖嘛,其實我知道嘅.
(標題為編輯所擬;原刊於作者 facebook)


text:
奧運聖火
奧運聖火係喺奧運會期間喺主場館一路點住嘅火焰,佢象徵光明,團結,友誼,和平,正義.奧運聖火源自古希臘神話傳說,而現代奧運會喺1912年顧拜旦提出點聖火建議,喺1928年奧運會實施點聖火儀式.由1936年開始,奧運聖火會由奧運會故鄉希臘奧林匹克點著火把,然後接力將火把喺奧運會開幕前一日傳到去主辦國,然後交畀主辦國代表點著火塔,個火一路點到閉幕[1].
起源[編輯]
奧運聖火起源於古希臘神話傳說,原本係古雅典百姓祭月活動入面一種宗教儀式.每年夏至嗰日,古希臘人都會搵雅典嘅宙斯信徒,用賽跑方式決定邊個負責點祭壇嘅聖火.
聖火史[編輯]
奧運聖火曾經係古代奧運會一項傳統.而現代奧運會開始點聖火,係喺1920年開始,嗰陣為咗紀念第一次世界大戰陣亡嘅協約國官兵,於是喺比利時安特衛普第七屆奧運會上,第一次點聖火.之後喺1928年國際奧委會決議通過,以後每屆奧運會都點聖火,一路點到奧運會結束.1936年柏林第十一屆奧運會,就第一次用接力方式,由奧運發源地希臘將火炬傳去主辦國.為咗弘揚奧運精神,加強現代奧運會同古代雅典奧運會關聯,奧運聖火會先喺希臘奧林匹亞山上嘅希拉(Hera)神廟,用太陽光生個火種,之後點着火把,然後開始接力傳送到去主辦國,之後一路到而家都咁做法[2].


text:
每個人都有解決性需要嘅時候,不論男女.有伴一齊扑野當然好,但更多時候大家都係對住電腦除低條褲睇住片解決.講影片質素THISAV唔一定最好:講高清佢冇,講齊唔夠人黎,講自拍又唔及人多.但喺有一點我敢話全世界冇一個咸網夠佢黎,就係THISAV絕對係咸網之中最有良心嘅一個.
開個咸網其實唔難,有片就放上去,愈多愈好,之後靠廣告搵錢.無論咩事都好,咸網永遠都有佢嘅需求,理得你黃絲藍絲支持邊個係咪政治冷感都好,大家喺咸網面前都係一隻下身冇著褲嘅咸蟲.但係當反國教進行嘅時候,THISAV居然唔比你睇咸片,叫你著返條褲,叫你了解下點解要反國教.大家想唔想像到有人會咁倒自己米?你諗下如果你上一樓一叫雞,入到門口隻雞就話今日唔做生意,叫你返去諗下而家嘅香港點解會變成咁,梁振英管理得有幾差,唔好再淨係用下半身思考.嚇都嚇撚死你啦大佬,講緊生意,錢啊,香港人最鍾意嘅錢,居然有人會寧願唔播一日咸片而去叫香港人用下頭頂個腦諗下而家嘅現況,有咁嘅良心又敢做嘅有幾多個?
唔止反國教,仲有之後劉進圖被斬,佔領運動,THISAV都有改下頭像變下黑白去「親身表態」.我相信當時班瞓左幾日街返屋企沖涼順手上THISAV打個飛機嘅學生們見到THISAV咁樣嘅一幕,真係連打飛機果陣都感覺到有人支持緊自己.THISAV令我人生第一次覺得原來連打飛機都可以咁感動,連打飛機果陣我都係一個確確實實嘅黃絲帶.
大家要求咸網嘅就只有不斷放咸片上去,THISAV咁做明顯唔係為左吸客,只係憑網主自己嘅良心去做事.如果個個香港人都可以好似佢咁工作之餘不忘表達自己立場,唔會當政治同自己無關嘅話,可能香港真係唔洗變到咁.
唔好講咁多,等我上THISAV聽返條校委會錄音先.